
Un mit: infailibila Securitate 


Claudiu TÂRZIU 


ot mai puţini ro- 
mâni sînt frămîn- 
taţi de curiozitate 
în privința Securităţii. Cei 
foarte tineri nu ştiu mai nimic 
despre acest instrument al tero- 
rii comuniste, căci manualele 
şcolare au ocolit subiectul. 
Mare parte din maturi vor să 
uite. Celor care au avut de-a 
face cu securiştii amintirile le 
sînt însoțite de fiori reci pe șira 
spinării. lar pentru beneficiarii, 
sub orice formă, ai regimului 
comunist, Securitatea este 
sinonimă cu patriotismul. 
Dincolo de păreri, senzații 
și nepăsare, însă, societatea 
românească nutrește încă 
mitul infailibilității Securităţii. 
S-a cuibărit în noi convingerea 
că Securitatea funcționa ca un 
ceas elvețian, că știa totul, 
controla totul, putea totul. 
Mitul acesta a crescut ca un 
cancer din spaima noastră. 
Conservarea la putere a 
structurilor  nomenclaturisto- 
securiste, “după decembrie 
1989, face ca mitul să reziste şi 


„astăzi. Strecuraţi în Parlament 


pe liste de partid, băgaţi în ma- 
rile afaceri, reciclați în servi- 
ciile de informaţii post-de- 
cembriste,. securiştii apar ca 
imbatabili, Nu-i decit o iluzie. 
Ei sînt plini de slăbiciuni și pot 
fi puşi unde le este locul. Este 
nevoie doar de voinţă politică 
pentru asta. 


"Văzută printre filele dosa- 
relor ajunse la Consiliul Na- 
ţional pentru Studierea Ar- 
hivelor Securității (CNSAS) 
via SRI, Securitatea este un 
bastard slut, ticălos dar cam 
nevolnic. 

Am avut prilejul să-mi 
arunc un ochi în dosarul 
“Rterul”. 55 de volume, la 
care au lucrat aproape 700 de 
ofițeri numai în ţară şi citeva 
zeci în străinătate. Statul tota- 
litar a cheltuit imes pentru a 
urmări sute de cetățeni ro- 
mâni, ani de zile, fie şi pentru 
cea mai mică legătură pe care 
ar fi avut-o cu vreun post de 
radio. occidental “ostil”. A fi 
rudă cu un redactor la Vocea 
Americii sau a trimite o scri- 
soare la Radio Europa Liberă 
era un act de trădare. 

Securiştii au interceptat 
convorbiri telefonice şi cores- 
pondenţă, au recrutat informa- 
tori din anturajul unor jurna- 
liști, au pus la cale acțiuni de 
filaj și de intimidare, au închis 
și anchetat numeroase persoa- 
ne, au asasinat oameni. Rezul- 
tatul acestei dezlănțuiri de- 
mente este o grămadă de 
maculatură. La vederea dosa- 
relor, arm trăit un soi de dezo- 
lare scîrbită amestecată cu o 
linişte binefăcătoare. “Deci; 
asta era temuta Securitate!”, 
mi-a fulgerat gîndul. Mii de 
pagini, scrise într-o limbă 


română siluită, în care infor- 
maţiile se bat cap în cap și rar 
se potrivesc realității; logica 
este fugăntă; birfele răută- 
cioase sînt luate de bune; 
viața unor persoane este dise- 
cată pînă la inutile picanterii 
erotice; vădese metodele gro- 
biene de compromitere şi eli- 
minare a unor adversari poli- 
tici. Deşi, de prin anii '70 a 
crescut nivelul de instrucție a 
securiştilor, majoritatea aces- 
tora a continuat să-şi supli- 
mească neputința intelectuală 
prin brutalitate. 

O scurtă incursiune în 
arhivele Securităţii este folo- 
sitoare din mai multe puncte 
de vedere. Pentru a cunoaște 
eroi adevărați, dintre care unii 
mai sînt printre noi. Pentru a 
afla cît de josnic poate fi 
uneori omul. Dar, cel mai 
mare cîștig este vindecarea de 
politice, prin cunoașterea sur- 
sei spaimei. 

CNSAS! îi revine, pe 
lîngă misiunea deconspirării 
celor care au făcut poliție 
politică, şi rolul de demistifi- 
cator al Securităţii. Avem 
nevoie de o exorcizare a sulle- 
tului românesc de acest mic 
diavol. Altminteri, frica va sta 
la pîndă în noi găâta să ne para- 
lizeze la primul semn al 
întoarcerii — nedorite dar posi- 
bile — poliţiei politice. 


| Intenţia Puterii de a schimba Legea Ticu — şi aşa schilodită —, în baza căreia funcționează CNSAS, aten- 
tează la sănătatea morală a societăţii româneşti, PSD incearcă să modifice legea astfel încît CNSAS să 
devină inutil. Potrivit propunerilor unor parlamentari PSD, numele securiștilor din dosarele celor urmăriți 
ar îi protejate, iar accesul la alte dosare ar fi mai dificil. . 


Răzvan CODRESCU 


ersonalitate controversată, 
P amestec de serafic şi de telu- 

ric, teolog și om politic, poet 
şi publicist, Nichifor Crainic este un 
caz pe cit de complex, pe atit de 
reprezentativ pentru o întreagă cate- 
gorie de cărturari români ieşiţi din 
orizontul satului tradițional. Ei rămîn 
fundamental “țărani”, “oameni ai 
pămîntului”, respectuoşi față de 
tradiție, temeinici în gindire și. în 
faptă, nu lipsiţi de mindria de a fi 
depășit pe cont propriu anonimatul 
istoric al speţei, oarecum “neșlefuiţi” 
comportamental, de o vitalitate une- 
ori exacerbată, surprinzători atît în 
patimi cît și în virtuţi. În această 
bună primitivitate se întîmplă să 
zacă mari resurse creatoare, apte de a 
se desăvirși prin instrucţie şi de a 
trece în opere culturale de o firească 
originalitate, în care tradiţia se pri- 
menește. fără extravaganță, în chip 
realist şi organic. Un lon Creangă, 
un Nichifor Crainic, un Marin Preda 
au încarnat în măsura cea mai înaltă 
acest “model” intelectual şi creator 
în cultura românească. 

Nichifor Crainic a fost, fără 
îndoială, un, ins paradoxal și pe 
seama lui se colportează. destule 
povești picante!, mai mult sau mai 
puţin adevărate — în speţă, eflores- 
cenţe ale birfei balcanice, de care la 
noi nu scapă decit sfinții. Or, hotărât 
lucru, Nichifor Crainic n-a fost toc- 
mai un sfint... 


Omul avea conștiința nedesăvir- 
şirilor sale (cîţi o mai au astăzi?) și, 
la terminarea studiilor teologice, a 
refuzat să se preoțească. A devenit, 
însă, unul dintre marii profesori de 
teologie ortodoxă ai vremii, iar un 
Dumitru Stăniloae era îndreptățit să 
scrie despre el (Gândirea, an XIX, 
nr. 4, apr. 1940): “Nichifor Crainic 
este, cel. dintii. teolog român din 
epoca modernă a istoriei noastre care 
scoate teologia din cercul strimt și 
ocolit al specialiștilor, prezentind-o, 
într-o formă impunătoare, atențiunii 
generale a lumii intelectuale [3] 


n închisoare (după unii, Crainic. 
i 4 ă » pentru "un blid il 
Nu, există Dumnezeu" perii 


„ însinuările lui Marin Preda di 


Nichifor Crainic înnoieşte prin reac- 
tualizarea tradiţiei într-o teologie 
care se mulțumea cu cîteva coji din 
această tradiţie, primite pe calea și 
de multe ori prin interpretarea oco- 
lită a teologiilor apusene”, săvirșind 
“0 adevărată restaurare a teologiei 
româneşti în duhul ortodox”. 
Scriitor prolific şi foarte stăpîn 
pe mijloacele sale2, profesor univer- 
sitar la Chişinău (1926-1931) și 
Bucureşti (1932-1944), director al 
revistei Gândirea (1926-1944) şi al 
ziarului Calendarul (1932-1933), 
ministru în guvernele Gigurtu și 


n Viața ca o pradă sau des col- 


» gardianul neputind sesiza nuanța implicată de virgulă). 


pate în succesiunea strinsă a argu- 
» Wrăieşte, la sfârşitul lui, impresia unui 

Antonescu (1940 și 1941), laureat al 
Premiului Naţional de Poezie (1930), 
Doctor Honoris Causa al Univer- 
sității din Viena (1940) şi membru 
titular al Academiei Române (1941), 
primenitor al învățămîntului teologic 
românesc și mentor al “ortodoxis- 
mului” cultural, teoretician al “statu- 
lui etnocratic”, dar și al “patriei ecu- 
menice” ortodoxe (probabil cel mai 
ambițios plan modern de reorganiza- 
re supranațională a lumii răsăritene, 
despre care conferenţiase la Sofia, în 
1941, primind de la Regele Boris 
“Ordinul Sfintului Alexandru cu cor- 
don roşu”), Nichifor Crainic a fost, 
dincolo de avatarurile receptării sale 
publice, una dintre personalitățile 
cele mai împlinite ale epocii interbe- 
lice, animat de o vie conştiinţă mi- 
sionară, pe linia deschisă de Heliade, 
Kogălniceanu şi Bălcescu, conti- 
nuată de Hasdeu, Eminescu sau 
Iorga și ajungînd, mai aproape de 
noi, pînă la Eliade, Noica sau Ţuţea. 

Numele pe care și l-a impus încă 
din anii primului război mondial și 
sub care îl cunoaște posteritatea, 
acela de Nichifor Crainic, este de 
fapt un splendid pseudonim?, nu 
doar prin rezonanța sa tradițional- 
românească și ortodox-răsăriteană, 
ci mai cu seamă prin semnificațiile 
pe care le poartă neostentativ. (gr. 
nike-phoros, “purtător-de-victorie” 
şi crainie, “vestitor”, derivat proba- 
bil din crai, -vocabulă de nobleţe 
arhaică, dar și de încărcătură religi- 
oasă, evocîndu-i pe “regii magi” — 
“craii de la Răsărit”): “cel ce aduce 
vestea izbinzii”, 

Adevăratul său nume era lon 
Dobre; se născuse la Bulbucata 
(Vlașca), pe malurile Neajlovului, la 
22 decembrie 1889, într-o familie 
destul de umilă. După copilăria 
petrecută pe Șesurile natale (aşa își 
va intitula primul volum de versuri, 
apărut în 1916), va pleca la Bucu- 
rești, ca elev bursier al Seminarului 
Central; de pe acum, mai exact din 
1907, îşi începe activitatea publicis- 
tică, în periodice ortodoxe și 


repere 


sămănătoriste (mai tirziu, căutînd să 
definească sensul “gândirismului”, 
scria: “Sămănătorul a avut viziunea 
magnifică a pămîntului românesc, 
dar n-a văzut cerul spiritualității sale 
[...] Peste pămîntul românesc, pe ca- 
re din Sămănătorul am învățat să-l 
iubim, noi vedem arcuindu-se covil- 
tirul de azur al Bisericii Ortodoxe”). 
Între 1912 și 1916 urmează cursurile 
Facultăţii de Teologie din Bucureşti. 
În anii războiului de întregire (1916- 
1918) va fi redactor permanent la 
Neamul românesc al lui N. lorga, pe 
atunci mare cruciat al românismului 
integral (“România a Românilor, 
numai a Românilor și a tuturor 
Românilor”). Marele istoric cu aură 
de apostol pare să fi fost principalul 
far al tinereții lui Crainic şi omul pe 
care acesta l-a respectat cel mai mult 
de-a lungul vieţii lui, chiar şi atunci 
cînd era evident că poziţiile lor spiri- 
tuale și ideologice ajunseseră tot mai 
divergente (cam de prin 1930). După 
război (1920-1921), își va desăvirși 
studiile la Viena, unde va avea, ca și 
Eminescu odinioară, o rodnică întil- 
nire cu cultura și literatura germană 
(erau anii de glorie ai expresionis- 
mului), fără a sacrifica nimic din 
orientarea sa ortodoxă (o altă confir- 
mare a observaţiei lui Blaga cum că 
influența germană, spre deosebire de 
cea. franceză, “catalizează” fără a 
confisca). A fost o conștiință mai eu- 
ropeană decit cred unii, iar formula 
pe care a colportat-o (într-un aspru 
rechizitoriu al rasismului nazist, 
“Rasă și religiune”) — “Pacea Euro- 
pei înseamnă: pămînt național şi cer 
comun” — rămîne singura definiţie 
valabilă a unei Europe creștine. 

Încă din 1921 îşi începe colabo- 
rarea la Gândirea, pe atunci în faza 
ei clujeană, cu Cezar Petrescu la 
conducere. Desfășoară o vreme, în 
paralel cu gazetăria, activitate de 
consilier cultural și editor, iar în 
1926 va fi numit secretar general la 
Ministerul Cultelor și Artelor (sub 
ministeriatul lui Vasile Goldiş). A 
ţinut o vreme pagina religioasă du- 


aa 


minicală a ziarului Cuvântul (căruia 
mai tirziu îi va da faimă Nae lo- 
nescu) și a fost colaborator apropiat 
al lui Pamfil Șeicaru (de care se va 
îndepărta nu după multă vreme, 
numindu-l depreciativ. “Ziarilă”) la 
un alt faimos ziar de dreapta: Curen- 
tul. Din 1926, cînd Cezar Petrescu 
abandonează Gândirea (deşi numele 
îi va figura pe copertă pînă în 1928), 
conducerea ei este preluată de Crai- 
nic, care-i va imprima destul de 
repede direcţia ortodoxistă (ceea ce 
nu va împiedica gruparea în jurul 
revistei a unei elite literare și cultu- 
rale, altminteri greu reductibile la 
același numitor: lon Barbu, Vasile 
Băncilă, Lucian Blaga, Dan Botta, 
Al. Busuioceanu, Mateiu |. Caragia- 
le, Oscar Walter Cisek, Aron Cotruş, 
Radu Gyr, N. I. Herescu, Gib. 
Mihăescu, Ovidiu Papadima, Victor 
Papilian, loan Petrovici, Ion Pillat, 
Adrian Maniu, V. I. Popa, Dragoș 
Protopopescu, lon Marin Sadovea- 
nu, Dumitru Stăniloae, Paul Sterian, 
Francisc Şirato, Al. O. Teodoreanu, 
Ionel Teodoreanu, Sandu Tudor, Tu- 
dor Vianu, Pan M. Vizirescu, Vasile 
Voiculescu, G. M. Zamfirescu și 
mulți alţii, dintre care unii, ce-i 
drept, numai temporar, ca Tudor 
Arghezi, George “Călinescu, Șerban 
Cioculescu, Petre Pandrea, Mircea 
Eliade, Emil Cioran etc.). Tot în 1926 
îşi începe ilustra carieră universitară. 

Anul 1930 deschide deceniul cel 
mai bogat al scrisului său. În acești 
ani apar (sau sînt elaborate), printre 
altele, Țara de peste veac (versuri — 
1931), Cursul de teologie mistică 
(1935-1936), Puncte cardinale in 
haos (1936), Ortodoxie şi etnocraţie 
(1937), Nostalgia paradisului (1940). 
La capătul acestui deceniu de efer- 
vescență creatoare și misionară, 
devine (la propunerea filosofului lon 
Petrovici) membru titular al Acade- 
miei Române, pe locul rămas vacant 
prin dispariţia prematură a lui Octa- 
vian Goga, pe care-l va elogia în dis- 
cursul de recepție (22 mai 1941; îi 
răspunde Lucian Blaga, vechi prie- 


teşti vreunul din elementele alcătuitoare [,...] În importanta mișcare a eseului contemporan, Nichifor Crainic aduce simţul cons- 
trucţiilor solide, un patos extras din contemplarea marilor simboluri ale culturii, căldura expunerii ideologice. Multe din eseuri- 
le scrise în ultimele două decenii s-au orientat după modelul lui”, scrie Tudor Vianu în Arta prozatorilor români. 


3 Legalizat în 1926 


+ Pină spre 1935, cînd virase temporar spre cuziști (a jucat un rol de seamă în realizarea fuziunii politice Goga-Cuza - Partidul 

ten și colaborator, de care se va 
despărți totuși în anii următori, mai 
mult din motive contextuale decît 
strict personale). Din serisul lui 
Crainic se încheagă treptat atit o con- 
cepție generală asupra culturii (cul- 
minînd în Nostalgia paradisului, 
fără îndoială cea mai densă și mai 
bine articulată dintre cărțile sale), cât 
şi o adevărată doctrină politică de 
dreapta, “naționalismul constructiv” 
(Sintagmă de mare succes în epocă), 
concentrată în Programul statului 
emocratie (publicat iniţial în revista 
Sfarmă-Piatră, apoi inclus, ca anexă, 
şi în volumul de eseuri Ortodoxie și 
etnocraţie), ambele altoite pe trun- 
chiul Ortodoxiei, cu un dar deosebit 
de a realiza osmoza. între valorile 
tradiţiei şi problemele actualității, pe 
de o parte, între valorile naţionale și 
cele universale, pe de alta (principiul 
fundamental fiind: “Ceea ce e divin 
nu € nici vechi, nici modem, ci 
actual [...] Cind zic că revelaţia e 
modernă, adică actuală, nu înțeleg că 
ea se modifică după spiritul timpu- 
lui, ci că ea modifică noile generaţii 
în sensul idealului creștin, adică ea 
modifică spiritul timpului, acordin= 
du-l cu spiritul lui Hristos”). În ciuda 
tonului partizan şi uşor exaltat, un 
Pan M. Vizirescu-avea dreptate să 
scrie: “Sistemul d-lui N. Crainic a 
cuprins de la început toate resorturi- 
le vieţii naţionale, punindu-ne în față 
Viziunea. totalitară [totalizatoare] a 
realității românești, E o doctrină care 
nu lasă nimic nerezolvat...” (“N. 
Crainic, creatorul. gîndirii noastre”, 

în Sfarmă-Piatră, 16 iunie 1938). lar 
Blaga (pe urmele lui D. Stăniloae, 
citat mai sus) afirma categoric, chiar 
în forul academic (v. “Răspunsul” 
integral în Academia Română, Dis- 
cursuri de recepțiune, LXXIX, Mo- 
nitorul. Oficial, 1941, sau în Gân- 
direa, iunie 1941): “Invazia teolo- 
gică în cultura română postbelică [de 
după primul război mondial — n.n.], 
înţelegînd penetraţia ei masivă și 
profundă, va rămîne pentru totdeau- 
na legată de numele lui Nichifor 
Crainic [...] Teologia ortodoxă a 
devenit sare a culturii românești de 
astăzi datorită precumpănitor. acti- 
vității sale literare [...] Ceea ce 
Crainic a întreprins timp de douăzeci 
şi cinci de ani pentru renașterea spi- 
ritului ortodox rămine fără pereche 
în analele vieţii noastre culturale. 
Este aici şi o patetică activitate de 
animator [...), dar este aici și o operă 
de gînditor ortodox”. - 

După 1940 - 1941, apele se vor 
tulbura; amestecat în politica vremii, 
în divergență cu mai toată lumea (dar 
mai ales cu umbra lui Nae Ionescu și 
cu legionarii, de care cîndva fusese 
destul de apropiatt), duce o. viață 
agitată, scrie mult mai puțin, vînează 
onoruri cu un orgoliu cam exacerbat, 
care transpare mai tîrziu din memo- 
riile sale, şi sfirșeşte prin a fi hăituit 
de comuniști, de care se ascunde prin 
mai multe sate transilvănene, vreme 
de trei ani (1944-1947). Ajuns pe 
miinile acestora, intră în perioada 
cea mai cumplită a vieţii sale, la 
polul opus al gloriei pe care o cunos- 


cuse din plin; sînt ani lungi de sufe- 
rință, de umilințe și compromisuri, 
EI, care-l judecase aspru odinioară 
pe “bătrînul Miron Costin”, socotind 
că omul nu este “sub vremi”, ci că, 
dimpotrivă, “voința omului bărbat 
este capabilă să fringă grumazul 
monstrului”, a trebuit să experimen- 
teze pe propria-i piele (şi conștiință) 
limitele umanului... 

Este deţinut vreme de 15 ani (la 
Văcăreşti și la Aiud), fără sentință 
judecătorească, fiind eliberat. în 
primăvara lui 1962 — abia o umbră a 
cărturarului și luptătorului de altă- 
dată. Acceptă compromisul de a de- 
veni redactor la G/asul Patriei (pu- 
blicaţie editată sub vegherea Securi- 
tăţii pentru românii din exil) de unde 
se va pensiona în 1968 (an în care 
tinărul Nicolae Manolescu îl intro- 
duce curajos, cu cinci poezii şi o 
notă bio-bibliografică, în volumul 
întîi din Poezia română modernă). 
Îşi definitivează Memoriile şi. alte 
manuscrise, visează să se reimpună 
măcar ca poet (așa s-a născut antolo- 
gia conjuncturală pe care un Nedic 
Lemnaru a înțeles să o publice ca 
atare în 1990), dar a murit marginali- 
zat, la 20 august 19725, încondeiat 
de comuniști ca unul dintre cei mai 
“reacționari” gânditori din România 
“burghezo-moşierească” (numai Co- 
dreanu, Nae Ionescu şi Horia Sima 
au mai fost prezentaţi în culori atit de 
sumbre). Pentru el va fi fost poate 
marea eliberare, “'dezmărginirea” a 
cărei grandioasă viziune lirică o avu- 
sese cîndva: “Și de pe virf de munte 

mă voi sui pe-un nor; / Zi grea, cu- 
tremurată va fi — o zi de-adio —/ 
Cind inima-mi de tine fășii voi dezli- 
pi-0, / Amară frumuseţe, pămint 
rătăcitor”... Pe urma să răminea, în 
așteptarea unor vremuri mai bune, 
dincolo de contradicţiile omului și 
de calomniile epocii, o operă teolo- 
gică, literară şi publicistică de un 
considerabil interes. 

Prăbuşirea regimului comunist 
(petrecută chiar în ziua cînd se împli- 
neau o sută de ani de la nașterea lui 
Crainic!) a creat contextul revenirii 
sale treptate în circuitul public româ- 
nesc. În 1990, la Editura Roza 
Vinturilor, a apărut ediția de poezii 
(în două volume) “îngrijită” de 
Nedic Lemnaru, incluzînd (deși mult 
deformate) şi versurile “create men- 
tal” în temnița Aiudului, care fac din 
autorul lor, alături de Radu Gyr 
(1905-1975), cel mai de seamă poet 
al închisorilor comuniste din Româ- 
nia. În 1991 i s-a publicat și prima 
parte a Memoriilor (Zile albe, zile 
negre), la Casa Editorială “Gândi- 
rea”, de către acelaşi N. Lemnaru. 
Această primă parte dă seama de 
răstimpul dintre 1889 și 1944, fiind 
redactată inițial pe vremea pribegii- 
lor postbelice. Partea a doua 


(încheiată spre sfirşitul anilor *60), 
îngrijită și prefațată de Alexandru 
Condeescu și apărută (1996) la 
Editura Muzeului Literaturii Româ- 
ne (“Orfeu”), acoperă perioada 
1944-1962 (textul propriu-zis — 
Pribeag in țara mea. Memorii din 
închisoare — este urmat de Memoriu. 
Răspuns la actul meu de acuzare, 
document recuperat din arhivele 
Securităţii în 1993). Dincolo de 
accesele de megalomanie și de unele 
jenante “piruete” ideologice (semne 
ale unei senectuți chinuite), Crainic 
se înscrie, prin arta evocării, în gale- 
ria celor mai străluciți autori de 
proză memorialistică din literatura 
română a secolului XX (L. Blaga, M. 
Eliade, N. Steinhardt, M. Preda etc.). 

În anii din urmă, i s-au editat ori 
reeditat numeroase volume: Cursul 
de teologie mistică (1993, sub titlul 
editorial Sfințenia — implinirea uma- 
nului)6, Nostalgia paradisului 
(1994)7, Puncte cardinale în haos 
(19968 şi 19989), Ortodoxie și etno- 
crație (1997)10, Țara de peste veac. 
Poezii antume: 1916-1944 (1997)1!, 
Dostoievski şi creştinismul rus 
(1998)12, Spiritualitatea poeziei 
românești (1998)!15. Se lasă aşteptat 
în continuare, dintre lucrările mai 


importante, Cursul de mistică ger- 
mană!ă. 

E regretabil că personalitatea lui 
Crainic, în care lumina covirșeşte 
totuşi umbrele de care n-a fost lip- 
sită, întirzie, în ciuda valului de 
(re)editări și a discretei sale recon- 
firmări ca membru titular al Aca- 
demiei Române (22 noiembrie 
1994), să fie tratată așa cum s-ar 
cuveni într-un peisaj cultural cu pre- 
tenţii de normalitate. Acum, la peste 
30 de ani de la moartea sa, ar fi poate 
vremea să se iasă din cele două 
fundături simetrice ale abordării sale 
actuale: cea pios-ditirambică (din 
unele restrinse cercuri ortodoxizan- 
te) şi cea impios-anecdotică (slujind 
unor tendințe de frondă antitra- 
dițională). Avem multe de învăţat de 
la alţii, dar nimic nu ne îndreptățește 
să refuzăm de a învăța cite ceva și 
din propria noastră zestre culturală, 
pe care de multe ori n-am făcut nici 
un efort onest de a o cerceta și 
înțelege, multumindu-ne să perpe- 
tuăm “verdictele” ideologice ale 
unei jumătăți de veac de înstrăinare 
de noi înșine. Rămînem datori trecu- 
tului, chiar dacă n-am avea de 
învățat din el, vorba lui Noica, decît 
dezvățul... 


fost, să mă caute în scrierile mele, în revista Gândirea, al cărei mentor am fost, în cursunle de la Facultatea de Teologie, la 
Academia Română, printre membrii căreia m-am numărat. Acolo sint eu; sub cruce e un pumn de țărină””, își amintește ginere- 
le său, Alexandru Cojan (v. Nichifor Crainic, Memorii, vol. II, p. 10). 
G Ed. Mitropoliei Moldovei și Bucovinei, laşi (sub îngrijirea ierodiaconului Teodosie Paraschiv). 
7 Ed, Moldova, Iași (ediţie îngrijită de Magda şi Petru Ursachi) 
S Aceasta, din păcate, o grosolană contrafacere editorială (Magda şi Petru Ursache, Ed. Timpul, lași). văduvită fără nici o rațiune 
de' cinci eseuri de bază din ediţia princeps ("Titanii ateismului”, "Rasă şi religiune” etc.) nemaivorbind de structurarea arbitrară 
a materiei, complet străină de spiritul şi intențiile autorului! 


Naţional-Creştin). Dacă în 1938 avusese rectitudinea de a nu marşa la înscenarea judiciară împotriva lui Codreanu (v, Memorii, 
vol. I, p. 298), la bătrînețe se va preta să redacteze o lucrare antilegionară la comand; 
ucigaşilor). Și totuşi odinioară scrisese: "Tineretul, care poartă în suflet răzbunarea mist 
ză, El e în stare de revoltă morală. Se nasc conspirații de exterminare a marilor tilha 
Capii mişcărilor studențești sînt arestaţi. Se iscă procese care zguduie tara întreagă. Ci 
rea morală a vieții publice prin mijloace violente, dau dovadă în faţa autorităților de 
rînd pe rind în închisori, capii mişcărilor au răgazul să-și analizeze mai adînc sufletul. Unii fac greva fe Iţii îşi ază 
cu zi mişcările gîndului şi ale inimii. În post și, adunîndu-se în grup, încep să se roage lui lat Ti ii A ri a 
pentru dreptate și comprimată între pereţii închisorii nu află alt sprijin decit în Cel-de-Sus. Ea se subli e pb îi Paul 
[E JL se pare că Arhanghelul Mihail însuși, comandantul cu spadă de foc al legiunilor cir ti, li s pr iba Se: 
rea-i aripă de azur. Din acel moment, misticismul religios va cobori în sufletul zbuciumat al a i e re a aţa 
tineri își vor pune organizațiile de luptă sub hramul arhanghelului şi icoana lui, vegh E iure 


a Securităţii comuniste (Cuibarul 
erioasă a morţilor din război, reacționea- 
ri politici. Conspiraţiile sînt descoperite 
u acest prilej, tinerii, care voiau purifica- 
O tărie de caracter uluitoare [...] Aruncaţi 


"Sf. Vineri” din Bucureşti. "Pe 
>" Acei care vor să ştie cine am 

9 Ed. Albatros (col. "Ethnos"), Bucureşti (sub îngrijirea lui Constantin Schifirneț). 

10 dem 

11 Ed. Eminescu (col. “Poeți români contemporani”), Bucureşti (ediție îngrijită cu profesionalism de loana Cracă) 

12 Co-editare Athidiecezana - Cluj/ Anastasia - Bucureşti. Este prima ediţie tipărită a acestui curs (comparabil cu lucrările închi- 
nate lui Dostoievski de un N. Berdiaev sau de un P. Evdokimov), ținut de Crainic în cadrul disciplinei Istoria Literaturii 
Bisericeşti și Religioase Moderne, începînd din anii '20, întii la Chişinău, apoi la București. 

13 Lucrare inedită, editată, ca şi volumul II al Memoriilor, de Muzeul Literaturii Române, prin grija aceluiași Alexandru Condeescu 
Și cu o postfață de Paul Dugneanu. Studiul nu este complet (sînt supuşi analizei 12 poeţi, de la Grigore Alexandrescu la Lucian 
Blaga), iar manuscrisul, păstrat în mod aventuros, este deteriorat pe alocuri (a se vedea precizările de la p. 10 a ediţiei respective) 
Postfaţatorul are dreptate să conchidă: "Nichifor Crainic realizează prin Spiritualitarea poeziei românești un demers singular în 
materie [mai există totuşi o lucrare asemănătoare, deşi mai plată; a teologului Ilarion V. Felea, Dumnezeu și su/letul în poezia 
română contemporană, datind din 1937, pe care N. Crainic însuşi o recenzase în Gândirea - n. n], remarcabil prin armonizarea, în 
diferite grade; a perspectivei teologului cu aceea a criticului literar, cu mențiunea că primul este superior celui de-al doilea” (p. 252). 
14 S-a încercat la Sibiu (mai ales prin strădaniile Maicii Zamfira Constantinescu de la Prislop și ale regretatului Pan M. Vizirescu) 
și o resurecţie a revistei Gândirea, dar această "serie nouă”, dincolo de reproducerea unor texte interbelice îndeobşte uitate (multe 
chiar ale lui Nichifor Crainic) şi de contribuţiile interesante ale neobositului Pan M. Vizirescu, s-a împotmolit în puținătatea cul- 
turală a lumii româneşti de azi. Se mai cade menţionat, în fine, că numărul special Manuscriptum = 100, din 1995, i-a fost dedi- 
cat lui Nichifor Crainic (aducînd mult material documentar inedit, precum şi pagini manuscrise recuperate de la fosta Securitate). 

ÎISCIIFREOR ERAIIIG, 
FILE DIN DOSARUL PENAL 


Camelia IVAN DUICĂ 
Adrian Ni 


ae PETCU 


ansarea unei discuţii despre 
| marii publicişti și teologi 

ortodocși interbelici români 
suscită de fiecare dată un mare 
interes, Totodată, o astfel de discuţie 
nu este ușor de întreținut, avându-se 
în vedere personalitatea complexă pe 
care o are cel vizat. Pe lângă 
literatura oficială este nevoie de 
documente de arhivă care să vină să 
creioneze, cât mai complet, ima- 
ginea acestuia. 

In cele de mai jos, cu ajutorul 
unor documente din arhiva fostei 
Securităţi, dorim să trasăm câteva 
coordonate inedite ale biografiei a 
celui ce-a fost teologul, publicistul și 
gânditorul Nichifor Crainic. Vom 
porni cu discuţia după momentul 23 
august 1944, când, pentru Crainic, 
avea să înceapă calvarul. 


În toamna lui 1944 Nichifor 
Crainic se refugiază la Sibiu, unde, 
din aprilie, se afla familia sa. Aici 
primește vestea arestării sale din 
ziare, deşi era liber, precum 
mărturisește în memoriile sale, dar și 
în interogatoriul ce i s-a luat la |] 
octombrie 1955, pentru a furniza 
relații privitoare la părintele Arsenie 
Boca. Faţă de situaţia sa de „arestat“, 
Crainic spunea anchetatorului că 
„prin luna octombrie 1944 a apărut 
în ziarele din București o informaţie 
redactată în termeni identici, adică 
în toate gazetele la fel, în care se 
spunea că eu am fost arestat și dus 
sub o puternică escortă la București. 
Cum eu eram liber atunci și nu se 
întâmplase nimic din cele de mai 
sus, mi-am închipuit după felul cum 
e redactată informaţia că e un 


comunicat dat de la o autoritate în 
favoarea mea. Am întâlnit în Sibiu 
un ziarist tânăr, care tocmai pleca la 
București şi l-am întrebat dacă nu 
cunoaște pe cineva la Ministerul de 
Interne şi mi-a răspuns că-i prieten 
cu DI Dămăceanu, subsecretar de 
stat. L-am rugat ca să-l întrebe ce 
ştie despre comunicatul cu arestarea 
mea, Într-adevăr era ce am bănuit. 
Colonelul Dămăceanu ia spus că 
comunicatul a fost de la Ministerul 
de Interne pentru a astupa gura unor 
„gălăgioși“, care veneau din când în 
când la Minister cerând arestarea 
mea. Comunicatul a fost dat pentru a 
le da satisfacţie, dar mă sfătuiește să 
stau mai ferit de lume, până se 
lămurește într-un fel situaţia. 
Ziaristul pe care l-am rugat cele de 
mai sus se numește [Nicolae] 

Ciuceanu. Pe Dămăceanu nu l-am 
cunoscut niciodată în viața mea şi 
nici nu am avut cu el nici un fel de 
relaţie”. 

Aici remarcăm similitudinea cu 
cele prezentate de Crainic în 
memoriile sale. 

Cu toate acestea, Crainic va lua 
legătura cu Petru Groza, la vremea 
aceea vicepreședinte al Consiliului 
de Miniștri și care îl cunoștea 
demult, căruia îi va cere sfatul în 
legătură cu prezentarea la autorităţile 
statului. Însuşi Groza îl va sfătui să 
nu se grăbească, ci să aștepte o 
eventuală amnistie politică, când 
lucrurile se vor mai potoli. Aflat la 
Sibiu, reușește să-și procure un 
buletin de populaţie cu domiciliul în 
comuna Gălănești, județul Rădăuţi, 
pe numele Ion Vladimir Spânu, 
identitate care îl va ajuta mult în anii 
pribegiei transilvane. 

Cu ajutorul "unui călugăr, fost 
student al meu, de la Sâmbăta de 
Sus", reuşeşte să plece din Sibiu. Se 
va refugia la mănăstirea făgărășeană 
al cărei stareţ era acest "călugăr", - 
indiscutabil  - părintele Arsenie 
Boca” = dar. pe care Crainic nu-l 
nominalizează în nici un loc din 
Memorule sale. 

Despre șederea sa la 
Sâmbăta şi despre părintele Boca, 
Crainic vorbeşte în timpul intero- 
gatoriilor la care a fost supus între 
11-14 octombne 1955 la Bucureşti, 
pentru-a da informaţii despre fostul 
stareț al mănăstirii. făgăreşene:. "În 


iarna anului 1945, fiind în Sibiu- 


pentru a mă feri de autorități, m-a 
vizitat Arsenie, care m-a invitat să 
merg la mănăstire. Am plecat la 
mănăstire, unde n-am putut să stau 
prea mult, deoarece venea lume care 
m-ar fi putut cunoaște și am plecat în 
satele din munţii Apuseni [...]; 
[Arsenie] cunoștea că situatia 
mea este nelămurită şi echivocă 
fiindcă eram la. începutul. anului 
1945, într-o epocă de confuzii a 
spiritului public şi de dezorientare, 
când în viața publică nu era încă 
nimic cristalizat [...] la el la mănăs- 
tire am stat o lună şi ceva, iar situaţia 
că. e, nelămurită o ştia din spiritul 
public și din discuţiile ce le-am avut 
împreună. Menţionez că în acel timp 
nu eram urmărit oficial, nefiind nici 

mandat oficial de arestarea mea”. 
Șederea la mănăstirea făgărășeană a 
fost în lunile ianuarie-martie 1945. 

Activitatea lui Nichifor Crainic 
la Sâmbăta era diversă, el luând 
legătura cu preotul profesor Dumitru 
Stăniloae care pregătea Filocalia 
pentru publicare. “ Profitând de 
prezenţa lui Crainic la această 
mănăstire, Stăniloae l-a solicitat să 
revadă textele traduse ale valoroasei 
lucrări duhovnicești ortodoxe, mai 
ales asupra aspectelor de ordin 
literar. "Afară de aceasta, spune 
Crainic în interogatoriul din 14 
octombrie 1955, am tradus și 
comentat cartea "Exerciţiile lui 
Ignaţiu de Loyola”. În calitatea lui de 
călugăr, fiind foarte curios să 
cunoască această metodă. de viaţă 
spirituală, m-a rugat să i-o traduc și 
s-o comentez. Altceva n-am mai 
făcut în timpul acesta” . 

Fiind ușor recunoscut, Crainic 
se refugiază în munții Apuseni, până 
în 24 mai 1947, când se va preda. 
Obosit de toată această perioadă de 
fugă permanentă și convins că 
procesul său poate fi rejudecat com- 
petent, Crainic s-a predat autori- 
tăţilor, cerându-i preotului loan 
Sămărghiţan din Cerghid, la care 
stătea, să-l denunţe.] 

Inclus în lotul ziariştilor, Nichi- 
for Crainic este condamnat, în con- 
tumacie, prin Sentința nr. 2 din 4 
iunie 1945, pronunțată de Tribunalul 
Poporului din București, în virtutea 
Legii 312/1945, la "detenţie grea pe 
viață. și degradare civică pe timp de 
10 ani, pentru crima de dezastrul- 
țării, prin crime de război”2 . 5 

Prin procesul verbal nr. 3 
întocmit în ședința Consiliului de 
Miniștri la 17 mai 1945, este aprobat 
actul de acuzare-violent combativ-al 
lui Nichifor Crainic şi Stelian 
Popescu. În acest document Nichifor 
Crainic este plasat "între propagan- 
diştii » şi agenţii de 'execuţie ai 
hitlerismului. și fascismului din 
România, pe prim-plan făcându-se 
ecoul nefastei politici a criminalului 
Hitler şi a acoliților săi”. Într-un alt 
punct din actul de acuzare este 
înfierat că a practicat "cameleonis- 
mul" politic; prin” oscilarea pe 
trambulina “ideii naţionale “ între 
cuziști şi legionari; ca să devină apoi 


antonescian, în 1941, spre a sfârși 
legionar” cu scopul de a-și găsi un 
"loc cât mai bun în scandaloasa și 
perfida politică a crimei, urii şi 
jafului”. Totodată, în calitate de 
redactor şi codirector la "Porunca 
Vremii”, redactor și director la 
"Calendarul", redactor și director la 
"Sfarmă Piatră” și redactor la 
"Apărarea Naţională”, "a contribuit 
prin. activitatea şi propaganda 
publicistică ce a desfăşurat-o la 
realizarea scopurilor lor politice, și 
la aservirea economică a țării în 
detrimentul poporului român”.ă Ex- 
presii propagandistice din timpul lui 
Hitler și Antonescu ca "anti- 
democraţie”, "rasism", "Ordinea No- 
uă”, "războiul sfânt” sunt detectate în 
publicistica crainiciană și transfor- 
mate în capete de acuzare. 

Faţă de acuzațiile care i s-au 
adus, Crainic va alcătui un amplu 
memoriu intitulat "Răspuns la actul 
meu de acuzare”. În acest text, 
Crainic respinge punct cu punct 
toate acuzațiule, afirmând că: nu a 
fost niciodată legionar, iar cuzist 
fiind câteva luni în anul 1935, a 
luptat împotriva "partidelor politice” 
şi a dictaturilor, pentru demofilie, 
indiferent de formele vieţii politice; 
nu a susținut niciodată. fascismul 
pentru România, ci a scris "despre un 
regim profesional, în spiritul socio- 
logiei creștine"; a combătut "rasis- 
mul hitlerist” și pe "rasiștii români”, 
prin: aceasta arătând că nu a fost 
antisemit, mai ales că a susținut 
botezarea evreilor în credința crești- 
nă; dar.mai ales că nu a fost "șeful 
ziariştilor germani spioni”, deoarece 
aceştia, impreună cu cei italieni au 
scris împotriva” să, iar Killinger a 
cerut înlăturarea sa de la Ministerul 
Propagandei. Adăugând actele sale 
de promovare a valorilor ruseşti și 
raliere a popoarelor ortodoxe din 
Balcani pentru eliberarea Ardealului, 
Crainic concluziona că încadrarea sa 
în prevederile Legii 312/1945 este 
abuzivă şi nu se justifică.d 

La 27 octombrie 1947, împo- 
triva Hotărârii nr. 2/1945, Nichifor 
Crainic declară contestaţie, care, 
"prin. deciziunea criminală ar. 226 
din 26 noiembrie 1947 pronunțată de 
Curtea de apel Bucureşti, Secţia 
IX-a a fost admisă, anulându-se 

hotărârea de condamnare, și s-a fixat 
termen pentru o nouă judecare a 
procesului. Verdictul a fost amânat 
de peste zece ori, acuzatori "reuşind 
să respingă opoziția foarte argu- 
mentată a condamnatului abia la 15 
ianuarie 1949"6 „ când sentinţa nr. 2 
este confirmată, ea rămânând 
definitivă, prin decizia penală nr. 
89/19497 . Aici trebuie să remarcăm 
că, pentru puțin timp, avocat lui 
Crainic a fost celebrul Petre Pandrea, 
cumnat al lui Lucrețiu Pătrășcanu, 


care avea 'să fie lichidat o — 


de confrații săi politici. 
Curtea Supremă, 
Secția Penală respinge, 
prin Decizia nr. 
1077/13 aprilie 1949, 
recursul făcut de 
Nichifor Crainic contra 
Deciziei nr. 89/1949 a 
Curţii Bucureşti, Secţia 
Penalăs . Înaintând o 
altă cerere de revizuire, 
la 26 noiembrie 1949, 
ea va fi respinsă, ca 
nefondată, prin Decizia 
penală nr. 2916, în 4 


din 
pa care masău) Manidopre sie Behizor Crainic, 


nu se încadrează în prevederile 
Decretului 421/1955 - prin care se 
avea în vedere "'că cei care au făcut 
parte din guvernele fasciste în 
perioada 6 septembrie 1940-23 
august 1944, nu beneficiază de 
prevederile prezentului decret” - 
deoarece a făcut parte din "guvernul 
antonescian fascist în perioada 
ianuarie-mai 1941”, deţinând funcția 
de ministru al Propagandei!3 . 

La 15 mai 1958 Tribunalul 
Capitalei, Colegiul IV  înștiința 

REDATUL RORĂSIEI 


diverse lucruri și medicamente de 
strictă necesitate, însă a fost 
refuzat!S. Ginerele său, Alexandru 
Cojan, spune că la Aiud a stat în 
"condiţii de exterminare. Pachetele 
cu îmbrăcăminte și alimente pe care 
i le trimiteam ni se înapoiau sau dis- 
păreau la vorbitor. Nu ni se aproba 
să-l vedem. Era complet izolat de 
familie şi ţinut în condiţiile cele mai 
inumane"16. De altfel, însuși Crainic 
relatează în memoriile sale regimul 
de exterminare prin care a trecut, 
3 bolile care l-au chinuit, 

foamea pe care a 

îndurat-o şi cruntele 
pă Pa bătăi pe care le primea 


gh 


i Ed getii i ft ie | de la gardieni și cei 
reeducaţi. 
MANDAT DE iii Tot “în timpul 


Dir. 150530 sin) 2 Get.145 
1n manele Legă şi ai Majestaţii Sale Reptie Cambolzillex ithai 2 
Ne Prima Procurer al Tribusalokă lov, Za virtutea sentinței Nr. 2 

4 iunie al 194% a Tribunalulai BF, 


ei „Str. ont at 50.23 a jetul 
In etate de 2% 3r_unl, de prolesiune- — app 
ectimenie detizat n Perlescaral „Vicar“ 


detenţiei a fost anchetat 
pentru alte cazuri 
penale, cum a fost cel al 
4 sie Pair: părintelui Arsenie Boca, 


13% da spell între 11-14 octombrie 
pe 4 1955 la Bucureşti sau la 


penitenciarul Aiud, în 


“baza mandaldei de mremare N. aprilie 1956, în acest 


ultim caz, împreună cu 


Palatul Mogoşoaial8. Personaj con- 
troversat, suscitând varii interpretări 
- de la acuzații pătimaş-umilitoare și 
degradante până la recunoașteri 
internaționale, profesorul, scriitorul, 
şi teologul Nichifor Crainic se 
înscrie, prin complexitatea planurilor 
gândirii și acţiunilor sale, în 
panteonul marilor personalități 
culturale. 

Evaluarea dimensiunii gândirii 
teologice ortodoxe a lui Nichifor 


ședința publică din 29 
decembrie 19499 . Pe 
parcursul anului 1950, 
Crainic insistă cu 
trimiterea cererilor de 
revizuire, toate acestea 
soldându-se cu respin- 
geri din partea autorită- 
ților îndrituite. 

Patru ani mai 
târziu, din penitenciarul 


călsoare crneienu pe mp ve _P 
A aaa i “pentu faplul de 
prevăzut și pedepălt de Art. 759 nud, dez, 312 

ra ue ca - din cotul peral 
Maodtin și ordonâm D-lui Ad-lor aj Pesitencserujul Dureri i 


de a primi și reține pe mas multi sirtamnt e: 


„bl a lace să execute pedeapsa mal sas avâtată, al cârui termen se va calcula de la 
Lac 


_ Aponzesrare dur ta expheace va (i pu la Mbârtate, dacă mu va bl 


deţinut penttu ae fapte. 
Oriente deasemenea şi tutura azil: puteti publice să dea tut concursul 
legiuit penito executaica aceatul mandat, E 


Ion Dumitrecu Borșa. 
Prin Decretul 293/ 
18 aprilie 1962 al 
Consiliului de Stat al 
RPR, fiind grațiat de 
restul pedepsei, la data 
de 24 aprilie 1962 
Nichifor Crainic a fost 
pus în libertate de către 
Ministerul Afacerilor 
Interne, U.M. 0123/0, 


Aiud, Nichifor Crainic | 
înaintează o cerere de 
graţie, care va fi respin- 
să de Prezidiul Mani 
Adunări Naţionale!0. În 
perioada decembrie. ., 
1955-ianuarie 1956 tri- 
mite noi adrese Procuraturii Ge- 
nerale prin care solicită rejudecarea 
procesuluil! , 

La 11 decembrie 1956, prin 
adresa nr. 19.575, înaintează o cerere 
de revizuire Tribunalului Capita- 
lei12,. potrivit Decretului 421/1955, 
dar aceasta a fost respinsă la 1 iulie 
1957. Prin nota Procuraturii Gene- 
rale din 8 februarie 1956. către 
Ministerul Afacerilor Interne se 
stipulează faptul că, Nichifor Crainic 


ză î 
Mandatul de arestare a lui Crainic 


Dar In Bucureşti, in Cabinetul mostra dm -Palatul jestițiel. 
Asta — ral 194 


Prim Eger, Z,Zacepco 
Zid) ee £ 94 a 


penitenciarul Aiud că deținutului Ion 
Nichifor Crainic, prin Decizia penală 
nr. 885 din 13 mai 1958, i-a fost 
respinsă "ca nefondată cererea de 
revizuire înaintată la 3 martie 1958, 
spre judecare, acestui Colegiu"14 . 
Crainic, în timpul detenției sale 
a trecut pe la Ministerul de Interne 
(mai-iulie 1947), Văcăreşti (iulie 
1947), Jilava şi Aiud, unde a stat cel 
mai mult. În mai multe rânduri a 
solicitat corespondență cu fiica sa, 


eEti a 

cu biletul nr. 
361/196217. Alexandru 
Cojan mărturisește des- 
pre Crainic că după 
eliberarea din închisoa- 
re, acesta nu povestea 
nimic, "singura reflec- 
ție din acea perioadă era: "Am 
cunoscut iadul”. 

După eliberare, între 1962 și 
1968, când se pensionează, Nichifor 
Crainic profesează în domeniul 
ziaristicii, fiind redactor la "Glasul 
Patriei”, ziar difuzat în afara grani- 
țelor pentru românii din exil și a 
cărui redacție era formată din foşti 
deținuți ai închisorilor comuniste. Se 
stinge din Viață în ziua de 20 august 
1972 la Casa Scriitorilor de la 

! ACNSAS, fond Informativ, dosar 2637, vol 


Crainic îl determina, în anul 1940, 
pe Dumitru Stăniloae să-l 
socotească "cel dintâi teolog român 
în epoca modernă a istoriei noastre 
care; scoate teologia din cercul 
strâmt și ocolit al specialiștilor, 
prezentând-o într-o formă impu- 
nătoare atențiunii generale a lumii 
intelectuale"!9. Acuzaţiilor privind 
scriitura militantă "prohitleristă” în 
timpul războiului, Nichifor Crainic 
le dă o replică discretă şi explicită şi 


2, f. 85-91v. 


2 AMI, fond Penal, dosar 18965, vol. 5, f. 400. 


3 Ibidem 


II E ed 


în Memorile sale: "Când interesele 
noastre coincid cu cele germane, 
vom fi alături de Berlin. Jocul acesta 
între extreme este esența întregii 
noastre diplomaţii de-a lungul 
istoriei naționale. Nu te da cu totul 
nimănui - iată comandamentul 
îndelungii experiențe istorice 
românești! Prin urmare, nu politica 
de unilateralitate dezastruoasă, ci 
politica de mlădioasă abilitate între 
Scyla şi Charybda”20. 


4 Nichifor Crainic, Memorii. Pribeag în țara mea. Mărturii din închisoare. Memoriu răspuns la actul meu de acuzare, ed 
îngrijită de Al. Condeescu, Bucureşti, Muza Literaturii Române, [fa], p. 199-271. 


5 AM], fond Penal, dosar 18965, vol. 5, f. 400 
6 Ioan Opriş, Procesul ziariştilor apzmu ă 22 mai-4 iunie 1945, Ed. Albatros, București, 1999, p.161 


7 ACNSAS, fond Penal, dosar 77, vol. 7, f. 91 


8 Ibidem, f. 9%. 


9 AMI, fond Penal, dosar 18965, vol. 5, f. 393, 


10 /bidem, f. 389. 

1 Ibidem, £. 355 

12 Ibidem, f. 351 

13 Ibidem, f. 366 

14 Ibidem, f. 346. 

15 Ibidem, £. 391, 

16 Nichifor Crainic, Memorii... p. 8 
17 AMI, fond Penal, dosar 18965, vol 


5, f. 337, 339. 


18 Nichifor Crainic, Nostalgia Paradisului, Ed. Moldova, laşi, 1994, p. 308 


19 Ibidem, p. V. 


20 Idem, Zile albe, zile negre, Casa Editorială Gândirea, Bucureşti, 1991, p. 244 


Rolul intelectualului creştin 
în viziunea lui Crainic 


Silviu ALUPEI 


66 dată câștigată intelectu- 
alitatea unui popor, 
biruința Bisericii este 


asigurată“ - scria Nichifor Crainic în 
1924 (Gândirea, an 1). Crainic a 
ştiut să-și folosească talanții primiți 
pentru a-și realiza opera de apostolat 
intelectual într-o Românie a cărei 
cultură se descreștina, la început de 
secol XX. 

Eminentul teolog şi publicist 
Emilian Vasilescu a văzut în Crainic 
pe unul din cei mai de seamă 
apologeți creştini ai Răsăritului: 
“Cel mai frumos capitol din opera 
apologetică a lui Nichifor Crainic 
este rechizitoriul culturii românești 
occidentalizate ce se dezvoltă în 
afara sau împotriva ortodoxiei con- 
genitale a neamului nostru”. 


Crainic a crezut că intelectuali- 
tatea unui popor creştin ortodox nu 
poate apostazia “în masă”. Realitatea 
postbelică (guvernată de ighemonul 
sovietic) l-a contrazis. Însă, aceste 
cuvinte scrise de Crainic în 1938 
(eseul “Ortodoxie“, Gândirea, an 
XVII) ne-au rămas îndrumătoare, 
chiar dacă bolșevismul mai bântuie 
sufletele multor intelectuali români: 


! 3 
Crainic, tânăr profesor 


“Doctrina Bisericii reprezintă supre- 
ma viziune metafizică a lumii şi a 
vieţii până la care se pot ridica ştiinţa 
şi cugetarea cea mai înaltă”. 


Spiritul crăinicist 

Nichifor Crainic, chiar de la 
vârsta de 24 de ani, ca tânăr teolog, 
simţise că secolul XX se îndepărta 
de Evanghelie, că așa-zișii “oameni 
de cultură” nu mai voiau să audă de 
“viaţă intelectuală bisericească”. În 
1913, Crainic afirma că un intelectu- 


al creştin “nu trebuie să scape nicio- ” 


dată prilejul de a pune față în față 
lucrurile cele vechi ale credinței cu 
cele noi ale civilizaţiei, de a privi 
prin prisma religiunii toată complex- 
itatea acestei civilizaţii și de a scoate 
în relief cuvântul Evangheliei, clarifi- 
când astfel spiritele şi introducând în 
viața modernă curentul viu şi 
înviorător al credinței şi moralei”. 
(Lumea Nouă, an |, nr. 10 — 12/ fe- 
bruarie 1913) 

Câţi intelectuali de azi, care se 
consideră buni creștini, acționează în 
acest spirit crăinicist? 


10 


Știința îndumnezeirii 


Într-un început de secol al raţio- 
nalismului “rafinat”, Crainic a inau- 
gurat un curs de “Istoria literaturii 
religioase şi bisericeşti”. În anii 
1936 - 1938, l-a transformat în “Curs 
de Teologie Mistică” (retipărit în 
1993, la Ed. Trinitas din lași, dar cu 
pasaje cenzurate prin omisiune sau 
deformare semantică — fapt semnalat 
de o fostă studentă a lui Crainic). 
Această monumentală lucrare ar tre- 
bui tipărită în zeci de mii de exem- 


plare de către Biserica ortodoxă 


Română. Din păcate, facultățile de 
teologie post-decembriste se tem să 
scoată de sub obroc opera lui 
Nichifor Crainic, considerată drept 
“fundamentalistă”, Gardienii conști- 
inței de ieri și de azi nu pot permite 
ca Nichifor Crainic să devină mentor 
al studențimii, tocmai el care a scris: 
“Mistica e singura apologie adeyă- 
rată a doctrinei creștine fiindcă e cea 
mai înaltă realizare a lui lisus Hristos 
aici, pe pământ”. Crainic definește 
“Teologia Mistică” drept. “ştiinţa 
îndumnezeirii omului”, 


Hristocraţie 


Vizionar al Hristocraţiei ca 
formă de guvernare a unei națiuni 
creștin-ortodoxe, Nichifor Crainic a 
reușit să decanteze “substanţa speci- 
fică şi adâncă a naționalismului 
creștin”, careia îi corespunde în plan 
existenţial sentimentul nobil. aj 
demofiliei. Un excepțional escu a 
publicat Crainic pe această temă cu 
titlul “Despre demofilie * (Gândi. 
rea, nr. |, an XX). Se vor întreba 
unii: la ce bun demofilia, de vreme 
ce în lume s-a impus democraţia ? 
Eumologic, demofilia este “iubire de 
popor”, ne spune Crainic, care 
nuanțează într-o definiție cuprinză- 
toare: “Naționalismul e un complex 
de sentimente, în care intră întreaga 
mândrie naţională, dar când noi 
afirmăm că substanța lui morală e 
demofilia, îi recunoaștem prin aceas- 
ta specificul creștin, care îl deose- 
beşte de celelalte forme ale naționa- 
lismului european. A iubi poporul du- 
pă modul lui lisus Hristos, care pri- 
vind gloatele obosite, flămânde și 
fără adăpost în amurgul zilei, a suspi- 
nat : “Milă mi-e de popor!” — iată ce 
însemnează a practica naționalismul 
demofil, sau naționalismul creștin”. 

Eseul despre demofilie era un 
discurs către tinerii de atunci. Tinerii 
de azi, care abia dacă au auzit de 
Crainic, nicicum să-i cunoască ope- 
ra, pot lua aminte la aceste rânduri 
ale sale: “Nu vă rușinați de mizeria 
poporului din care vă trageţi! Apro- 
piaţi-vă de ea cu fiorul milei dumne- 
zeieşti a lui lisus Hristos, care; alin- 
gea ochii orbilor pentru a-i deschide, 
membrele înțepenite ale paraliticilor 
pentru a le pune în mișcare, spiritele 


“îndrăciţilor pentru a. le vindeca, 


leșurile morţilor pentru a le da viaţă. 
Naționalismul creștin nu mai poate fi 
astăzi un orgoliu, și cu atât mai puțin 
o fanfaronadă, ci o umilință creatoa- 
re, pe care trebuie să o trăim în umi- 
linţa deznădăjduită a naţiei noastre și 
să o vindecăm”. 

Mizeria — trupească și sufle- 
tească — a poporului român de astăzi 
este deprimantă. Umilinţele naţiunii 
sunt nesfărșite, Cine va actualiza, în 
sens creator, opera lui Nichifor 
Crainic spre a pune capăt acestei 
căderi? 

Creştinism şi fascism în 
gândirea lui Nichifor Crainic 


George ENACHE 


A za 

ntr-o lucrare care a stârnit 
] oarecare valuri în opinia publică 

românească și anume Religie și 
naționalism. “Ideologia Bisericii 
Ortodoxe Române sub regimul 
comunist (traducere de Mariana 
Petrişor, Bucureşti, 2000, 313 p.), 
autorul, Olivier Gillet afirmă o 
anumită tendință antidemocratică în 
atitudinea celei mai importante 
confesiuni din România. Acest lucru, 
care ar constitui o tradiţie de factură 
bizantină, este, în opinia autorului 
belgian, un serios handicap, care 
împiedică dezvoltarea pe baze 
democratice, europene, a societății 
românești. Căutând, e adevărat 
destul de firav, unele legături între 
gândirea — interbelică și ideile 
vehiculate” în anii comunismului 
naţional, Gillet se “opreşte, în mod 
firesc, şi la Nichifor Crainic, pentru a 
demonstra legătura insolubilă dintre 
ortodoxie, naționalism şi tendințele 
de extremă dreapta, totalitare, idei 
care s-ar fi continuat nealterate şi în 
perioada ceauşistă. 

Legătura stabilită între Biserica 
ortodoxă şi concepţiile naționalist- 
extremiste se regăsește destul de 
frecvent - într-o anumită parte a 
opiniei publice româneşti. La fel şi 
rolul fundamental pe care-l joacă 
Nichifor Crainic în demonstrarea 
acestei tendinţe. Noutatea lui Gillet 
este afirmarea clară a caracterului 
perpetuu al acestui fenomen, care, 
chipurile, s-ar manifesta şi azi în 
rândurile clerului. 

Faptul este complet fals. Toate 
acţiunile Bisericii Ortodoxe Române 
de după 1989 au tins spre o afirmare 
din ce în ce mai hotărâtă a vocației 
democratice și europene a României, 
ortodoxia naţională contribuind și 
ca, cu marile ei valori, la îmbogățirea 
patrimoniului. “comun - european. 
Vocile “care contestă” acest lucru au 

probabil anumite interese, deoarece 
altfel ar fi greu de înțeles de ce 
ortodoxia este considerată 
antidemocratică iar alte confesiuni 
sunt privite drept mari apărătoare ale 
democraţiei. 

Lectura cărții lui Alain 
Besancon, Dilemele mântuirii. Criza 
Bisericii Catolice (traducere de 
Mona şi Sorin Antohi, Bucureşti, 
2001, 233 p.), poate oferi o altă 
perspectivă asupra fenomenului. 
Autorul, pe baza unei demonstraţii 
riguroase, arată caracterul foarte 
recent al apropierii dintre Biserica 
Catolică și democrația de tip liberal, 
care datatează de după al doilea 
război mondial. Sunt de notorietate 
legăturile dintre Biserica romană și 
Vechiul Regim, modul în care 
catolicismul și Papa sunt luaţi în 
discuţie de autori „reacționari” pre- 
cum Joseph de Maistre, dar tendința 
a continuat şi după aceea. Besancon 
discută pe larg ispita antidemocratică 
de care a fost cuprinsă Biserica 
romano-catolică în secolul XIX și 
prima jumătate a secolului XX şi 
face “acest lucru nu pentru a 
condamna, ci pentru a înțelege de ce 
a fost posibil să se întâmple așa. 
Autorul găsește explicaţia în 
tendința de respingere” manifestată 
de reprezentanţii catolicismului față 
de iluminism, liberalism, democra- 
ție, adică acele concepții ideologice 
care contestă rolul social al bisericii, 
reducându-l la nivelul credinței 
individuale, fapt care s-a manifestat 
prin “separarea bisericii de stat și 
afirmarea deplinei libertăţi de 
conştiinţă. Biserica a răspuns prin 
închidere în sine și afirmarea hotă 
râtă, în cadrul conciliului Vatican I, a 
dogmei infailibilităţii papale. Ten- 
dinţei anarhice, ochlocratice, “din 
societatea modernă, catolicismul! îi 
opunea foarte clar principiul auto- 


rităţii, afirmat până la ultimele sale 
consecințe. Biserica a agreat on a 
sprijinit curentele” romantice, 'ten- 
dințele” conservatoare, partidele 
catolice, iar unii reprezentanți ai săi 
au simpatizat cu noile curente de 
extremă dreapta care se manifestau 
în “Europa în prima jumătate a 
secolului XX. „Pericolului liberalis- 
mului”, indiferent religios, îi se 
adăuga cel al comunismului ateu, 
ambele, din perspectiva de atunci a 
Bisericii, fiind la fel de nocive. In 
aceste sens, poate fi adusă drept 
argument encielica papei Pius al XI- 
lea din 1937, Divini redemptoris. 
Sunt de înţeles atunci discuţiile 
intense despre „a treia cale”, adică 
apariția unui nou model socio-politie 
care să depăşească carențele demo- 
crației liberale și ale comunismului 
şi în care rolul valorilor creştine să 
fie mai mare. Din această perspec- 
tivă abordările sunt extrem de 
diverse și nu se poate spune că ar 
exista o unitate de vedere. Besancon 
ține de altfel să fie cât mai nuanţat 
într-o chestiune în care simpliticările 
abuzive abundă. EI nu critică pentru 
a demola, ci atrage atenţia asupra 
unor tendințe care la un moment dat 
pot deveni periculoase. Tot el 
denunță cealaltă ispită a bisericii, 
„democratică” și demofilă, manites- 
tată în anii din urmă, ce se carac- 
terizează prin intenţia de a ceda la 
capriciile mulțimii și a face com- 
promisuri cu unele valori funda- 
mentale ale credinței. În concluzie, 
Biserica romano-catolică a acceptat 
democraţia și liberalismul ca fiind 
mai dezirabile decât tendințele 
totalitare, dar, în acelaşi timp, ea 
trebuie să nu renunțe la principiul 
autorităţii și să se opună derivei 
inevitabile spre anarhie şi medio- 
critate pe care sistemul democraţiei 
liberale o presupune. Prin urmare, 

două secole de frământări şi tendințe 
din cele mai diverse pot oferi azi 
suficiente sugestii pentru a regândi 
pe temelii solide, o viziune realistă 
despre rolul bisericii în lumea de azi. 
Iar autorul are grijă să facă distincția 
între inevitabilele „căderi în istorie” 
şi miezul peren al învățăturii lui 
Hristos. 

Nichifor Crainic este (și nu 
trebuie să obosim repetând acest 
lucru, chiar dacă pare banal) un om 
al timpului său, care discută lucrurile 
pornind de la ansamblul de concepte 
vehiculat atunci. Deşi naţionalist şi 
autohtonist, gândirea sa a asimilat 
numeroase tendinţe manifestate. în 
alte orizonturi culturale ale Europei, 
dintre care deloc de neglijat sunt 
scrierile lu: Charles Maurras, Nicolai 
Berdiaev, Miguel de Unamuno. 
Faptul nu este câtuși de puţin 
contradictoriu, naționalismul lui 
Crainic nefiind deloc un „pășunism” 
refractar la orice influență din afară 
şi nici nu cultiva ura față de alte 
neamuri. E! credea în necesitatea ca 
fiecare naţiune să aibă posibilitatea 
să-și valorifice propriul geniu, 
propria tradiţie, să vină cu o 
contribuţie specifică la patrimoniul 
cultural european. Acest lucru ar putea 
fi realizat fără a se încălca drepturile 
unei alte naţiuni şi consecința era că, 
aparent paradoxal, cultivând propriile 
valori naţionale, eşti în același timp 
integrat în marea cultură universală. 
Astfel Crainic combătea ideile unor 
intelectualui români contemporani 
conform cărora naționalitatea era o 
calamitate şi impiedica pe om să aibă 
acces deplin la deplina „umanitate”. 
Discuţie nici azi terminată în orizontul 
culturii Europei unite, care însă tinde 
să dea dreptate autorului român, prin 
tot mai frecventa celebrare a 
diversităţii, care, numai aparent 
paradoxal, dă o identitate mai 
pronunțată spațiului european. 

Crainic mai spunea că un 
naționalism centrat pe valori 
exclusiv naţionale este un 
naționalism limitat și limitativ, care 
nu poate intra în legătură cu alte 
neamuri. Este nevoie de un principiu 
cu vocaţie universalistă, care, bine 
integrat în structura spirituală a 
naţiunii, să fie în acelaşi timp capabil 
să realizeze contactul cu restul lumii. 

Pentru neamul “românesc acest 
principiu este ortodoxia. larăși este o 
observaţie valoroasă, dincolo de 
diversitate Europa având în comun 
respectarea valorilor democratice, a 
drepturilor omului şi civilizația 
creștină. 

Raportul unitate-diversitate, iată 
un aspect al culturii în care obser- 
vaţiile lui Crainic pot fi valoroase şi 
astăzi. Mai contestabile sunt opiniile 
sale privitoare la aplicarea în plan 
concret a acestor aspecte. Crainic 
este mult mai intolerant faţă de 
diversitatea interioară a naţiunilor, 
Europa lui apărând mai mult ca o 
diversitate de monoliţi. Deși opiniile 
lui au fost destul de schimbătoare, 
totuși se poate afirma cu certitudine 
că Nichifor Crainic era adeptul unui 
model de tip „totalitar” (în sensul 
primar al cuvântului) asupra statului 
şi societăţii, model care gravita în 
jurul a două concepte fundamentale: 
etnocraţie și ortodoxie. Etnocraţia 
desemna efortul pentru promovarea 
valorilor naţionale pe care statul și 
societatea trebuia să-l susțină și 
căreia individul avea obligaţia să i se 
supună. Idealul căpăta în măreție 
odată cu afirmarea ortodoxiei drept 
suprem principiu spiritual, către care 
toţi trebuiau să tindă. Aceste idei au 
fost dezvoltate în paginile Gândirii 
şi ale celor două volume: Ortodoxie 
şi etnocraţie şi Puncte cardinale în 
haos. Dincolo de aspectele teoretice, 
Crainic a fost însă preocupat. să 
găsească justificări palpabile pentru 
opțiunile sale, aflându-le în. trans- 
formările care se petreceau în Italia 
condusă de Mussolini. 

În numărul 4 din aprilie 1940 a 
revistei Gândirea (p. 308-313), 
dedicat lui Nichifor Crainic cu 
ocazia împlinirii a 50 de ani, 
Mariella Coandă analiza. locul 
special pe care patria lui Dante îl 
ocupa în opera lui Crainic. Motivația 
era multiplă: era vorba de Italia ca 
spaţiu de cultură și depozitară a unor 
opere de artă unice. Apoi, de Roma 
era legată etnogeneza poporului 
român. Devenit în anii '30 un 
apărător înfocat al ideii latine, 
mentorul Gândirii „nu putea 
manifesta decât prețuire pentru 
leagănul latinității noastre. Și, nu în 
ultimul rând, activitatea lui Benito 


Mussolini, considerat de Crainic 
drept cel mai mare educator care s-a 
ivit de la lisus Hristos încoace. Încă 
din 1932, de la vizita pe care a fă- 
cut-o la Roma, unde la întâlnit pe J/ 
Duce, Nichifor Crainic a fost 
fascinat de transformările petrecute 
în peninsulă. De atunci, în mod 
constant, el a promovat în opinia 
publică românească ceea ce el 
considera una din marile revoluții ale 
umanităţii, P 

În martie 1937, Crainic publica 
un articol „intitulat Creștinism. şi 
fascism (Gândirea, nr. 3, an. XVI, p. 
97-103) în care, prezentând noile 
realități ale Italiei fasciste, el căuta 
îndreptățiri pentru propriile sale idei. 
Astfel că fascismul descris este mai 
mult  „fascismul” lui , Crainic, 
imaginea lui Mussolini este mai mult 
imaginea pe care Crainic dorea să o 
aibă despre acesta, astfel că un 
istoric al fascismului italian ar trebui 
să fie destul de prudent în folosi 
textul amintit. El este însă foarte 
important pentru ce visa Nichifor 
Crainic pentru țara sa. 

Autorul începe prin a prezenta 
fascismul drept o „mișcare politică 
naționalistă, a cărei putere 
năpraznică a creat în lume un stat de 
structură cu totul nouă, statul 
corporativ totalitar, El se deosebește 
atât de statul democratic, tip al 
veacului al XIX-lea, cât și de statul 
proletar, născocit de teoria 
comunistă și realizat de revoluţia 
bolşevică”. El se deosebește funda- 
mental de celelalte două deoarece 
respinge „falsa teorie a claselor”, 
fundamentându-se pe o nouă viziune 
sociologică, corporatismul. „Pentru 
fascism, care înseamnă solidarism 
naţional - spune Crainic - societatea 
nu e constituită din clase arbitrar 
împărțite pe hârtie de către sociologii 
veacului al XIX-lea, ci o totalitate de 
funcțiuni organice ale vieţii colec- 
tive, cărora le corespund tot atâtea 
categorii de muncă. Concepută mai 
înainte ca o stratificaţie orizontală de 
clase suprapuse. într-o așezare 
geologică, societatea apare în 
viziunea verticală a fascismului ca o 
alcătuire din părți, ce se ridică din 
adânc şi converg în același centru 
superior, care nu este altceva decât 
autoritatea statului”. Se marca astfel 

începutul unei noi epoci, cea a 
etnocrației. 

O altă noutate absolută este dată 
de (re)luarea în considerație a 
creștinismului drept unul din pilonii 
de bază ai societăţii. Crainic este 
încântat de afirmarea catolicismului 
drept religie de stat și de faptul că 
statul interzice propaganda altor 
confesiuni sau secte pe teritoriul ita- 
lian. Mai mult decât atât, 
creștinismul este parte integrantă a 
tuturor acțiunilor mişcării fasciste și 
în acest sens Crainic aduce mai 
multe argumente, 

Primele invocate sunt chiar 
discursurile lui // Duce. Acesta ar fi 
afirmat că „fascismul e o concepţie 
religioasă care consideră pe om în 
raportul său” sublim cu o lege 
superioară, cu o Voinţă obiectivă, ce 
depășește insul ca atare şi-l ridică la 
demnitatea de membru conştient al 
unei. societăți spirituale”. Nefiind 
clar despre ce lege superioară este 
vorba, Crainic aduce noi precizări 
din alte cuvântări ale lui Mussolini: 
„Statul fascist nu rămâne indiferent 
nici în faţa faptului religios în 

general nici, în deosebi, în fața 
acestei religiuni pozitive care e 
catolicismul italian”. Sau: „În statul 
fascist religiunea e considerată ca 
una din manifestările cele mai adânci 
ale spiritului și, prin urmare, ea e nu 
numai respectată, dar apărată şi 
ocrotită” iar „fascismul respectă pe 
Dumnezeul asceților, al sfinţilor, al 
eroilor și chiar pe Dumnezeu așa 
cum îl vede şi i se roagă inima 
ingenuă și primitivă a poporului”. 
Pentni Nichifor Crainic devenea 
evident că „fascismul îmbrățișează 
fără restricţie, fără modificare, 
religiunea catolică, adică religiunea 
tradițională a poporului italian. În 
concepția  mussolineană, omul, 
conceput nu ca individualitate 
egoistă, ci ca personalitate morală, 
care dă și primeşte, e încadrat în 
familie, e încadrat mai sus în 
organizaţia profesională, e încadrat 
şi mai sus în organizaţia statului şi, 
în sfârșit, e încadrat suprem în 
societatea spirituală a Bisericii 
creștine. Această încadrare se face în 
puterea legilor naturale ale statului și 
a legii supranaturale a Bisericii. Dar 


morala statului fascist nefiind alta 
decât morala creștină, legile lui sunt 
inspirate din legea Bisericii. În 
realitate, rareori s-a văzut în istoria 
universală un stat care să 
oglindească în toată alcătuirea lui 
mai puțin aproximativ morala 
creştină”. Sub raport religios, 
fascismul devenea o restaurație a 
catolicismului ca funcţie spirituală 
fundamentală a vieții italiene, dar nu 
a cezaro-papismului medieval, lucru 
care pentru Crainic este de mare 
importanță, doarece el considera 
cezarismul papal o uzurpare, idee 
firească pentru un ortodox, 
Continuându-și discursul, 
Nichifor Crainic aduce noi 
argumente în sprijinul ideii sale. 
Astfel, combaterea masoneriei și a 
comunismului merge mână în mână 
cu semnarea celor două acorduri de 
la Lateran dintre papalitate şi statul 
italian, din 11 februarie 1929, prin 
care Vaticanul devenea stat 
independent, iar catolicismul era 
recunoscut drept religie oficială. Ca 
urmare, „în sufletul devastat de 
seceta liberalismului, a francma- 

soneriei şi a comunismului, năvălesc 
deacum încolo apele fecunde ale 
credinței stămoşeşti, făcând să 
crească și să rodească elanurile fără 
margini ale misticismului fascist”. 
Legătura profundă dintre 
creştinism şi fascism este dată de 
sistemul social și politic al corpo- 
ratismului care, după Crainic, este 
un principiu creștin. „Ideea corpo- 
rativă se întemeiază pe învățătura 
Noului Testament despre diversitatea 
darurilor sau a aptitudinilor cu care 


Nichifor Crainic și Radu Gyr (stânga) 


oamenii sunt înzestrați de Dumnezeu 
şi despre datoria fiecăruia de a 
valorifica prin muncă şi prin creaţie 
darul felurit pe care îl deţine. Fiincă 
această valorificare e în funcție de 
binele personal, dar şi de binele 
colectiv totodată”. Ideile ar fi. fost 
dezvoltate, de noua . sociologie 
catolică și exprimate. în enciclicele 
Rerum. novarum. Şi, Quadragesimo 
anno, bind mai apoi aplicate de 
Mussolini. Aceste idei însă nu sunt 
specific catolice, aparținând de fapt 
întregii doctrine creştine, deci şi 
ortodoxiei. Numai corporatismul ar 
putea depăși sociologia claselor care 
nu poate stârni decât egoism şi ură. 

În acest punct Crainic se desparte de 
Berdiaev, care considera fascismul o 
„păgânizare a vieţii”. 

Nichifor Crainic are mari 
cuvinte de laudă față de sistemul de 
educaţie italian pe care, cu altă 
ocazie, îl analizează sistematic. 
Elementul fundamental al acestuia ar 
fi „voinţa eroică de creaţie şi de 
sacrificiu”, care se dezvoltă printr-o 
raportare continuă la marile scopuri 
ale naţiunii, la o voință supremă. 
Pentru Crainic este limpede că în 


concepţia lui Mussolini această 
voință „e Dumnezeu . şi compară 
această, , concepţie . cu. mistica 
creştină; „a voi nu în voința ta, ci în 
voința celuilalt”. În concluzie, „omul 
mussolinian, voind în Dumnezeu, 
voiește, în voința statului” deoarece. 
statul fascist e „o voinţă de putere, 
de creație și de expansiune, care 
absoarbe în ea toate voințele 
individuale, fascinate de un ideal 
spiritual”. şi „cine ignoră doctrina 
creștină nu pricepe, prin analogie, 
concepţia despre stat și despre 
educație a lui Benito Mussolini”. 
Admirând ceea ce se petrecea în 
Italia, Crainic condamna. cu toată 


vigoarea național-socialismul din 
Germania, rasist, anticreștin și 
antilatin. El preconiza ca şi națiunea 
română să se dezvolte pe aceleași 
coordonate ca Italia fascistă, locul 
catolicismului fiind luat de ortodoxie 
iar în rolul lui Mussolini putând intra 
regele Carol al II-lea. 

Fără îndoială, regele a fost sedus 
de fascinanta viziune a lui Crainic. În 
anii dictaturii regale multe din 
elementele propagandei aminteau 
ideile mentorului Gândirii.“ Din 
păcate, ele erau o parodie, pe măsura 
nevrednicului rege, după cum nici în 
Italia lucrurile nu au stat deloc la 
modul în care le prezintă Crainic, 
Italia din acest articol este o proiecţie 
a societății ideale pe care o dorea 
scriitorul român, societate utopică, în 
sensul de posibilitate extrem de redusă 
de a fi realizată. Soluțiile propuse de 
Crainic ţin de speranţele creștine ale 
Raiului pe pământ, atât de frecvente în 
istoria Europei, şi de păstrarea 
credinței în rolul normativ al statului 
în viața culturală și spirituală. 

Nichifor Crainic nu este câtuși 
de puţin un ticălos, cum se încearcă 
uneori să fie prezentat. El a dorit un 
rol mai mare în societate. pentru 
credința creștină, care să ofere un 
sens superior existenței umane, 
gândind lucrurile. pe baza. ideilor 
epocii sale. Crainic nu a înţeles două 
lucruri: că e foarte greu să conciliezi 
naţionalismele dacă ele au domenii 
în care, se intersectează. (vezi. ro- 
mânii, ungurii și cazul Transilvaniei) 
şi că a impune cu forța statului. o 
spiritualitate, oricât. de înaltă, în- 
seamnă. - trădarea principiului 
libertăţii, iar un act divin e redus la 
funcţii pur umane. EI însă rămâne un 
moment major al culturii româneşti 
interbelice și unele aspecte din opera 
sa pot constilui un. avertisment 
pentru noi cei de azi care, la fel de 
excesiv, în numele înţelegerii şi 
toleranţei, renunțăm. la orice  spririt 
critic, la afirmarea propriei identități 
şi stăm cu mâinile în sân la toate 
turpitudinile pe. care- umanitatea, 
lipsită tot mai mult de un ideal 
spiritual, şi le asumă “cu o. patimă 
demnă de o cauză mai bună. Dar se 
pare că omul natural, căzut în istorie, 
nu cunoaşte limita, iar excesul îi este 
cel mai credincios tovarăș. 

IE PERII ———————— AS 
ÎNTFELESUL EVLTURII 


la Nichifor Crainic 


Ivan IVLAMPIE 


Problemele culturii au fost discutate la noi prea mult 
autonom Și prea puţin creștin. Această afirmație îi 
aparţine lui Nichifor Crainic. Fiind înarmat cu prejudecăţi 
din alte lecturi cum că acest autor îl „„urmează” întocmai 
pe Nikolai Berdiaev în conturarea înţelesului culturii, am 
descoperit în paginile cărţii Nostalgia paradisului o teo- 
retizare mult diferită de cea a filosofului rus şi cu accente 
mult mai moderate în privința destinului actual al omului. 
Toate aceste diferenţe vor fi evidenţiate în rândurile ce 


urmează. 


unt berdiaeviene presupozi- 
S țiile potrivit cărora separația 

dintre cultură şi religie este 
artificială și că ea este un fenomen 
specific modern, că geniile creatoare 
de cultură modelează în carnea lumii 
noastre imagini ale perfecțiunii 
întrezărite dincolo de ea, că geniul 
confirmă valabilitatea universală a 
principiului teandric. iar la temelia 
teandricităţii se află conceptele de 
chip. şi asemănare. Dar urmările 
acestor supoziţii nu au nimic în 
comun cu viziunea lui Berdiaev 
despre sensul creaţiei. De altfel, 
putem la fel de bine să înțelegem că 
multe din coincidențele. celor doi 
autori: își au izvorul în doctrina 
ortodoxă. 

Berdiaev afirmă că omul trebuie 
să-şi asume destinul creator drept 
Veritabila cale spre propria mântuire 
deoarece este chip și asemănare cu 
Pantocratorul, În scrierile. filosofu- 
lui, descoperim o opoziţie antagoni- 
că între “geniu și sfințenie, o 
apologetică a genialităţii umane şi o 
războire cu  vieţuirea ascetică 
consfințită de creştinism. Crainic 
nuanțează interpretarea și realizează 
o distincţie importantă între cele 
două atribute: „Omul e chipul real al 
lui Dumnezeu prin creaţia divină, 
dar omul e asemănarea posibilă a lui 
Dumnezeu. Nu atârnă de om să 
poarte chipul lui Dumnezeu sau nu, 
fiindcă acest chip e dar în făptura lui, 
în structura lui spirituală, prin care se 

deosebește de toate celelalte creaturi. 
Dar atârnă de el să se asemene sau 
nu cu Dumnezeu, și această posibili- 
tate stă în libertatea voinței lui, care 
are în faţă modelul de perfecţiune 
morală - lisus Hristos. Astfel 
conceptul de chip sau imagine a lui 
Dumnezeu are o accepție general 
omenească, iar cel de asemănare una 
specific creştină. Gradul culminant 
al chipului lui Dumnezeu în om e 
geniul, care poate să fie sau nu 
creștin; gradul culminant al 
asemănării e sfântul, care nu poate fi 
decât creștin.”! Astfel, observăm că 
nu există nici un fel de opoziţie între 
geniu și sfânt, ambele atitudini 
coexistă fără să insinuăm ori să 
bănuim prezența vreunui conflict. 
Geniului îi este caracteristică revela- 
ţia naturală care se finalizează în 
operele creaţiei culturale, pe când 
revelaţia supranaturală dată de 
Hristos are ca finalitate lucrarea 
morală a sfântului. Ideea teandrică 
dezvăluie atât importanţa geniului ca 
profet natural al unei ordini de 
perfecţiune superioară a lumii 
noastre, cât și importanţa sfântului în 
a cărui perfecțiune morală vedem 
perfecțiunea veşnică. Aşadar, cultura 
conţine un sens profetic, într-un 
deplin acord cu profeţiile creştine, 
despre finalitatea vieţii în ordinea 
eternă. 

Occidentul a adus imaginea unei 
rupturi iremediabile între cultură și 
religie, iar această realitate trăită cu 


acuitate în apus devine obiectul 
obsesiilor lui Berdiaev și al inspira- 
țiilor sale despre refacerea alianței 
dintre cele două direcții de manifes- 
tare ale spiritului uman, printr-o 
nouă survenire a evului mediu. 
Nichifor Crainic are ca punct de 
plecare constatarea  inexistenţei 
acestei rupturi: nici ortodoxia româ- 
nească, nici Biserica ecumenică n-au 
promovat un conflict între cultură și 
religie, între ştiinţă şi credință. 
Singura afirmare a autonomiei 
culturii în opoziţie cu religia aparține 
intelectualilor români care au studiat 
în străinătate și au preluat ideea 
occidentală de criză a culturii. În 
scrierile filosofului rus descoperim o 
opoziţie antagonică între geniu şi 
sfințenie, o apologetică a genialității 
umane și o războire cu vieţuirea 
ascetică consfințită de creştinism. 
Întorși în țară ei acuzau Biserica 
naţională de „reacţionarism” și de 
„obscurantism”. Acest gest este 
denumit de Crainic „mimetism 
intelectual”. EI nu poate sădi nimic 
autentic în spiritul culturii române, 
deoarece nici o cultură națională nu 
poate creşte parazitar pe trupul altei 
culturi. Concluzia autorului este la 
un stil propriu de manifestare nu 
poate să ajungă decât o cultură 
înfiptă adânc în autohtonismul etnic 
și plăsmuind în lumina spirituală a 
ortodoxiei. Prin această înțelegere, 
Crainic demonstrează încă o dată la 
ce distanță uriașă se află faţă de 
convingerile lui Berdiaev ce nu a 
reușit să depășească punctul de 
vedere occidental referitor la „reac- 
ționarismul” și „obscurantismul” 
Bisericii. 

Eliberându-ne de prejudecata 
înțelesului culturii în spirit berdiae- 
Vian, în cartea lui Crainic desco- 
perim'că autorul ei a conturat acest 
înțeles prin evidențierea raportului ei 
cu religia și prin delimitarea pe care 
o încearcă față de definițiile clasice 
ale fenomenului culturii. Într-un 

prim demers, cultura poate fi 
înțeleasă prin ce nu este ea; natura. 
Dar ce este natura? Aici științele și 
filosofia vin cu nenumărate definiții, 
încât Crainic preferă să definească 
natura din perspectiva religioasă: 
„totalitatea făpturilor lui Dumnezeu, 
adică mineralul, planta, animalul, 
omul, îngerul, cu alte cuvinte 
universul celor văzute și al celor 
nevăzute”. În ierarhia naturii create 

f CZ Vica 
poză Pere neezin ea Pienarsa Baal nea real, 


nu intră cultura: „Natura e creaţia lui 
Dumnezeu; cultura e creaţia spiritu- 
lui omenesc. Nici mineralul, nici 
planta, nici animalul și nici îngerul 
nu. creează cultură. Numai omul. În 
scara cosmică a făpturii, cultura e 
deci un atribut specific al omului.” 
(p. 19) Rezultând o primă definiţie a 
culturii — „tot ceea ce creează omul 
cu elemente din natură, dar în afară 
de natură, în vederea necesităților 
practice sau a scopurilor. ideale, 
potrivite cu firea lui. proprie” =, 
autorul ei subliniază că deşi aceasta 
are avantajul că îl distinge pe om de 
tot restul naturii este, totuşi, prea 
largă. Și aceasta deoarece, la o 
privire mai atentă, observăm că din 
ansamblul creațiilor în care se mani- 
festă tendința omului de a stăpâni 
natura văzută, unele slujesc scopului 
practic de a o folosi cantitativ, altele 
sensului spiritual de a o depăşi cali- 
tativ. În felul acesta apare necesitatea 
de a distinge și de a denumi diferit 


! Nichifor Crainic, Nostalgia paradisului 

creația practică și cea spirituală. 

Înţelesul culturii este dirijat spre 
această din urmă creaţie, deoarece 
numai ea depăşeşte calitativ natura, 
pe când creația practică, slujind 
instinctului de conservare, chiar dacă 
îşi află punctul de plecare în spiritul 
omenesc, ține de adâncirea tot mai 
excesivă a omului în natura materi- 
ală. Pentru creaţia. practică. avem 
cuvântul civilizație. Incursiunea pe 
care o întreprinde Crainic în hățişul 
înțelesurilor dedicate culturii şi 
civilizaţiei devine benefică. limpezi- 
rii viziunii personale privind speci- 
ficul creațiilor umane. 

Parcurgând traseul de la indis- 
tincția noțiunilor de cultură și 
civilizație în mediul francez până la 
clarificarea lor în spaţiul german, 
Nichifor Crainic se apropie foarte 
mult de teoretizarea lui Oswald 
Spengler, acceptând ideea că o cultu- 
ră nu poate avea un caracter 
universal și că de fiecare dată este 
produsul unui geniu etnic, adică o 
determinare concretă într-un timp şi 
spaţiu istorie. Dezacordul faţă de 
autorul Declinului occidentului. nu 
survine decât atunci când. teza 
fecundă a distincţii dintre cultură şi 
civilizaţie este plasată în perspectiva 
diacronică: cultura la începutul 
istorie al poporului, civilizaţia în 
faza finală, de agonie a existenței 
sale. Acest fapt poate fi valabil 
pentru unele popoare vestice, dar nu 
şi în cazul naţiunilor tinere din 
Europa, unde Crainic sesizează un 
raport de simultaneitate între 
civilizație și cultură. Evidenţierea 
acestui raport își are rădăcina în 
însăși distincția dintre cultură și 
civilizaţie pe care gânditorul român 
doreşte să o valorifice în direcția 
împlinirii destinului naţional. Nu 
este valabilă teza lui Spengler că 
orice cultură se stinge în civilizaţie 
prin simplul fapt că, în istorie, 
popoare care s-au stins, fără a 
degenera. în civilizaţie, ori au 
fecundat alte culturi, precum bizan- 
tinii, ori au sucombat în muzee, așa 
cum e cazul Egiptului antic. Crainic, 
prin aceste exemple, vrea să atragă 
atenţia asupra faptului că religia este 
elementul moderator în ordinea 


„ Editura Moldova, lași, 1994, p. 2 

cronologică privind nașterea și 
renașterea fenomenului cultural. ar 
Spengler ar avea dreptul să afirme că 
moartea . culturii unui popor. se 
produce doar atunci când geniul său 
etnic ia calea creaţiei practice, adică 
a industrializării excesive al cărui 
rezultat este generalizarea monstru- 
oasă a producţiei în serie. 

Cultura şi. civilizația pot exista 
simultan pe cele două planuri 
deosebite ale vieţii: spiritual și 
material. „Pentru o țară ca a noastră, 
afirmă Crainic, unde se pun în mod 
egal problemele de cultură spirituală 
și problemele de civilizaţie mate- 
rială, socotim că e o necesitate de 
orientare să fâcem această deosebire, 
dictată de natura lucrurilor și de faza 
evolutivă prin care trecem. Civiliza- 
ţia e internaţională şi o putem adapta 
la nevoile vieții noastre materiale ca 
de la primitiv la organizat şi de la 
rudimentar la perfecționat. Imitaţia 
corectată de fizionomia țării e legea 
ei elementară. Cultura însă. implică 
neapărat modul original al persona- 
lității noastre “etnice. Legea ei nu 
poate. fi imitaţia, ci autohtonia.”(p 
26) În acord cu Jacob Burckhardt, 
pentru care - cultura. este suma 
creațiilor “spiritului care se nasc 
spontan și nu au o pretenţie la 
valorificare universală sau constrân- 
gătoare, creaţii în același timp de 
ordin ideal și gratuit, Nichifor 
Crainic vede cultura ca un raport 
simbolic cu înălțimea transcendentă, 
un “raport exprimat de puterile 
proprii ale neamului: „cine nu are o 
cultură națională dovedeşte incapa- 
citatea de a-și crea acest raport 
propriu. 

Astfel înțeleasă, cultura pare a 
se apropia de religie, care este 
raportul real cu cerul, iar geniul — 
chipul prin excelență-a lui Dumne- 
zeu în această lume a păcatului și a 
morţii = „îndeplinește parcă o solie 
cerească de a ne aminti prin plăs- 
muirile pe care le împinge către per- 
fecţiune, culmile pierdute cândva de 
om și de a ne reaprinde în inimă 
nostalgia lor” (p. 30) Nu ne rămâne, 
aşadar, decât să: înțelegem de ce 
cultura “este o nostalgie a 
paradisului. 

(III PI ERIE 
DEMOSRANII A 
campaniilor 
electorale 


Faust FULDA 


eși se presupune că este un 

sistem politic mai degrabă 

slab, căci se bazează în 
primul rând pe ideea de libertate 
umană (adesea capricioasă), demo- 
crația a căpătat în ultima vreme 
conotaţii speciale, de regim care știe 
să contraatace dur atunci când este, 
sau când pare a fi în pericol. Nu cu 
mult timp în urmă, presa a relatat pe 
larg (şi nu știm dacă ecourile se vor 
încheia curând) despre contractul de 
management electoral care urma să 
se încheie între Partidul România 
Mare şi o firmă de renume în dome- 
niu, condusă de un cetățean israeli- 
an, Eyal Arad (firma se numește 
Arad Communications Group). La 
prima vedere, nimic spectaculos. 
Totuși, ecourile în presă au fost 
extrem de puternice, unele ziare 
(cunoscute pentru atitudinea lor anti- 
Vadim) afișând titluri de-o șchioapă 
în care înfierau respectivul contract. 
Trebuie spus că acesta nu apucase 
incă să fie semnat. Au fost sesizate 
imediat autorităţile israeliene, 
ambasadorul statului Israel în 

România, doamna Rodica Radian 
Gordon a declarat presei că a cerut 
domnului Eyal să renunțe la 
respectivul contract, dar că nu știe ce 
va face patronul firmei de mana- 
gement electoral, deoarece “este un 
om privat”, cum s-a exprimat Exce- 
lența Sa doamna ambasador. În fine, 
este de remarcat că în opinia ziariş- 
tilor de la Ziua care se ocupă de 
respectivul eveniment, cetățeanul 
israelian Arad Eyal este nici mai 
mult nici mai puţin decât un 
“mercenar. electoral”. Chiar să nu 
sesizeze confrații noștri de la Ziua că 
o atare exprimare poate fi inter- 
pretată ca o jignire la adresa 
Israelului, de vreme ce Eyal Arad 
este (totuși!) un cetățean onorabil al 
respectivului stat? Cei care au reac- 
ţionat la ştirile cu privire la respec- 
tivul contract au speculat inutil şi 
redundant pe tema antisemitismului 
nebun al lui Vadim Tudor, care ar 
transforma ajutorul “electoral dat 
“tribunului” (“ajutor” e un fel de a 
spune, căci e vorba despre un 
serviciu plătit) într-un gest sinucigaș 

ELIBERAȚI “GRUPUL 
ILAȘCU”! 


Asociaţia Romfest XXI şi revista 
Rost s-au alăturat ziarului Ziua în 
campania pentru eliberarea 
deţinuţilor politici din “Grupul 
Ilaşcu”, întemnițați la Tiraspol. În 
acest sens, membrii și 
simpatizanții, din tară și din 
străinătate, ai Romfest XXI, pre- 
cum și membrii grupării revistei 
Rost au fost îndemnați să semneze 
apelul comun către o serie de 
instituții europene şi americane și 
să trimită scrisori în nume propriu, 
conținând același apel, către per- 
sonalități, instituții și organizații 
occidentale. Astfel, sperăm să 
grăbim o reacție fermă a lumii 
democrate pentru salvarea celor 
trei români închişi abuziv în 
Transnistria. 


ROMFEST XXI A SERBAT 
MICA UNIRE 


Muzeul "Mihai Eminescu” din lași 
a găzduit, pe 24 ianuarie a.c., sim- 
pozionul "145 de ani de la Unirea 
Principatelor Române”, organizat 
de Asociaţia "Romfest XXI” și 
Fundaţia "Ginta Latină”, cu spri- 
jinul Asociaţiei "Eurodemos” și a 
Muzeului Literaturii Române — 
Iaşi. Prof. loan Răducea, modera- 
torul reuniunii, a subliniat necesi- 
tatea unirii întregii romanități ori- 
entale şi a stringerii legăturilor 
dintre români şi populația romani- 
ca de la sud de Dunăre. Prof. 
Mihail Albişteanu, şef al “Romfest 
XXI” — Iași, a prezentat cadrul 
internațional al Unirii şi rolul 
diplomaţiei româneşti în realizarea 
acesteia, în timp ce prof. Cnstian 
Ivânută, membru al Consiliului 
Director al “Romfest XXI”, s-a 
concentrat asupra personalității 
marcante a lui Mihail 
Kogălniceanu, arătind contribuția 
sa în evenimentele care au condus 
la actul Unirii. La un moment dat, 
în sală a intrat şi gen. (r) Mircea 
Chelaru, liderul PUNR, care a 
ținut un mic discurs. Despre Mica 
Unire a vorbit şi prof. dr. Vlad 
Bejan, preşedintele Fundaţiei 
"Ginta Latină”, Trupa de teatru 
amator a "Eurodemos” a ilustrat 
un tablou din Scrisoarea a II] - a, 
de Mihai Eminescu, precum şi 
poeziile La oglindă, de George 
Coşbuc și Muma lui Ștefan cel 

Mare, de Dimitrie Bolintineanu. 
Manifestarea s-a încheiat cu un 
recital de cîntece patriotice susținut 
de Mişcarea Culturală 

"Renașterea" 


APEL LA UNITATE AL PPCD 


Partidul Popular Creştin Democrat 
din Republica Moldova a lansat, 
recent, un apel la unitatea 
opoziţiei. Arătînd că Partidul 
Comunist este unul de factură 
totalitară, PPCD a propus tuturor 
formațiunilor politice din opoziție 
să formeze un bloc electoral pentru 
a ciştiga alegerile. PPCD apreciază 
că este singura formulă penttu a se 
produce alternanța la putere şi a 
împiedica transformarea statului 
românesc de peste Prut într-o 
anexă a Rusiei 


MONUMENTUL 
ELISABETEI RIZEA 


Rost sprijină campania de 
strângere de semnături pentru 
ridicarea unui monument 
Elisabetei Rizea — un simbol al 
rezistenței armate anticomuniste. 
La iniţiativa Academiei Caţavencu, 
monumentul =. dedicat tuturor 
celor care au murit pentru 
păstrarea demnităţii românilor și 
împiedicarea bolșevizării României 
— va fi amplasat în fața Casei 
Presei din Bucureşti. Cei care vor 
să susțină această inițiativă pot lua 
legătura, pentru detalii, cu redacția 
Academiei Caţavencu. 


PROPAGANDĂ 
PE BANI PUBLICI 


Senatorul Adrian Păunescu a 
primit cadou de Crăciun 700 de 
milioane de lei. Din bani publici, 
printr-o hotărîre de guvern 
strecurată în Monitorul Oficial la 
sfirșit de an. În virtutea acestui 
document, Ministerul Culturii 
finanţează sărbătorirea a 30 de ani 
de la înființarea Cenaclului 
Flacăra, Ministerul Culturii nu a 
putut să ne explice dacă aceste 
fonduri au fost obținute de 
Fundaţia Constantin, a lui Adrian 
Păunescu, în baza unui proiect 
însoţit de un deviz. Mai mult, 
ministrul Răzvan Theodorescu 
pretinde că Păunescu merită ajutat 
pentru ce a făcut în anii Flacărei. 
Drept care nu ne-ar mira ca 

al fiilor lui Israel. Cum poți să-l 
ajuţi, în calitate de evreu, pe-un anti- 
semit ca Vadim să ajungă la putere? 

Aceeaşi furibundă gălăgie s-a 
declanşat pe tema dezvelirii bustului 
fostului prim-ministru israelian 
Yithzac Rabin în Brașov. Și de data 
aceasta, protagonist al întâmplării a 
fost preşedintele PRM. Este împo- 
triva oricărei logici umane şi 
diplomatice ca Israelul să nu se 
bucure de un astfel de gest. Astăzi, 
când în multe colțuri ale Europei 
cimitirele evreiești sunt devastate și 
profanate, când. sentimentele: anti- 
evreieşti par a se revigora din senin 
(frondă ieftină al tinerelor generații, 
teribilism cu. accente violente sau 
antisemitism. în adevăratul sens al 
cuvântului, e greu de spus), e clar că 
o statuie ca cea de la Brașov va 
aduce în jurul ei calmul istoric și 
reculegerea de care are nevoie 
memoria comună a. celor două po- 
poare. Statuile vorbesc eternității, iar 
autoritățile israeliene ştiu foarte bine 
acest lucru. Cum ştiu foarte bine că 
Vadim Tudor nu este antisemitul de 
care trebuie să se teamă statul evreu, 
fie şi numai pentru faptul că Vadim 
nu va fi urmat, chiar dacă va dori, în 
pornirile sale antisemite. de. nici un 
român. În schimb, Vadim va fi urmat 
în pornirile declarate împotriva 
găștilor care devalizează economia, 
a hoţilor de tot felul, a politicienilor 
corupți până în măduva oaselor. Aici 
este teritoriul electoral al lui Vadim, 
albia sa electorală. Antisemitismul 
este în România un sentiment exotic 
și pe cale de dispariţie (cum, din 
păcate, este și cazul comunității 
evreiești de la noi). În aceste 
condiţii, înseamnă că în spatele 
atacurilor la adresa “filosemitului” 
Vadim stau cu totul alte interese 
decât cele de apărare a Israelului. Ca 
să nu mai vorbim că românii care 
apără Israelul fac o figură absolut 
ridicolă: respectivul stat are 
instrumente de apărare dintre cele 
mai eficiente și nu credem că se 
bazează pe vigilența democratică a 
condeierilor de pe Dâmboviţa! 

Să trecem la un alt episod 
electoral, de data aceasta plin de 
lumină şi culoare: este vorba despre 
lansarea cărţii Noul Principe a 
cunoscutului creator de imagine și 


conducător de campanii electorale 
din SUA Dick Morris, un adevărat 
“făcător de preşedinţi” (așa cum 
Renault este “creator de automo- 
bile”). Acesta are un program extrem 
de ambițios în țara noastră, să creeze 
un președinte dintr-o femeie! Este 
vorba despre doamna Lia Roberts, 
cetățean american și român în 
același timp, care ar vrea să candide- 
ze la funcția supremă în; stat. Ce ne 
anunţă, cu o nonşalanţă niţel stupidă 
presa noastră? Că România ar putea 
deveni, în cazul alegerii doamnei 
Roberts ca președinte, al' “51-lea 
stat” (evident, al Statelor Unite) şi că 
aceeași Românie ar putea intra “sub 
umbrela lui Bush” dacă...(ei bine, 
condiția nici măcar nu mai e așa grea 
dacă ne gândim ce bine ne va fi pe 
timp de ploaie sub umbrela domnu- 
lui sus-numit) românii o vor alege pe 
simpatica doamnă Roberts în fotoliul 
de la Cotroceni. Târgul pare intere- 
sant. Oricum, spre deosebire de ne- 
norocosul domn Eyal, domnul Dick 
Morris se pare că se bucură de 
auguri mai mult decât favorabili. 

De ce am dat aceste exemple de 
întâmplări, hai să le spunem 
preelectorale, deși pot fi considerate 
deja ca manevre electorale? Pentru a 
fixa încă o dată dubla măsură cu care 
se operează pe piața mass-media de 
la noi. În fond, dincolo de ches- 
tiunile “legate de personajele în 
discuţie (Corneliu Vadim Tudor, 
respectiv, Lia Roberts), avem de-a 
face cu două persoane care vor să 
facă bani din vânzarea de imagine 
electorală. Unul dintre ei este 
israelianul Eyal Arad, celălalt, 
americanul Dick Morris. Ei sunt 
niște profesioniști ai campaniilor 
electorale și atât. Sau poate 
nu.,.Căci în ce-l privește pe domnul 
Eyal, acesta a declarat că nu crede în 
antisemitismul lui Vadim. lar noi 
presupunem că n-a făcut această 
declarație chiar numai de 
circumstanță. 

În concluzie, democraţia româ- 
nească începe să capete accente 
tragi-comice. Și acesta nu e decât 
începutul, căci recenta intrare în 
politică a unui personaj suculent ca 
Gigi Becali ne va rezerva, suntem 
siguri, surprize dintre cele mai mari. 
Să avem răbdare! 


rost nr.12 


politice e 


Duşmanii 


EURO PEIRU INIIE: 


Discuţiile despre unificarea europeană s-au blocat într-o 
zonă îmbâcsită de detalii tehnice şi negocieri egoiste, 
ocolindu-se adevăratul fond al acestei asocieri și proble- 
mele reale pe care le comportă. Departe de a fi limpede, 
viitorul acesteia este, din motive aşezate pe diverse 
paliere, mai ceţos ca niciodată până acum. O analiză ne 
poate dezvălui trei centre — niveluri — în care pot fi identi- 
ficate piedicile pe care le-am personalizat ca dușmani ai 


Europei unite. 


Paul GHIŢIU 


iscuţia se concentrează aici 
la ceea ce se întâmplă în 
fiecare din - statele deja 


membre, aproape membre sau 
candidate și, evident, aplicația 
trebuie să o facem (deşi ea nu are 
relevanță pentru ceilalți, fiecare caz 
necesitând propria analiză) pe 
România. Este ea pregătită pentru a 
intra în UE? Avem noi o repre- 
zentare clară asupra schimbărilor pe 
care le implică integrarea? Asupra 
beneficiilor și costurilor? Asupra 
priorităților și etapelor? Știm unde 
pierdem şi unde putem obţine 
avantaje competitive? Știu cei care 
ne conduc către ce ne îndreptăm, ce 
este de făcut şi, mai ales, sunt ei 
măcar binevoitori față de, dacă nu 
implicaţi responsabil în, aceste 
prefaceri? Cunosc viziunea şi 
politicile din domeniul lor? Sunt 
funcţionarii din subordine pregătiți 
să cunoască, să asimileze şi să aplice 
miile de reglementări ale uriaşei 
mașinării birocratice europene? Ştie 
cetăţeanul ce îl aşteaptă, pentru ce să 
se pregătească, ce sprijin are şi 
unde să îl caute? A acceptat el în 
cunoştinţă de cauză aoscierea 
României sau doar acum când a 
auzit de ţuică, porc, lapte începe să 
se întrebe? 


vost nr.12 


Decalajul dintre România. şi 
țările uniunii este foarte mare și el 
crește. Dosarele de negociere 
deschise sunt închise parţial fără a fi 
rezolvate. Chiar cele închise nu au 
încă reverberaţii în profunzime și nu 
au pornit mecanismele necesare. 
Cantitatea de normative de adaptat 
sau de asimilat este uriaşă dar 
traducerea şi votarea lor inconștientă 
nu rezolvă nimic, căci aproape nimic 
nu s-a făcut de la hârtie la viaţă. 
Tutelate politic, instituțiile sunt 
blocate. Funcţionarul a devenit o 
monstruoasă combinație de 
mentalități comuniste şi mafiote. 
Venitul mediu pe locuitor, după cum 
spune teoria şi arată practica, nu 
poate evolua spectaculos chiar în 
cazul unor investiții masive cum a 
făcut Germania în partea de est după 
reunificare. Unităţile economice 
românești sunt prea slabe pentru a 
rezista concurenţei. Mediul de 
afaceri românesc este în mare parte 
construit prin furt, corupție şi 
clientelism politic oferind o imagine 
deformată a capacităților sale. 
Realitatea vest-europeană este prea 
puțin cunoscută încă de populația 
motivată doar de miracolul 
bunăstării occidentale. Informaţiile 
despre. integrare disipate în: mase 
sunt puţine și deformate de un 


Ministerul Culturii să dea bani şi 
pentru serbarea unui număr de ani 
de la nașterea Cîntării României 
comuniste, Pînă una, alta, 
Păunescu are cu ce să se mai dea 
niţel în spectacol. Dacă tot l-a scos 
CNA de pe sticlă, se va arăta 
boborului pe viu. 


PDA CĂPĂTAT GUȘĂ 


Ni s-a demonstrat încă o dată că în 
politica românească nimic nu e 
imposibil. Dacă pină şi adversan 
ca Băsescu și Guşă pot deveni 
prieteni politici, inseamnă că nici 
bătăliile mediatice nu mai au 
valoare. Pe Gușă îl înțelegem: s-a 
obișnuit în prim-plan și nu îi este 
confortabil anonimatul. A ales să 
meargă în PD, chiar la dușmanul 
PSD, şi pentru a se răzbuna pe 
foştii colegi, și pentru a-şi păstra o 
aparență de onorabilitate — căci, 
vedem bine, n-a părăsit « familia 
social-democrată ». Se poate să fi 
mizat și pe vilva pe care o va 
stiri un astfel de mariaj. Însă, nu 
înțelegem ce mare gheșeft a făcut 
Băsescu prin primirea în PD a lui 
Guşă. S-o fi gîndit la niscaiva 
secrete din ograda PSD pe care i 
le-ar servi fostul tuțăr al lui Adrian 
Năstase. Oricum, protagonişti 
tărăşeniei au dat măsura carac- 
terelor lor. 


AUTONOMIE, 
FIE, DAR SĂ ŞTIM... 


Maghiarii din România vor musai 
o lege prin care să se acorde o 
autonomie cît independența 
Ţinutului Secuiesc. Cîţiva parla- 
mentari maghiari au și întocmit un 
proiect de lege pe care vor încerca 
să-l treacă prin Parlament. E drep- 
tul lor să încerce. E datoria noastră 
să refuzăm. Politicienii români, 
indiferent de culoare apolitică, se 
afirmă pe aceeaşi poziție în 
această privință. Par surprinși de 
cererea ungurilor, cînd, de fapt, 
trebuia să se aştepte ca UDMR 
sau o altă formațiune să întindă 
coarda de cînd au acceptat să 
existe partide pe criterii etnice și 
satisfacerea tuturor pretențiilor 
comunității maghiare. 


BECALIADA 


După vilva din presă, ai zice că 
evenimentul începutului de an a 

fost intrarea lui Gigi Becali în 
politică. Legătura lui cu politica 
este doar prietenia cu Hrebenciuc, 
care a găsit în Gigi soluţia de a-i 
mai lua din electorat lui Vadim. 
Ideea lui Hrebe a căzut pe loc fer- 
ul: orgoliul lui Becali de a se 
vedea în Parlament. Cit ai zice mil- 
ioane de dolari, s-a găsit un partid 
de vinzare, care să-l proclame pe 
Gigi « comandantul său suprem » 
ŞI dă-i bătaie! Acum, Becali umblă 
după 

generalul Chelaru şi după citeva 
partide mai sărăcuțe să aibă pe 
cine pune pe listele de candidați. 
Nu ne îndoim că Becali îşi va fi 
găsit deja suficienți admiratori și 
că este posibil să și devină parla- 


mentar. O asemenea « reușită » va 


arăta exact gradul de decădere a 
clasei politice românești: pe 
locurile unor Iorga, Maniu, 
Brătianu etc poate sta astăzi orice 
cioban. 


ARMATA 
RĂMÎNE OBLIGATORIE 


Guvernul a făcut din eliminarea 
obligativității serviciului militar 
principala promisiune pentru 
obţinerea voturilor pentru noua 
Constitutie. Acum, onor 

Guvernul zice că nu se poate una 
ca asta, cel puţin pînă în 2007, 
Cică n-ar fi fonduri pentru a 
asigura numărul de militari 
angajați necesar Jandarmeriei și 
Pompierilor. Evident, asta o ştia 
dinainte, dar trebuia să păcălească 
electoratul cumva pentru a trece 
Constituția modificată. Acum, 
naivii vor fi și cu votul luat, şi cu 
armata făcută. N-ar fi de mirare să 
se lase amăgiți la fel și în alegerile 
din acest an. 


PACEPA TRĂDĂTOR 


De-o vreme, politicienii și 
publiciştii fac o risipă teribilă de 
energie și timp pentru a lămuri o 
dilemă aparent fundamentală 
pentru viitorul nostru: generalul 
Pacepa este. trădător sau erou? 
Împărtășim aceeași opinie de 
bun-simt exprimată de H.-R. 
Patapievici: «Să vedem în el (în 
Pacepa — n.red) un fel de erou, 
pentru că a defectat în 1978, mi se 
pare absurd, E ca şi cum 

am scuza crimele lui Beria, pentru 


optimism hei-rupist al respon- 
sabililor politici şi administrativi. 
Incompetența, dezinteresul, lipsa de 
responsabilitate, hoția şi prostia 
acestora din urmă, care folosesc 
obiectivul integrării doar ca pe un 
suport pentru a-și pune la punct 
interesele personale, deformează şi 
blochează procesul. 

Ce exemplu mai bun, pentru sta- 
rea actuală, altul decât incapacitatea 
de a cheltui fondurile alocate Ro- 
mâniei pentru pregătirea aderării sau 
deturnarea lor sub aripa politică. 

Dar, mai grav încă, este faptul că 
România (evident prin cei care o 
administrează și reprezintă) nu are 
nici un proiect propriu de viitor; ea 
nu ştie ce vrea (a afirma dorința inte- 
grării nu e suficient), nu are alterna- 
tive pregătite, nu negociază ci 
primeşte indicaţii, nu cere păsuiri ci 
oferă discounturi, merge optimistă 
înainte deşi sub picioare nu are nici 
un drum în afara reperelor aşezate 
din afară, acestea neconstituindu-se 
însă într-o cale spre un viitor posibil 
de descris și de atins căci nici cei din 
uniune, după cum vom arăta mai 
departe, nu au prea mult habar înco- 
tro se îndreaptă. 

Fie că este vorba de tendințe 
hegemonice, fie de apărarea dreptu- 
rilor fireşti, fie de gusturi specifice 
sau de lipsă de orientare şi voință (ca 
în cazul României) fiecare din cei 
implicați în discuţie este, într-o 
măsură mai mare sau mai mică, şi 
dușmanul integrării nu numai adep- 
tul ei. Și, în cele mai multe cazuri, 
aceasta se datorează factorului poli- 
tic care urmărește interese nu întot- 
deauna și nu complet identice cu 
cele ale poporului păstorit. 


Duşmanii din interiorul 
uniunii 

Sondajele și reacţia la vot arată 
clar că Europa unită nu a devenit un 
ideal pentru majoritatea europenilor 
din Vest, iar pentru cei din Est doar o 
cale pentru a atinge bunăstarea. 
Diminuarea nivelului de viață pentru 
unii sau neatingerea rapidă a visului 
pentru ceilalţi lasă deschisă poarta 
respingerii, “chiar violente, a 
integrării. Constituţia a eșuat, parte- 
nerii se ceartă. Contribuţia celor cu 


bani e prevăzută să scadă ceea ce va 
reduce masiv și fluxurile financiare 
către noii sau viitorii parteneri ce 
riscă să devină tot mai mult o piaţă 
de desfacere şi o sursă de mână de 
lucru tânără, calificată, ieftină şi care 
nu cere investiţii, Pornită ca o piaţă 
economică, uniunea s-a văzut 
confruntată, pe măsură ce ambițiile 
au crescut, cu o realitate infinit mai 
complexă decât reglementările de 
birou ale funcţionarilor sau compo- 
ziţiile retorice ale politicienilor. 

S-a spus că baza acestei asocieri 
sunt drepturile şi libertăţile funda- 
mentale ale omului. Dar acestea, așa 
cum Sunt concepute și manevrate 
astăzi, nu pot fi o bază. Mai întâi 
pentru că studiind toate textele care 
se referă la drepturile omului se 
poate cu ușurință constata o anumită 
fluiditate a conţinutului acestui 
concept, iar acumularea continuă de 
noi determinaţii intensifică lipsa de 
claritate și mai ales pentru că 
declarațiile urmăresc impunerea 
aplicării principiilor sub o formă 
legislativă, de constrângere politică 
adică merg pe o conformare ex- 
terioară și nu pe consimțământul 
interior, pe abandonarea individua- 
lismului în favoarea semenului. Or 
cele două caracteristici le dau o notă 
de perisabilitate extrem de clară, de 
utilizare a lor în anumite scopuri 
politice și abandonarea de îndată ce 
devin un balast, și nimic nu poate fi 
mai sugestiv decât ceea ce se 
întâmplă de doi ani în SUA și de 
sistemul de “prieteni” și aliați ai 
acestora. Astăzi, pericolul violării 
drepturilor omului nu mai vine atât 
din partea statului, îngrădit de 
felurite și numeroase declarații, cât 
din partea centrelor de putere extras- 
tatale (intra sau  suprastatale). 
Dreptul celor puternici de a călca în 
picioare drepturile celor slabi este 
acceptat aproape ca o normalitate. 

“Și dependența doar de dimensiu- 
nea economică face uniunea extrem 
de vulnerabilă, forța integratoare a 
proceselor economice fiind insufi- 
cientă pentru a-i asigura soliditatea. 
Tensiunea dintre “Europa econo- 
mică” și “Europa culturală” este tot 
mai greu de controlat. Integrarea 
economică este un nivel necesar, dar 
nu se poate vorbi despre integrare în 

afara celei culturale și a celei spiri- 
tuale, fundamente ale oricărei uniri 
reuşite. Apropierea naşte şi respinge- 
rea: România nu este dorită în umu- 
ne de peste 60% din cetățenii UE, 
arată sondajele. Doar când europenii 
dintr-un colţ și din celălalt vor înce- 
ta să se bănuiască, să se evite, să se 
invidieze, să fie indiferenți sau, și 
mai grav, să se disprețuiască, abia 
atunci putem vorbi despre o poartă 
adevărată deschisă integrării. Cum 
să “existăm împreună” când, cultu- 
ral, în afara câtorva vestici cu treabă 
pe aici și a câtorva turiști rătăciți, 
aceştia nu au nici o reprezentare 
despre români sau au una profund 
negativă? 

Matricea identităţii naționale și 
formula ei existenţială este cultura. 
A Europei, ca supra-stat, nu poate fi 
alta şi aceasta trebuie să fie citirea 
corectă a introducerii în Tratatul de 
la Maastricht “a unui articol 


“cultural” şi nu cea a interven- 
ționismului. cultural. Dar dimen- 
siunea culturală nu se asigură prin 
articole, decizii, recomandări, bani, 
proiecte economice sau adminis- 

trative, festivități. Cultura are 
menirea de a împăca pe om cu sine și 
deci cu lumea, de a acomoda 
popoarele între ele, de a dezamorsa 
tensiunile din interior dar și din 
exterior. Ori, subcultura promovată 
în prezent, accentuează nemulțu- 
mirile, sentimentul  însingurării, 
părăsirii, egoismul, refuzul celuilalt, 
necunoaşterea celuilalt pentru că 
globalizarea tehnico-știinţifică a 
globalizat şi cultural, dar mai ales pe 
această dimensiune a a produsului 
cultural de duzină, tipizat, produce 
în fabrici absolut comparabile cu 
orice alte fabrici de bunuri de 
consum 

Globalizarea, care a avut ca 
efect şi pornirea integrării europene, 
se manifestă și dezintegrator și a 
iniţiat o formidabilă renaștere a 
problemelor identitare. Tensiunile 
dintre regiuni, provincii, enclave 
care produc tot mai multe rivalități, 
conflictele economice sau culturale, 
pe teme etnice sau/și religioase, 
resurecția fundamentalismelor . şi 
adversităţilor dintre comunități, 
catalogate ca proprii Estului, nu mai 

că l-a trădat în ultimele chpe pe 
Stalin ». Pacepa a făcut poliţie 
politică și a făcut-o cu « simţ de 
răspundere”, dovadă că a ajuns 
general, consilier pe probleme de 
siguranță al lui Ceaușescu și 
adjunct al șefului Securității. 
Dincolo de asta, unii profesioniști 
ai serviciilor secrete românești 
afirmă că Pacepa a fost omul CLA 
mai înainte de a părăsi definitiv 
România. Cit va fi fost afectat 
direct Ceaușescu de trădarea lui 
Pacepa și cît au fost sabotate 
interesele țării, rămîne de stabilit. 


VOTUL UNINOMINAL 
MAL AȘTEAPTĂ 


Parlamentarii au spus un nu 
hotărit alegerilor uninominale. Cit 
despre reducerea numărului de 
parlamentari cu 10 la sută, nici 
vorbă. Vor rămine la fel de 
numeroși şi în următoarea legis- 
latură. Încă două promisiuni, 
făcute cu prilejul votului pentru 
noua Constituţie, neonorate. 


CHELTUIM, 
CĂ AVEM DE UNDE 


Potrivit statisticilor oficiale, în 
anul 2003 au fost comisie evaziuni 
fiscale de zece miliarde de euro. 
Asta-i economia subterană, care 
este cel puțin la nivelul economiei 
vizibile (din care se extrag taxele 
şi impozitele). Altminteri nu ar fi 
explicabil cum, în același an, 
românii au cîștigat, la vedere, 
numai zece miliarde de euro, dar 
au cheltuit 14! Că nu toți munitoni 
de rînd au tocat atita bănet, e altă 
poveste. 


PREOȚII ORTODOCȘI, 
ATRAȘI ÎN POLITICĂ 


Octav Cozmincă, preşedintele 
executiv al PSD, a declarat că va 
cere PF Părinte Teoctist, Patriarhul 
Bisericii Ortodoxe Române, să 
permită preoților să intre în 
politică. Chipurile, preoții ar putea 
să influențeze în bine hotăririle 
administrației locale şi centrale. 
Mai degrabă e vorba despre 
interesul PSD de a pune pe liste 
preoți pentru a atrage voturile 
românilor. Și de un alt interes: 
acela de a obţine girul preoțimii 
pentru toate porcăriile pe care le 
vor comite de aici inainte, 

ocolesc astăzi nici vestul Europei. 
Acapararea instanțelor. supra- 
naţionale de către grupuri financiare 
şi economice ascunse după forțe și 
personalități politice naşte teama — 
îndreptăţită — a unei construcţii 
imperiale (vezi disputele recente de 
la dezbaterea proiectului . de 
constituție) și de aici alte tensiuni 
între centru și periferie. Solidaritatea 
dintre planul trans-naţional (cu bază 
în drepturile omului și liberalizarea 
pieţelor) şi cel subnațional (bazat pe 
drepturile grupurilor minoritare) 
pentru ocolirea şi subminarea pla- 
nului naţional poate trezi reacția de 
apărare la nivelul acestuia din urmă. 
Principiul național, de la neam la 
națiune. este totuşi un principiu 
fundamental al Europei şi prin 
aceasta al civilizaţiei actuale, iar 
actuala organizare a societății 
europene își are pivotul fundamental 
în identitatea culturală a națiunilor. 


Duşmanii din 
afara uniunii 


În 1997 apare „Project for the New 
American. Century” PNAC (Proiect 
pentru un nou secol american) orga- 
nizație condusă de William Cristol, 
Robert Kagan şi Bruce Jackson, 
care își propune promovarea în lume 
a valorilor şi intereselor americane și 
din care mai fac parte Dick Cheney, 
Donald Rumsfeld, Richard Pearl, 
Paul Wolfowitz, Elliot Abrams, Dan 
Quayle, George Weigel și alții, toți 
cunoscuți ca ultraconservatori repu- 
blicani și, din 2000, membri ai 
echipei executive a actualului 
preşedinte. 

În septembrie. 2000 este editat 
raportul  PNAC „Rebuilding 
America s defences: Strategy, Forces 
and Resources for a New Century” 
(Reclădirea apărării americane: stra- 
tegie, forțe şi resurse pentru un nou 
secol). Toate ideile și adesea chiar şi 
formulănile acestuia sunt preluate în 
„National Security Strategy of the 
USA.” (Strategia de securitate 
naţională a SUA) publicată la 17 
februarie 2002. Ambele documente 
proclamă dreptul SUA de a ataca 
preventiv orice alt stat de pe glob 
care le-ar putea amenința militar sau 
care ar putea deveni rivalul Americii 


la conducerea politică, economică și 
militară a lumii în noul secol. În stra- 
tegia de securitate se vorbeşte și 
despre un internaționalism american, 
care înseamnă valori americane plus 
interese americane. lată că 
internaţionalismul democratie se 
personalizează. Bush proclamă în 
direct că valorile americane „sunt 
bune şi adevărate pentru orice per- 
soană, în orice societate”. Ce se 
poate spune mai evident autoritar 
decât aceste cuvinte? 

America nu este şi nici nu a fost 
prietena Europei. Un mobil comun 
le-a unit. O stare de subordonare şi 
dependenţă a Europei a cosmetizat 
această relație făcând-o să pară de 
nezdruncinat. Dar comunismul a tre- 
cut în istorie și iată că prietenia s-a 
nuanțat sau chiar s-a terminat. Nu 
am să menţionez aici toate detaliile 
războiului diplomatic, politic și mai 
ales economie al SUA împotriva 
unirii Europei. Voi aminti doar că, 
recent, politologul american Charles 
Kupchan spunea că inamicul 
numărul 1 al Statelor Unite este pe 
cale să devină Europa. 

Confuza și sfâșiata Europă a 
prezentului nu deranjază prea mult 
anemiata Rusie, care, încercînd să-și 
refacă propriul imperiu are nevoie de 
timp și bani și joacă deocamdată la 
mai multe capete simulând partene- 
rul deschis, generos, corect. Dar cât 
timp? Granițele UE şi ale Rusiei se 
ating deja, în jurul loc acționează 
geopolitica frontierelor. În țările de 
la periferie disputele se vor înteţi. 
Prezenţa economică rusă în 
România, de exemplu, este tot mai 
puternică și se prefigurează a crește 
exploziv. Care vor fi consecințele 
asupra stabilităţii noastre viitoare? 
Care va fi marja de independenţă a 
deciziei? Dar în plan social: care ar fi 
repercursiunile unor presiuni dure? 
Vrem nu vrem, suntem în zona de 
conflict, iar politica Rusiei faţă de 
fostele republici sovietice, în primul 
rând faţă de Moldova, grăiește de la 
sine. 

Faptul că nu ne vom mai ocupa 
și de alte centre de forţă (China, Asia 
de sud-est, Japonia), nu înseamnă că 
ele nu interacționează cu construcția 
europeană şi că nu sunt deja într-o 
stare de concurență cu aceasta, ci 


doar că tensiunile reciproce sunt mai 
reduse pentru moment. 


Soluţia: proiect și 
dezbatere publică 


Am făcut această superficială 
trecere în revistă a unora dintre 
întrebările şi problemele cu care se 
confruntă asocierea europeană nu 
pentru a o compromite, a îndemna la 
abandonarea ideii, ci pentru că 
acestea sunt doar câteva din 
nenumăratele întrebări la care ar 
trebui să avem un răspuns sau o cale 
de găsi răspunsul cât mai repede. 

Un traseu sinuos marchează cei 
peste 50 de ani de când s-a dat startul 
unificării Europei: de la comunitatea 
Europeană a Oţelului și a Cărbu- 
nelui, prin Piaţa Comună, Comuni- 
tatea Economică Europeană până la 
Uniunea Europeană, de la integrare 
economică și armonizare legislativă 
până la integrarea ca un curent cultu- 
ral, culminând cu dezbaterile recente 
privind forma de organizare, limitele 
geografice, președinția sau constitu- 
ţia. Momentele respective, acorduri- 
le, tratatele, rolul și functionarea 
organismelor create au fost media- 
tizate, au trecut prin ratificări com- 
plicate, s-a cerut votul popular. Și 
totuși? 

Problema fundamentală a UE 
este că nu există un proiect; un 
proiect cu cap şi coadă, cu “mache- 
ta” construcției la care se doreşte a se 
ajunge, realizată pe înțelesul tuturor, 
cât și cu modul de execuţie, adică 
descrierea etapelor de parcurs, cu 
beneficiile și costurile lor. Din 
această cauză, cetățeanul din Vest și 
din Est nu știe cum va arăta clădirea, 
decizia se ia politic, iar votul care 
urmează după o campanie publici- 
tară de tip comercial este mai mult o 
rutină democratică și mai puţin un 
act de voință, urmare a unui proces 
de înţelegere şi acceptare. În plus, 
dacă proiectul ar exista, el ar necesi- 
ta doar ameliorări și nu dezbaterile 
politice lungi, costisitoare și puţin 
productive de astăzi. În lipsa proiec- 
tului, sentimentul improvizaţiei pune 
tot mai mult stăpânire pe cetăţeanul 
transformat din subiect în obiect al 
procesului. Din păcate, abordarea, 

din 1951 încoace, a acestui infinit de 
complex proces a fost politico-eco- 
nomică, funcţionărească și activistă. 
Vizionarismul omului de cultură a 
fost uitat deşi el se manifestase cu doar 
câteva decenii în urmă când persona- 
lităţi ale culturii universale — e sufi- 
cient să-l amintesc doar pe Ortega y 
Gasset — imaginaseră excepționale 
modele ale unei Europe unite. 

Ideea europeană se află într-un 
moment de mare cumpănă şi e nor- 
mal: neadoptarea proiectului Consti- 
tuţiei, împărțirea statelor europene 
din interiorul şi din afara UE în mai 
multe tabere, varianta celor două 
viteze și apatia sau tot mai marele 
semn de întrebare privind necesita- 
tea uniunii în populaţiile statelor 
implicate — chiar şi în Est, Ungaria 
sau Polonia sunt aproape fracturate 
în două pe această temă — ne arată că 
suntem încă departe de a pomi o 
construcție durabilă.” De aceea și 
având în vedere toate cele de mai sus 
este bine că, pentru moment, nu s-a 
mers mai departe. 

E posibil să avem, cîndva în vii- 
tor, o Europă unită. Dar pentru 
aceasta este necesar să avem un 
proiect, iar acesta nu poate fi cons- 
truit fără un model propriu și fără o 
analiză comparată cu alte modele. În 
acest ultim sens, nu avem, atunci 
când discutăm despre proiectul euro- 
pean și sansele lui, decât de a apela, 
cu reducerile de rigoare, la experi- 
mentele trecutului. Cu toată distanța 
necesară, modelul optim pentru stu- 
diu este cel al imperiilor trecute în 
istorie, formule care au avut o avan- 
sată unitate sau integrare. politică, 
administrativă, economică, militară 
şi parțial. chiar culturală, dar care 
totuși nu au rezistat pentru că în pro- 
funzime erau neintegrate cultural și 
spiritual, Imperiile au căzut tocmai 
pentru că, atunci când lucrezi cu un 
fond etnie precum cel european, doar 
integrarea culturală și spirituală pot 
face proiectul comun tuturor celor 
care sunt implicaţi în el. Altfel, așa 
cum s-a întâmplat, proiectul nu a fost 
al tuturor participanţilor naţionali, ci 
numai al unuia și în timp s-a văzut că 
Și în cadrul acestuia numai al unui 
grup al ei, principalul profitor. 

n ceea ce priveşte modelul pro- 
priu al proiectului, cred că trebuie să 

ne întoarcem la modelul imaginat cu 
mult timp în urmă de intelectualii 
vizionari. Un proiect viabil poate fi 
născut doar prin implicarea în mode- 
larea viitorului stat european cu toate 
temeiurile-și toate interconexiunile 
sale funcționale, alături de econo- 
miști, funcționari și activiști, și chiar 
înaintea lor, a filosofilor, sociologi- 
lor, antropologilor, istoricilor, etno- 
logilor, teologilor, psihologilor, geo- 


grafilor, filologilor ete. de valoare. 
Cred că ei sunt şi cei mai nimeriți ca 
apoi să-l explice maselor, cu bunele 
și relele lui, cu neajunsurile imediate 
şi avantajele pe termen lung. Cred că 
trebuie să proiectăm mai întâi 
Europa culturală și spirituală pe care 
să se așeze celelalte Europe. Cred că 
la proiect trebuie să participe fiecare 
european. Și a participa înseamnă 
măcar să fie informat corect şi com- 
plet, pentru că apoi are sau găseşte el 
modalitățile să-și spună părerea. 
Cred că proiectul trebuie să iasă din 
zona de campanie politică sau co- 
mercială, să se scuture de formalism, 
activism, hei-rupism şi funcționa- 
rism şi să fie obiectul unei dezbateri 

publice reale. Dar aici avem o pro- 
blemă; politicienii nu vor să împartă 
cu nimeni laurii şi foloasele pe care 
ei le văd în imediat, iar organizaţiile 
neguvernamentale sunt, în mare 
parte, mulțumite să cheltuiască sume 
importante în acțiuni fără impact — 
ori prea. închise. ori festiviste. Din 
fericire, nu e necesar ca toți aceştia 
să fie de acord sau să 1a taurul de 
coarne, ci doar ca un număr critic de 

politicieni să-și înțeleagă uriașa 
responsabilitate, iar din numărul 
uriaș. de funcționari europeni, per- 
sonaje dintre cele mai răsfățate de 
soartă, o parte să înțeleagă că mâine 
sau poimâine pot pierde totul. Şi mai 
e nevoie ca intelectualii menționați 
mai sus să nu aștepte invitația, ci să 
preseze politicul pentru a face ceea 
ce“ trebuie, având faţă de viitor o 
aceeași datorie: 

Pentru România discuţia despre 
proiect este valabilă fie că unirea 
Europei va continua, se va încetini 
pentru a se structura, sau se va între- 
rupe. Căci o Românie fără proiect 
este echivalentă, în perspectiva viito- 
rului, cu nici o Românie. 

“Cred într-o mişcare 
conservatoare” 


Spre deosebire de liberalism, 
care pledează pentru raționali- 
tatea anumitor principii sau teorii 
şi reclamă realizarea consensului 
social asupra lor, conservatoris- 
mul crede că valoarea și valabili- 
tatea acestora este determinată de 
consensul public. Conservatoris- 
mul susține că fundaţia autentică a 
societăţii o reprezintă formele de 
viață, de atitudine fixate prin 
tradiție, fundament fără de care 
toate mecanismele „raționale“ 
impuse voluntar se reduc doar la 
inutile și terne forme fără fond. 
Credeţi în acest pragmatism politic 
conservatorist? 

E clar că dacă ne referim la 
istoria României din veacul al XIX- 
lea, cînd se formează mișcările 
politice de stil modem, adică un 
Parlament, Partidul Conservator, 
Partidul - Liberal, trebuie să 
recunoaștem că în definitiv, cu toate 
păcatele țării noastre din punct de 
vedere al evoluției, am. avut atunci 
norocul de a avea doar două mari 
partide, ca în Marea Britanie (mama 
parlamentarismului european), și un 
Domnitor înțelept — Carol 1 de 
Hohenzollern — care a știut să creeze 
un echilibru între aceste formațiuni 
politice, dindu-le puterea cînd uneia, 
cînd alteia; prin urmare, liberalii 

* În România veacului al XIX-lea, majoritatea marilor 
noştri creatori n-au fost oameni cu idei de stînga. 
* Conservatorismul, în sensul modern, este necesar Ro- 


mâniei în momentul de faţă. 


- Să sperăm că prostiile pe care le vor face cei ce se află 
acum la putere, îi va scoate din pîine la viitoarele alegeri! 


făceau pași mari înainte, cîteodată 
prea rapizi, ca apoi să vină Partidul 
Conservator, care încerca să fie mai 
pragmatic și mai aproape de 
realităţile țării. Conservatorii n-au 
fost numai pragmatici: au avut teorii 
— în special junimiștii lui Titu 
Maiorescu, inventatorul expresiei 
„forme fără fond“, formulă care a 
mers totuși prea departe şi și-a găsit 
un foarte interesant răspuns în cărțile 
lui Ştefan Zeletin despre originea 
burgheziei române; acesta a arătat că 
și la noi s-a format o burghezie de tip 
capitalist ca și în alte țări, însă, ce-i 
drept, cu oarecare întirziere, 

Eu gîndesc despre conserva- 
torism că a fost un fel de frină 
necesară la prea marele entuziasm al 
pașoptiștilor noștri și, pe urmă, al 
Partidului Liberal, care făcea uneori 
reforme de stil modern, fără să țină 
suficient seama de baza populară şi 
de tradiţiile românești. Acest lucru 
l-a împins pe Maiorescu să scoată 
formula amintită, niţel excesivă. De 
fapt, vroia să spună că am copiat 
forme din codurile - franceze, 
belgiene, occidentale în general, fără 
a ține cont de tradiţiile noastre și de 
posibilitatea ca aceste norme străine 
să aibă sau să prindă rădăcini la noi. 

După o sută și ceva de ani, ne 
dăm seama că ambele partide au fost 

necesare; liberalii au venit cu mari 
schimbări în ţara noastră, iar 
conservatorii, atunci cînd veneau la 
putere, încercau să frineze un dram 
entuziasmul renovator și să mai pună 
pe şine trenul guvernamental. 
Conservatorii au avut cîţiva 
reprezentanţi de mare capacitate 
politică, cum au fost Lascăr 
Catargiu, Petre Carp, Gheorghe 
Manu, cîțiva din familiile Lahovary, 
Cantacuzino etc. Poate fiindcă erau 
oameni foarte bogaţi, nu erau cituși 
de puţin ispitiți să facă matra- 
pazlicuri. Liberalii au fost acuzați 
întotdeauna că erau mai înclinați 
către o anumită ușurință în domeniul 
moralității. Și să nu uităm un lucru: 
printre marii noștri  gînditori, 
Maiorescu, Eminescu, Caragiale, 
chiar și Creangă, au fost conser- 
vatori, fără ca să-i poţi acuza că erau 
niște conservatori care vroiau să-şi 
păstreze moșiile. Conservatorii (și 
acesta este un lucru foarte 
important), pînă la 1920, cînd practic 
a dispărut partidul lor, au fost cei 
care s-au opus împărțirii pămintu- 
rilor. Nici în Partidul Liberal nu a 
existat cu adevărat ideea unei împăr- 
iri a pămînturilor înainte de marea 
răscoală țărănească de la 1907, 
Imediat după aceea, liberalii au 
înscris în programul lor, cu care s-au 

prezentat la alegeri în 1913, ideea că 
va trebui distribut pămîntul. Unii 
conservatori tineri, cum a fost de 
pildă Argetoianu (care pe urmă a 
participat la multe guverne, schim- 
bîndu-și cojocul după împrejurări), 
au pretextat imediat că această îm- 
părțire a pămintului va fi o catastrofă 
economică, predicțiune. destul de 
valabilă, de altfel. Înainte de război, 
atita vreme cît au existat mari 
întinderi de moșii aparținind unor 
proprietari, țara noastră exporta 
cantităţi însemnate de cereale, ceea 
ce a folosit capitalismului începător 
în Româma, pentru investiţii în 
industrie; căile ferate și multe altele 
s-au făcut, în mare parte; fiindcă 
România vera relativ bogată prin 
exportul. de. cereale. Cind--marile 
proprietăți au fost împărțite prin 
marea expropriere din 1918-1922, e 
clar „că economia “agricolă a 
României a avut, dintr-o dată, o mare 
scădere de productivitate. Trebuie să 
ținem seama și de partea economică 
a. conservatorismului, probabil 
eronată, dar de știut, pentru a 
înțelege ce a fost Partidul Conserva- 
tor în veacul al XIX-lea: era, în 
majoritate, susținut de marii proprie- 
tari și de ceea ce mai rămăsese din 
vechea: boierime, care-și cam 
pierduse păminturile; exista un fel de 
nouă aristocrație economică, formată 
din foşti arendaşi, bancheri, adică 
mari proprietari; în momentul 
exproprierii, marile familii boierești 
erau deja sărăcite, Acest lucru repre- 
zintă un element sociologic 
important de știut: se făcuse deja o 
împrospătare a categoriei celei mai 
bogate din tară în timpul veacului al 
XIX-lea. 

Utilitatea conservatorismului la 
noi a fost mai cu seamă de ordin 
administrativ, Guvemele conserva- 
toare în general au fost mult mai 
eficace pe. teren practic în țara 
noastră și multe progrese de ordin 
administrativ. s-au făcut sub ele, 
fiindcă erau mai aproape de realităţi. 
Partidul Conservator a fost distrus 
imediat după primul război mondial 
prin faptul că s-au votat două mari 
reforme - sufragiul universal şi 
marea expropriere. Acești doi paşi 
făcuți întru modernizare au distrus 
Partidul Conservator,  luîndu-i 

temelia economică, prin faptul că 
marii proprietari au fost reduși la 
aproape nimic, iar din punct de 
vedere electoral sistemul nu mai era 
cenzitar (alegerile din veacul al XIX- 
lea erau extraordinar de cenzitare, 
adică nu se vota pe diverse categorii, 
ci cei care aveau bani mulți alegeau 
deputați și senatori mulți; cine nu 
avea carte nu vota deloc; sistemul 
cenzitar exista peste tot, pină și în 
Marea Britanie, dar nu chiar în 
gradul în care se practica la noi din 
cauza analfabetismului, care înlătura 
de la alegeri foarte multă lume). 

În afirmaţii trebuie să fim 
moderați: Partidul Conservator a fost 
necesar pentru a împiedica anumite 
excese ale liberalismului, dar este 
greu să spui că facem o doctrină 
conservatoare, mai cu seamă în 
epoca contemporană. Nu mai trebuie 
să luăm exemple din trecutul 
românesc pentru conservatorism. 
Trebuie să luăm exemple din 
conservatorismul Europei occidenta- 
le sau din America. Ne dăm seama 
astfel că ei sînt destul de justificaţi, 
în sensul că cele mai mari progrese 
pe care le-au făcut anumite țări din 
Occident (Marea Britanie, Franța) 
s-au înregistrat în momentul în care 
au cam abandonat visele socialiste, 
nemaivorbind de cele comuniste: 

Pe lîngă dimensiunea adapta- 
tivă („soluţii specifice la probleme 
specifice“), conservatorismul are 
şi o latură critică, de condamnare 
a rețetelor universale, a produse- 
lor gîndirii speculative, a abs- 
tracțiilor şi planurilor fanteziste, a 
soluțiilor-tip. EI îşi asumă rolul de 
a contracara politica algoritmilor 
şi a şabloanelor. De aici rezultă că 
sursa gîndirii pragmatice, critice, 
este experiența. Să fie oare expe- 
riența infailibilă? 

Bineînţeles “că nu. Dar nici 
improvizația permanentă care, de 
altfel, caracterizează politica noastră 
actuală. Ideile pe care le-aţi spus 
referitor la experiență mă aduc cu 
gîndul la faptul că una din tragediile 
pe care le trăieşte România de acum 
este că regimul comunist pe care l-am 
avut timp de 45 de ani a distrus 
sistematic, pe baza gîndirii lui Lenin, 
burghezia română; este ca şi cind am 
fi tăiat pepiniera din care se poate 


face din nou o pădure sau o livadă 
Părerea mea este că peste 50% din 
burghezia română a fost distrusă în 
închisori, la canal, sau i s-a rupt şira 
spinării, fiindcă cei închiși au fost de 
multe ori siliți să colaboreze cu 
Securitatea. Aceasta este doar o 
primă parte. A doua este că a fost 
încurajată emigrația şi ea se continuă 
după 1989. Sînt convins că dacă s-ar 
face prin Internet o statistică posibilă 
a ciți Popești și lonești avem în țară 
și cîți avem acum în Australia, în 
SUA, în Canada și în Franța, sînt mai 
mulți în străinătate decit în 
România! Această clasă socială, care 
se încropise în 150 de ani şi forma 
pepiniera din care se puteau scoate 
oameni politici, a dispărut. Ea avea o 
experiență, din tată în fiu, căci 
fiecare avusese un tată primar, 
deputat sau ministru. Din aceștia 
scoţi oameni buni în politică! Acum 
vorbesc în calitate de istoric, care 
s-a ocupat de istoria universală: vă 
desfid să găsiți un mare om politic 
care să fi ieșit din țărănime! Este o 
lege universală: ţăranul nu este 
politician. El e bun de revoluţie; face 
răzvrătiri superbe citeodată; nici 
unul nu ajunge însă să fre un bun 
guvernant; ciudat, dar așa este! 
Guvemanţii cei mai buni se nasc, de 
pildă, la aristocrații democrați (vă 
pot cita chiar din istoria universală — 
Pericle, Cezar și mulți alții, cu idei 
liberale, erau din familii care din tată 
în fiu și de multe generații guvernau 
țara). La noi, în momentul de faţă, 
trebuie să recreăm — eventual, chiar 
printr-un partid conservator -— 
categoria oamenilor care au o 
anumită tradiție de guvernare... 

Se reproșează adesea conser- 
vatorismului rezistența la „moder- 
nitate“, calitatea de „reacționar“, 
gradualismul. În fapt, atitudinea 
conservatorului e aceea a judecă- 
torului ușor atins de scepticism, 
convins că ceva important, înrădă- 
cinat, nu se poate schimba brusc. 
Credeţi că sînt, în mod real, con- 
servatorii adversarii progresului, 
periculoase frîne în calea noului? 

Vă spun imediat, în sens contrar, 
că sistemul de asigurări sociale a fost 
pentru prima dată introdus în Europa 
de Bismarck, considerat un 
arhiconservator și chiar un tiran, dar 

totuşi într-un regim parlamentar; 
acest lucru a fost introdus de anumite 
state socialiste abia cu 50 de ani sau 
mai bine mai tirziu. Aceleaşi pro- 
grese ale asigurărilor sociale le-au 
făcut conservatorii britanici, în 
timpul războiului. Ei au inventat 
aproape gratuitatea medicală. lată, 
două partide conservatoare, din 
veacul trecut și din veacul al XIX- 
lea, creatoare de sisteme sociale 
foarte valabile! 

Conservatorismul cultivă 
spiritul de elită, neîncrederea în 
mase. De aici, apărarea valorilor 
în cultură și apărarea aristocrației 
în cîmpul social-politic. Cît din 
“această concepție-poate fi viabil 
astăzi? 

Eu cred că revoluțiile care au 
avut loc de o jumătate de veac încoa- 
ce au distrus atit de profund structu- 
rile vechi, încît nu se mai poate 
spune că un partid conservator ar 
favoriza o oarecare aristocrație, care 
nu mai există. Cel mult, trebuie să se 
construiască din nou, prin educație, 
prin exemplul dat într-o. generație 
sau două, un strat social educat și în 
stare să preia un rol politic mai puţin 
stingist decit cel pe care l-am trăit în 
ultimele decenii. 

Laurenţiu Ulici, făcînd un 
exercițiu de imaginație, a închipuit 
cele două mari ideologii politice 
ale lumii — Stînga şi Dreapta — ca 
pe cele două mîini ale trupului 
uman, ajungînd la concluzia că 
mîna stingă, precum nasul lui 
Pinocchio, suferă de acromegalie, 
trupul întreg riscînd să se deze- 
chilibreze și să cadă tot pe partea 
stîngă. Ar putea fi un partid 
conservator, în România de azi, 
factor decisiv de reechilibrare a 
trupului? Și cum ar schimba el 
look-ul eşichierului politic 
românesc? 

Metafora lui Ulici e impresio- 
nantă, mai cu seamă dacă ne gîndim 
la. ce. se întîmplă şi în țările 
occidentale, de pildă Franța; regimul 
socialist francez încearcă întotdeau- 
na'să facă niște reforme nu tocmai 
realiste şi trebuie pe urmă să vină în 

alternanță partide mai de dreapta, 
pentru a restabili situaţia economică 
a țării. Un lucru care nu trebuie uitat: 
ca să poţi să faci o adevărată politică 
socială, adică să dai și muncitorului, 
şi omului care lucrează în birou etc, 
un maximum de avantaje, trebuie 
mai întîi să fie sănătoasă economia. 
Or, economia cu un sistem socialist, 
ȘI mai cu seamă cu unul comunist, 
nu este valabilă. Țările care au acum 
cele mai mari avantaje sociale; sînt 
cele care au făcut mai întii cele mai 
mari progrese economice. Pină și 
sistemul social așa-zis socialist al 
suedezilor este bazat pe un foarte 
sănătos capitalism de bază, de care 
nu s-au atins. Nu mai vorbesc de 
“SUA, care-continuă să fie țara cea 
mai prosperă din lume, cu un regim 
care nu are nimic socialist în el. Cred 
într-o mișcare conservatoare, dar 
care n-ar trebui să fie ostilă unui 
partid liberal; să fie totuși o mișcare 
şi mai la dreapta nu ar strica în 
evantaiul politie românesc de acum, 
mai cu seamă dacă privim. Parla- 
mentul actual. Să sperăm că prostiile 
pe care le-vor face cei ce se află 
acum la putere îi va scoate din piine 
la viitoarele alegeri, cînd ar trebui să 
avem în evantaiul care va cîștiga 
alegerile și un partid conservator, 
alături de unul liberal și de unul 
social-democrati. Deci conserva- 
torismul, în sensul-modern, cred că 
este necesar în momentul de față în 
România. 

Atitudinea conservatoare res- 
pectă și cultivă tradiția, se bazează 
pe autoritate drept garant al 
libertăţii, pe inegalitatea oame- 
nilor prin natura lor intimă, pe 
onoare, pe aderenţa la concret. 
Transmite oamenilor că fiecare 
generație, fiecare individ. trebuie 
să-și caute propriile soluții. Într-o 
țară în care românii s-au săturat 
de politică, trăind în anii de 
libertate cam toate experiențele de 
acest gen, o ofertă conservatoare 
modernă ar „prinde“ oare la 
electoratul românesc? 

Aici m-aș putea îndoi, fiindcă se 
vede că nu sint deloc educați 


politicește şi e foarte greu să faci o 
astfel de educație în doar ciţiva ani. 
În orice caz, în acești LI ani care au 
trecut de la Revoluţia din decembrie 
*89, e clar că electoratul nostru nu 
este educat deloc, așa că mă îndoiesc 
ca o propagandă educaţională de stil 
conservator să prindă lesne la 
electorat. Va fi foarte greu și sînt 
destul de sceptic, ceea ce nu 
înseamnă că nu trebuie întreprins 
ceva în această direcție. Poate că în 
tineretul universitar, iar prin el și în 
familiile tinerilor, s-ar putea dezvolta 
o idee conservatoare. Și să nu cumva 
să cădem în latura tradiționalistă, 
exploatată în mod excesiv de mișcări 
de extremă stingă care reprezintă, de 
fapt, un fost comunism care folo- 
seşte slogane- naționaliste pentru a 
apăra idei aberante! 

Referindu-ne la politica de 
ieri, conservatorismul ni-i oferă pe 
Eminescu și Caragiale, personaje- 
cheie pentru înțelegerea acesteia. 
Cum se făcea politică odinioară și 
cum i-am putea re-descoperi pe un 
Eminescu sau pe un Caragiale? 

Astea sînt chestiuni de hazard! 
Interesant e că, în România din 
veacul al XIX-lea, majoritatea 
marilor noștri creatori n-au fost 
oameni cu idei de stinga. Asta ar 
însemna ceva” tipic românesc; de 
altfel, “slăbiciunea” “partidelor “de 
extremă stingă — socialist și 
comunist  — “este o specificitate 
românească. Toţi vecinii noştri — 
bulgari, sîrbi, polonezi, unguri, cehi 
— au avut partide comuniste foarte 
puternice, pe cînd la noi a fost ca și 
inexistent. Chiar dacă a fost interzis 
la un moment dat, era un partid 
minor. Asta se datorează unui anumit 
conservatorism natural 'al ţăranului 
român, pe de o parte, și a temerii 
noastre de Uniunea Sovietică vecină, 
care vroia Basarabia; prin urmare, a 
fost o reacțiune de ordine 
naționalistă - împotriva  extremei 
stîngi la noi. Se poate spune, în fond, 
că în România există un teren de 
tendință conservatoare, 

Interviu realizat de 
Diana CORICIUC 


« Istoricul Neagu Djuvara'a acordat acest interviu în urmă cu trei ani. După cum se vede; speranță sa în ce priveşte existența 
unui partid conservator cu șanse de a ascende !a putere nu s-a împlinit. 

DeSpregnec du cane a săci ŞI Pute Sti 


cu Părintele Calciu (1) 


În octombrie 1994, dl Nicolae Stroescu Stînișoară a purtat 
o lungă discuţie despre cumplitul episod al „reeducării” de 
la Piteşti cu Părintele Gheorghe Calciu, el însuși trecut prin 
acest coșmar. Pentru o dreaptă înțelegere a acestui fenomen 
îngrozitor urzit în laboratoarele regimului comunist, cre- 
dem că este obligatorie publicarea acestei convorbiri. 


Nicolae Stroescu Stînișoară: 
Părinte Calciu, despre închisoarea de 
la Pitești, despre operațiunea Pitești, 
despre reeducarea de la Piteşti s-a 
vorbit între oamenii care nu au 
participat la tragedie (dar cine dintre 
cei care au aflat de ea mai poate 
rămîne în afara €1), între oameni care 
au fost implicaţi. S-au scris și niște 
cărţi. Scopul convorbiri noastre nu 
este de a face o analiză psihologică, 
sociologică, antropologică. Mărturi- 
sese că nu sunt interesat în a avea 
„explicaţii? asupra a ceea ce s-a în- 
timplat la Pitești. După cum n-am 
simțit niciodată nevoia de a ști exact 
ce i s-a întîmplat Părintelui Calciu 
acolo. Pentru că eu îl cunosc pe 
Părintele Calciu, mai înii de departe, 
prin ceea ce aflam cînd eram încă în 
tară. (am plecat din România în 
1969), şi pe urmă Dumnezeu a fost 
darnic cu mine, să pot să conlucrez 
direct cu Părintele Calciu, pm 


Deci n-am în această privință |. 


nici, un fel de cunozitate 
suințifică, psihologică sau 
măcar „umană, Însă, am 
dorințăa de a nu da uitării 
nespusa suferință și blasfemie 
de la Piteşti. 

Știm cu toții că a apărut o 
carte a lui Virgil lerunca 
despre. fenomenul. Piteşti; a 
existat, mai înainte, o carte a 
lui Dumitru Bacu. Volumul lui 
Bacu a apărut în 1963, cea a 
lui Virgil Ierunca în 1981. Din 
aceasta din urmă au fost 
transmise multe pagini, între 
1975 şi 1976, la Radio Europa 
Liberă. Bineînţeles că mai sunt 
cărţi care au apărut între timp, 
printre care aș menţiona una 
importantă; Mărturisiri din 

Mlaştina Disperării — Cele văzute, 
trăite şi suferite la Piteşti şi Gherla 
de Dumitru Bordeianu (Paris, 1992). 
Și pe cea a lui Grigore Dumitrescu, 
apărută la Miinchen, intitulată 
Demascarea, pentru că operațiunea 
se numea „reeducare-demascare”. Și 
acum aș vrea să intrăm împreună în 
acest infern, cu imaginaţia, cu 
amintirea și înainte de a te întreba 
despre preludiile acestui iad terestru 
cîteva cuvinte despre scop şi despre 
sistem. Dumitru Bacu a considerat 
că se urmărea moartea sufletului, 
pentru a transforma omul în robot, 
depersonalizarea însemna aici 


instrumentalizarea totală în scopurile 
securității, în scopurile partidului 
ateu. Teza aceasta este în oarecare 
măsură și aceea a lui Virgil lerunca. 
Eu însumi, în Jurnalul meu, din care 
s-au publicat nişte fragmente, 
gindeam, aşa cum a rămas într-o 


însemnare din 25 ianuanie 1982, că 
este necesar să fim foarte atenţi la 
dimensiunea religioasă a dramei de 
la Piteşti, pentru că altfel nu 
înțelegem prea bine de ce, cum și 
încotro. Îmi terminam această notă, 
citez: „Părintele Calciu este supra- 
viețuitorul transfigurat al Piteștiului 
tocmai pentru că a tras, fără rezerve, 
ultima concluzie a întimplării funda- 
mental religioase din acea în veci 
blestemată închisoare de la Pitești, 
unde o mînă de pioni demonizaţi pe 
tabla de șah a generalului Nikolski 
s-au bătut cu cerul aruncînd în el cu 
trupurile și sufletele semenilor 
martirizați”. Părinte Calciu, ce a fost 
Piteștiul? 

Părintele Calciu: Ca să înțele- 
gem ce a fost Piteștiul trebuie să 
depăşim stadiul fenomenologic. În 
general toți suntem copleșiți de 
fapte, atit cei care au scris despre 
Pitești privindu-l dinafară, cît şi cei 
care l-au privit dinăuntru. Factologia 
este așa de obsedantă, așa de 
copleșitoare încît chiar cei care au 
scris despre Pitești văzut dinăuntru 
nu s-au putut debarasa de factologie 
Eu cred că Piteștiul a fost un expe- 
riment diabolic. Acolo au fost luptele 
dintre bine și rău, în care călăi! și 
victimele n-au fost decit 
simple instrumente. Dacă nu 
depășim stadiul factologic nu 
înțelegem. nimic din Pitești. 
Este un experiment diabolic 
care a avut loc în țara noastră 
mai mult decît în orice parte a 
lumii. Nicăieri nu s-a întimplat 
ceea ce s-a înimplat la Piteşti. 
Și asta dovedește că forțele 
diabolice au fost așa de tari, 
tocmai pentru că spiritul româ- 
nesc, în acea perioadă, era și el 
foarte tare. 

Nicolae Stroescu Stîni- 
şoară: Tocmai, și eu am fost 
preocupat de acest lucru. Chiar 
în acea notă, din care am citat 
acum ceva, îmi exprimam 
părerea că este probabil o 
unicitate determinată şi de 
caracterul specific al ţării 

noastre, şi de faptul că în România la 
ora aceea (Piteștiul s-a desfășurat 
aproximativ între 6 decembrie 1949 
şi august 1952) exista o puternică 
mișcare religioasă și națională şi 
însăşi structura poporului nostru 
punea pe aceşti acoliţi ai lui Nikolski 
în faţa unei atitudini mistice. Ei au 
creat un instrumentar la acest nivel, 
într-o încercare disperată de a dis- 
truge ceea ce nu poate fi distrus. Prin 
asta au alunecat în satanic. Cînd mi- 
am scris eu însemnările nu puteam 
ști ce vei scrie dumneata, mai tîrziu, 
în prefața pe care ai făcut-o la cartea 
lui Bacu, ediția a doua, cea apărută 
în 1989, unde ai arătat, întra-devăr, 
că a fost o dimensiune metafizică, 
lupta dintre bine și rău, între Îngerul 
Binelui și între Satana. Există deci 
unele consonanţe între felul cum am 
încercat eu să adulmec această 
tragedie cu ani de zile înainte de pre- 
faţa pe care ai făcut-o. Dar aș vrea să 
te las pe dumneata să vorbeşti. 
Părintele Calciu: În momentul 
în care Piteștiul a început, vorbesc de 
acțiunea de demascare, acolo era un 
fel de centru de spiritualitate și 
rugăciune. Trebuie să spun că noi, 
cei de la Piteşti, fără să ne mîndrim, 
sau cei din închisoare în general, am 
fost cei mai buni oameni ai țării, nu 
pentru că aveam caractere deosebite 
sau înzestrăn deosebite sau geniale, 
ci pentru că ne integrasem într-o 
gindire spirituală românească. La 
Pitești, în momentul în care au 
început  demascările nu înceta 
rugăciunea zi şi noapte. Fiecare 
celulă avea un timp de rugăciune. În 
momentul cînd se termina rugăciu- 
nea din celula respectivă, măcar un 
singur om, peste noapte vorbesc, un 
singur om rămînea să privegheze, să 
se roage, să mediteze; cînd sfirșea 
bătea cu pumnul în perete și rugă- 
ciunea se transmitea la celula urmă- 
toare și aşa făcea ocolul închisorii de 
la Piteşti, Încît ca și la mînăstire, 
rugăciunea nu înceta niciodată, era 
ca un fum de căţuie care se urca către 
Dumnezeu. Sigur că asta nu i-a plă- 
cut satanei. Din punct de vedere 
spiritual, din punet de vedere al 
metafizicului, aceasta a fost motiva- 
ţia Piteştiului. Din punet-de vedere 
uman sau politic sunt de acord cu 
ceea ce au spus ceilalţi. Dar aceasta a 

fost numai ceva paralel, o reacție la 
acțiunea spirituală, 

Nicolae Stroescu Stînişoară: 
Din cite ţi-ai dat seama, crezi că 
direcția închisorii devenise foarte 
conștientă de existența unui aseme- 
nea centru spiritual, şi a unei aseme- 
nea rugăciuni continue acolo? 

Părintele Calciu: Sigur că da. 
Administraţia intervenea mereu între 
noi. Cei trimiși de la forurile superi- 
oare comuniste care vizitau Piteștiul 
cunoșteau acest lucru şi ne și ne 
amenințau că această acțiune va fi 
curmată, că ei ştiu cum să pună capăt 
acestei acțiuni spirituale din 
închisoarea Pitești. 

Nicolae Stroescu Stînişoară: 
Cred că deja pot să fac o nuanțare, 
să spun că eu aș constata că sunt 
două elemente principale: pe de o 
parte, într-adevăr, tendința comunis- 
mului de a anihila religia. Asta era o 
tendință imanentă a comunismului, 
dar la care trebuie adăugat că, indife- 
rent de ceea ce planificau ei, a existat 
de fapt la Pitești ceea ce am putea să 
numim o „provocare”. Provocarea a 
fost acest lanț al rugăciunii neîn- 
cetate și al spiritualităţii, care la un 
moment dat nu se putea să nu pro- 
voace o reacție. Că reacția aceasta a 
atins asemenea dimensiuni, aceasta e 
o altă problemă. 

Părintele Calciu: Da. Reacţia a 
fost neasemuit de puternică la Pi- 
tești. Celelalte „reeducări”, de la Ca- 
nal, de la Gherla, nu au- fost decît 
expansiuni foarte slabe ale Piteș- 
tiului. Centrul de luptă spirituală a 
fost Piteștiul, pentru că acolo erau 
tinerii, acolo erau cei curaţi, oameni 
care nu fuseseră niciodată implicați 
în acţiuni, de genul celor politice, 
dinainte de război, oameni de mare 
puritate. Așa am fost noi toți acolo. 
O elită a tineretului românesc, 

Nicolae Stroescu Stinişoară: 
Părinte Calciu, încă o precizare care 
mi se deschide cu ocazia aceasta. 
S-a spus că Părintele Calciu a tras 
concluziile ultime ale Piteştiului, 
concluzii de ordin religios. Aşa 
spune și Virgil Ierunca, „Părintele 
Calciu ieșind de acolo din infern s-a 
făcut preot”. Iată că acum se vădeşte 
și o altă fată a acestei drame. Dum- 
neata participai deja la rugăciune, 
deci dumneata erai un laic, un tînăr, 


dar deja angajat în spiritualitatea 
creştină. Deci nu se poate spune ca 
un om indiferent sau chiar ateu, in- 
fluenţat să zicem de scientismul epo- 
cii noastre, un medicinist, în anul doi, 
cum erai, a aflat acolo că există Dum- 
nezeu, cu prețul unor suferințe nemă- 
surate. Rezultă că dumneata, cind s-a 
produs cataclismul, te găseai deja pe 
căile lui Dumnezeu? Sau cum? 
Părintele Calciu: Absolut. De 
multă vreme, Această înclinare, mis- 
tică aproape aș putea spune, am 
avut-o încă din copilărie. Am fost 
educat într-o familie foarte. religi- 
oasă, am stat în tinda și în interiorul 
bisericii, am fost tot timpul în preaj- 
ma unui preot. Adică am avut o încli- 
nație religioasă de la început și sigur 
că m-am integrat cu multă bucurie în 
acest curent spiritual religios şi de 
mistică creștină din închisoare. 
Nicolae Stroescu: lată că acum 
ajungem, în mod natural, cu o mică 
întoarcere înapoi, la preludii, prelu- 
diile Piteștiului pentru Părintele 
Calciu. Poţi să ne spui cît de puţin 
despre viața dumitale? De unde ai 
plecat, prin ce școli ai umblat, cum ai 
ajuns la medicină, eventual și un cu- 
vînt despre felul cum ai fost arestat? 
Părintele Calciu: Eu sînt un 
copil de țăran din Delta Dunării, din 
comuna Udina, sînt al unsprezecelea 
copil al familiei. Eram o familie 
mijlocașă, “dar pentru că eram 
unsprezece copiii era foarte greu, vă 
închipuiți, plus bunica, plus încă un 
cumnat, eram vreo treisprezece de 
fiecare” dată la masă. Dintre toți, 
singurul care a învăţat carte am fost 
cu. Toţi ceilalți au rămas la țară. Am 
fost eu pentru că ceilalţi frați m-au 
susținut. Am făcut liceul la Tulcea. 
În tot timpul liceului am frecventat 
biserica și am fost foarte atașat de 
credinţa noastră creștină. Am ajuns 
la medicină, intenția mea de a deveni 
doctor avea și un substrat creştin, de 
ajutorare a celor bolnavi. Adică am 
fost minat de o intenție caritabilă. 
Era desigur nu numai aceasta dar ea 
a jucat un rol, căci medicina ca și 
credința vindecă trupul şi poate să 
vindece și sufletul. Pentru că un 
medic trebuie să trateze bolnavul nu 
ca pe un bolnav ei ca pe un om egal 
Aceasta a fost ideea mea și în 
facultatea de medicină. (Va urma) 

E _himoria Ne 


Represiunea statului comunist 
aSupre Bisericii Aroeo-catoliea din Românie 


Raluca SPIRIDON 
Adrian Nicolae PETCU* 


Unul din marile obiective ale regimului politic din 
România de inspiraţie moscovită a fost desființarea 
Bisericii Greco-Catolice. Actul revenirii credincioșilor şi 
clericilor uniţi la Biserica Ortodoxă Română a fost încu- 
rajat de factorul politic, din simplul motiv de a exercita 
un control cât mai riguros asupra acestora. În viziunea 
comuniștilor Biserica Unită trebuia adusă în "lagărul 
democratic”, în primul rând prin cooptarea unor reprezen- 
tanţi ai clerului greco-catolic, apoi prin măsurile de rupere 
a legăturilor cu Vaticanul, considerat ca un focar al impe- 


rialismului occidental. 


titudinea regimului comunist 
din România faţă de Biserica 
nită a urmat îndeaproape 


scenariul sovietic din cazul ucrai- 
nean. Încă din toamna anului 1948 
statul trece la măsuri administrative: 
strângerea de adeziuni de trecere la 
Ortodoxie în rândurile clericilor, de 
multe ori cu ajutorul organelor de 
Securitate şi convocarea unei adu- 
nări la Cluj, menite să proclame 
actul revenirii la BOR. După procla- 
maţia de la Cluj (1 octombrie), la 
București (3 octombrie) avea să se 
semneze actul sinodal al. revenirii 
oficiale în sânul BOR. 

În același timp, statul, prin 
organele administrative locale și de 
ordine, instituia comisii de acțiune 
pentru revenirea credincioșilor şi 
preoţilor nesemnatari, care până la | 
octombrie erau circa 75 %, Statul îşi 
propusese ca dată de finalizare a 
acţiunii 2] octombrie 1948. Au exis- 
tat chiar confuzii în perfectarea 
actelor de trecere la Ortodoxie, deşi 
erau stipulate foarte clar în legea cul- 
telor, dar statul "erijuliu cu libertatea 
cultelor”, va publica în regim de 
urgenţă şi va trimite prin circulare 
explicațiile cu privire la trecerea la 
cultul ortodox. Ulterior, în data de 21 
octombrie, tot într-un cadru ceremo- 
nial, capul BOR va proclama la Alba 
Iulia ruperea de Biserica Romei. Prin 

acest eveniment. oficial, actul 
revenirii la Ortodoxie, devenea "o 
mişcare populară cu. caracter reli- 
gios”. Ultimul moment, din tot acest 
pachet de evenimente, va fi marcat 
prin declararea de către Marea 
Adunare Naţională a încetării exis- 
tenţei legale a Bisericii Greco-cato- 
lice în România (1 decembrie). 
După această expunere sumară 
se pune desigur problema gradului 
responsabilități fiecărei părți în 
această acțiune. Cea mai mare parte 
a istoriografiei greco-catolice înclină 
categorie către o responsabilitate 
totală a Bisericii Ortodoxe Române. 
Însă, unele studii, bazate pe docu- 
mente de arhivă şi printr-o privire 
atentă a  memorialisticii și a 
izvoarelor de istorie orală, aduc în 
atenţie o serie de consideraţii intere- 
sante în această privinţă. Spre exem- 
plu, istoricul Andre Kom, în studiul 
"Unificarea Bisericii Unite cu Bise- 
rica Ortodoxă Română în 1948], 
consideră că în actul din 1948 "rolul 
ortodocşilor ar fi relativ modest, mai 
mult ritual-ceremonial și instrumen- 
tal. Doar în ultima fază, a consol- 
idării unirii, rolul ortodocșilor va fi 
substanţial. În etapa întâia, con- 
tribuţia BOR se limitează la propa- 
gandă, în timp ce pregătirea adminis- 
trativă este opera statului (...). Rolul 
ceremonial corespunde modelării 


acţiunii sub forma contra facerii uni- 
rii din 1698". 

În această ordine de idei este 
documentul din Arhiva fostei 
Securităţi, pe care îl prezentăm mai 
jos. Este vorba de procesul verbal 
întocmit cu ocazia şedinţei care s-a 
ținut în data de 27 octombrie 1948, 
la iniţiativa ministrului MAI, 
Teohari Georgescu și la care au par- 
ticipat. ministrul. Cultelor, Stanciu 
Stoian, directorul Direcţiei Generale 
a Securității Poporului, Gheorghe 
Pintilie, “secretarul general pentru 
Trupe, Victor Drăgănescu și șeful de 
Stat Major pentru Trupe, Nicolae 
Dobre. Problema dezbătută în 
această ședință a fost "trecerea bise- 
ricii greco-catolice la biserica orto- 
doxă”. 

În această situație, remarcăm din 
capul locului că, pentru statul comu- 
nist problema revenirii Bisericii 
Greco-catolice la Biserica Ortodoxă 
era importantă. Totodată observăm 
că din partea BOR nu participa abso- 
lut nimeni, ceea ce denotă inițiativa 
strictă a puterii laice de a rezolva 
"problema uniată”, cu ajutorul 
organelor de represiune. și. instru- 
mentului politic - Ministerul 
Cultelor. 

Potrivit documentului, după o 
evaluare generală a situaţiei - în care 
se susține că primele două etape "au 
reușit”, se precizează că la Ortodoxie 
au trecut 80 % din credincioşi și 
1100 clerici din 1400. Însă, la toată 
această situaţie "fericită", ministrul 
Stanciu Stoian concluziona: "La 
ordinele Romei, reacţiunea a trecut 
la contraofensivă”, susținută în 
primul rând de episcopii greco- 
catolici și preoții nereveniţi. De alt- 
fel, în ședință se constată că această 
contraofensivă se concentrează în 
jurul centrelor diecezane şi a unor 
mănăstiri ca Bixad (jud. Maramureș) 
sau Obreja (jud. Târnava Mică), ale 
ordinului bazilitan. 

Capa ——— II ECE 


Faţă de acestea, se propune ca să 
se treacă la "o acțiune repede şi 
simultană” de preluare a reşedinţelor 
episcopale, “fixarea de domicilii 
obligatorii episcopilor uniţi şi 
mutarea tuturor factorilor de propa- 
gandă uniată (călugări şi profesori) 
în locuri cât mai izolate. Etapele 
supuse atenţiei participanţilor la 
ședință, de către ministrul MAI, au 
un caracter represiv. Astfel, se trecea 
la "ridicarea tuturor bandiților” care 
sprijină activitatea "foștilor epis- 
copi”, pentru a fi duși într-o 
mănăstire. Următoarea etapă consta 
în - chemarea  prelaţilor: uniţi la 
București, Yarestarea lor” şi trimi- 
terea la mănăstirea avută în vedere: 
În același timp, se avea în vedere 
preluarea reședințelor episcopale și a 
catedralelor de către comisiile de 
preluare instituite de Ministerul 
Cultelor. Ultima etapă era rezervată 
clericilor care refuzau actul revenirii 
la Ortodoxie de inspirație politică, 
aceștia fiind preveniți de pedepsele 
ce le vor suporta în cazul continuării 
propagandei uniate. 

Odată prezentate aceste intere- 
sante aspecte din documentul de 
față, căutăm să vedem în ce măsură 
acesta este veridic. Potrivit docu- 
mentului, ședința fusese convocată 
de ministrul MAI, al cărui rol era de 
a rezolva chestiunea uniată. Această 
responsabilitate îi fusese dată de 
Secretariatul Biroului Politic al 
Comitetului Central al Partidului 
Muncitoresc Român, în şedinţa din 8 
octombrie -1948. Mai exact, la pro- 
punerea Anei Pauker "ca în fruntea 
acestei acțiuni să fie pus un om cu 


însărcinare specială de la partid”, 
Secretariatul "hotărăște ca  tov. 
Teohari să răspundă deocamdată 
pentru acțiunea cu Uniţii"2. Această 
hotărâre credem că a avut la bază 
poziţia lui Teohari Georgescu ca 
ministru al MAL. În această calitate, 
prin măsuri administrative şi repre- 
sive, putea accentua procesul de tre- 
cere la Ortodoxie. 

În ceea ce priveşte reacţia lider- 
ilor uniţi împotriva trecerii la "schis- 
matici”, în aceeași şedinţă a Secre- 
tariatului Biroului Politic, Gheorghiu 
Dej spunea că, "[luliu] Hossu, care 
este elementul polarizator, a primit 
însărcinare de la Vatican, a dat bani, 
a făcut conferințe în șase judete; 
[clericii uniţi] au făcut excomunicări 
în biserici şi vor să creeze o mişcare 
de masă contra unificării”. Faţă de 
aceasta, Alexandru Moghioroș era de 
părere că "Hossu trebuie arestat și 
O”Hara să plece'3. Prin urmare, 
constatăm asemănarea cu propune- 
rile din ședința ținută la MAI în data 
de 27 octombrie. 

În situația de față se pune evi- 
dent întrebarea: De ce' s-a întârziat 
două săptămâni cu luarea măsurilor 
împotriva prelaţilor și clericilor 
rezistenți? O explicaţie ar fi termenul 
de 21 octombrie fixat de guvern pen- 
tru strângerea tuturor semnăturilor 
pentru trecerea la Biserica Ortodoxă. 
Pe de altă parte, data de 29 
octombrie era cea în care reprezen- 
tanţii Bisericii Catolice din România 
aveau în vedere prezentarea noului 
Statut la ministrul Cultelor, Stanciu 
Stoian, deşi termenul era 4 noiem- 
brie. 


Ion Bălan, luliu Hossu și Valeriu Traian Frențiu în zeghe 

În ce măsură Iuliu Hosu era "ele- 
mentul polarizator” în viziunea celor 
din Secretariatul PMR, putem vedea 
în memoriile episcopului clujean, 
publicate de curând. Spre exemplu, 
pentru fiecare zi din luna octombrie 
Hossu notează nenumăratele slujbe 
pe care le săvârşeşte (Sf. Liturghie și 
vecernie), "poporului adunat ca la 
mari prăznice” la” Cluj, în "catedrala 
ticsită până la revărsarea mulțimii în 
strada Regina Maria"4. Toate aceste 
manifestări ale greco-catolicilor, în 
acest caz în jurul lui Iuliu Hossu, 
erau condamnabile în viziunea lde- 
rilor comuniști, mai ales după con- 
sumarea evenimentelor. de la |, 
respectiv 3 octombrie. 

Reţinerea episcopilor greco- 
catolici s-a efectuat potrivit celor 
hotărâte în şedinţa din 27 octombrie 
1948, convocată de Teohari Geor- 
gescu. În acest sens apelăm din nou 
la memoriile lui Hossu, care, pe 
lângă evenimentele prin care a tre- 
cut, a notat și mărturiile fraților săi 
episcopi. Hossu spune în memoriile 
sale că se afla în Bucureşti, când 
"arestarea sa” s-a petrecut în noaptea 
de 28/29 octombrie, la ora 1, 30, 
după care a fost dus la Ministerul de 
Interne. În privința celorlalţi epis- 
copi, Hossu ne încredințează că 
Valeriu Traian Frențiu, episcopul de 
Oradea, a fost reținut în aceeași 
noapte la ora 1, ca şi în cazul epis- 
copului de Baia Mare, Alexandru 
Rusu. Diferit a fost în cazul lui loan 
Suciu, administratorul apostolic al 
arhidiecezei de Alba-lulia și Făgăraș, 
care era ridicat încă din 27 octombrie 
(aceasta fiind a doua reținere, prima 

fiind pe 16 septembrie) şi în cel al 
episcopului de Lugoj, Ion Bălan, 
care a fost reținut în după amiaza 
zilei de 29 octombrie. De altfel, toate 
acestea, în percepția lui luliu Hossu, 
se întâmplaseră "după un plan 
prestabilit ridicând pe unul cu o 
minciună şi pe altul cu alta, precum 
ne-am lămurit împrumutat după 
aşezarea noastră în altă parte 
[Dragoslavele]”5. 

În privința preoților greco- 
catolici rezistenți, putem spune că 
cea mai mare parte a lor au fost din 
jurul episcopilor. Unii au fost arestați 
odată cu prelații uniți, alți în diferite 
împrejurări, însă numărul lor a fost 
de 42, ei fiind trimiși la mănăstirea 
Neamţ, potrivit celor hotărâte în 
şedinţa convocată de  Teohari 
Georgescu la 27 octombrie. În cazul 
episcopilor, precum se cunoaște, 
locul de domiciliu obligatoriu a fost 
noua reședință de vară a Patriarhiei 
Române, vila de la Dragoslavele, 
între 31 octombrie 1948 și 26 febru- 
ane 1948, apoi mănăstirea Căldăru- 
șani până 24 mai 1950, când au fost 
duși la închisoarea din Sighet. 

În ceea ce priveşte ridicarea 
prelaților uniți de către Securitate 
dorim să remarcăm faptul că există o 
contradicţie în legătură cu statutul 
Juridic al acestora. Starea de spirit 
din toamna anului 1948 înclina către 
0 arestare a episcopilor greco-catoli- 
ci, mai ales după 29 octombrie. Iuliu 
Hossu susține că, împreună cu fraţii 
săi episcopi, a fost arestat. Totuși, 
într-o privire atentă asupra eveni- 
mentelor cu ajutorul izvoarelor pe 
care le avem la dispoziţie, se pare că 
aceştia, cel puţin din punct de vedere 
juridic, au fost doar reţinuţi. Altfel 
spus, condamnaţi nefiind, atunci 
aveau o detenţie neprecizată. Deşi se 
preconizau o serie de condamnări, 
mai ales în cazul lui Alexandru 
Rusu, căruia, în anul 1948, i s-a 
instrumentat un dosar pentru "trafic 
de valută”. Potrivit unui referat din 
18 mai 1950, întocmit de sublocote- 
nentul Gheorghe Enoiu, Alexandru 
Rusu “a fost reținut la 28 octombrie 
1948 ca măsură preventivă luată de 
guverm. În luna ianuarie 1949 a fost 
ținut împreună cu ceilalți episcopi 
greco-catolici la Dragoslavele și mai 
apoi la Căldărușani. În luna ianuarie 

1949 a fost adus la DGSP pentru 
cercetări, [deoarece] avea acțiune 
deschisă de Cabinetul de Instrucție 
al Curţii Oradea, încă din anul 1948, 
pentru abaterea de la legea devizelor, 
Pentru acest proces au fost fixate mai 
multe date, dar nu a putut fi prezen- 
tat deoarece din dosarul încheiat de 
Cabinetul de Instrucție Oradea nu 
rezultau probe suficiente pentru a-și 
primi pedeapsa bine meritată”, În 
concluzie, Enoiu susținea că “pro- 
bele culese în timpul cercetărilor 
asupra episcopului Rusu Alexandru 
nu pot să constituie motive serioase 
pentru care să se facă un proces pu- 
blic şi să fie condamnat exemplar”. 
Prin urmare, se propunea "ca epis- 
copul Rusu Alexandru să fie dus la 
mănăstirea Căldărușani, de unde a 
fost adus în luna ianuarie 1950"6, 

Din referatul subofițerului de 
Securitate reiese clar statutul juridic 
al episcopului Rusu după data de 28 
octombrie 1948. În acest sens este de 
remarcat faptul că, deși se deschisese 
un dosar împotriva episcopului Rusu 
la Oradea, reținerea din octombrie 
1948 se făcuse "ca măsură preven- 
tivă luată de guvern”, ceea ce, în 
contextul respectiv și coroborat cu 
documentul privitor la ședința con- 
vocată de Teohari Georgescu, pre- 
supune un gest al puterii politice de 
izolare a episcopilor uniți de focarele 
de rezistență greco-catolică. Nu se 
vorbeşte absolut deloc de arestare cu 
mandat care să ateste o învinuire, 
pentru o eventuală trimitere în jus- 
tiție. Pe de altă parte, nu se vorbește 
nici de vreo deţinere administrativă, 
care” presupunea semnarea unei 
decizii de către ministrul MAI și care 
să justifice oficial ridicarea prelaților 
uniți. 

Mai mult de atât, potrivit 
dosarelor penale pe care le-am con- 
Sultat, primele acte penale care se 
întocmesc sunt după 1950, adică 
după momentul intrării episcopilor 
uniţi în penitenciarul de la Sighet. 
Primele acte referitoare la statutul 
juridic al episcopilor greco-catolici 
sunt din 1952. Este vorba de Decizia 
nr. 64 din 30 ianuarie 1952 a minis- 
trului MAI, prin care se fixa o 
detenție administrativă de 24 de luni 
episcopilor Traian Valeriu Frențiu, 
Iuliu Hossu, Ion Bălan și Alexandru 


Rusu. Aceasta avea să fie prelungită 
până la data de 30 ianuarie 1956, 
prin decizia MAI nr. 684/ 19537, 

Aceeași situaţie să fi fost în 
cazul preoților greco-catolici rezis- 
tenţi reținuți în după 28 octombrie 
1948 și trimiși la mănăstirea Neamţ 
Date din arhivele Securităţii nu 
avem, din păcate, pentru a discuta 
acest caz 

A doua mare hotărâre din 
şedinţa convocată de  Teohani 
Georgescu, şi anume preluarea cate- 
dralelor greco-catolice s-a consumat 
într-adevăr după reținerea episcopi- 
lor uniţis. Comisiile instituite de 
către Ministerul Cultelor au trecut la 
ocuparea lor potrivit hotărârilor luate 
de ministrul MAL. 

Prin publicarea acestui docu- 
ment din arhiva fostei Securități 
dorim să punctăm câteva detalii pri- 
vitoare la persecuția statului comu- 
nist asupra Bisericii Greco-catolice. 
Totodată, aducem. în atenție o dis- 
cuție asupra gradului de responsabi- 
litate atribuit Bisericii Ortodoxe 
Române în actul revenirii din 1948. 
Cât s-a amestecat puterea seculară 
sau cea spirituală în actul revenirii 
religioase din 1948 reprezintă, pen- 
tru istoriografia românească post- 
decembristă, o problemă care nece- 
sită multă obiectivitate. 

Precizare: Documentul pe care 
îl redăm mai jos se găseşte în dosar 
în formă de manuscris cu cerneală 
albastră și dactilografiată. 


PROCES - VERBAL 
1) Astăzi 27 octombrie 1948, la 
ordinul Tov. Ministru Teohari 
Georgescu s-a întrunit la MAI un 
colectiv, pentru soluționarea proble- 
melor ce sunt deschise prin trecerea 
bisericii greco-catolice la biserica 
ortodoxă. 
Au participat: 
- Tov. Ministru Teohari Georgescu 
- Tov. Ministru Stanciu Stoian, 
Ministru Cultelor 
- Tov. Gl. Maior Pintilie, Dir. Gen a 
Securității Poporului 
- Tov. Gl. Maior Drăgănescu, Secr. 
Gen. pt. Trupe 
- Tov. Lt. Col. Dobre, şeful de Stat 
Major pt. Trupe. 
2) După ce s-au citit sintezele infor- 
mative ale Secr. Gl. Trupe şi Dir. Gl. 

a Sec. Poporului referitoare la pro- 
blema deschisă, Tov. Ministru 
Stanciu a făcut un raport asupra 
situaţiei, trăgând concluzia că: 

- primele două etape ale operaţiunii 
de unificare au reușit; 

- au trecut la ortodoxism circa 80% 
din populația greco-catolică și 1100 
preoţi din 1400; 

- reacţiunea, la ordinele Romei, a tre- 
cut la contraofensivă creindu-se 
focare de agitaţie între care cele mai 
periculoase sunt în ordinea impor- 
tanţei: 

- Blaj; Cluj; Mânăstirea Bicsad; 
Oradea Mare; Judeţul Mureş; 
Judeţul Năsăud (Valea Someșului); 
Jud. Someş. 

- în aceste zone punctele primej- 
dioase de agitație sunt constituite la 

a) să se treacă la o acțiune 
repede şi simultană, de 
primire a 
reședințelor episcopale și a 
catedralelor; 
b) să se fixeze domicilii obligatorii 
foştilor episcopi; 
c) să se mute călugărițele din Blaj la 
Mânăstirea Obreja 
d) profesorii greco-catolici din Blaj 
să fie imediat mutaţi în diferite părți 
ale Republicei. 
3) Tov. Ministru Teohari Georgescu 
arată următoarele: 
a) ne găsim într-o fază înaintată în 
ceea ce priveşte rezultatul unificării, 
dar suntem în întârziere cu măsuri 
care ar fi trebuit să fie luate mai de 
mult; 
b) trebuiau adunaţi bandiții chiar în 
timpul adunării de la Alba - lulia; 
astăzi ei au trecut la acţiune după 
ordinele lui O' Hara, după ai 
stăpânilor anglo-americani. 


c) azi trebuie să fim atenţi, pentru ca 
aceşti bandiți să nu creeze o proble- 
mă catolică, iar cei ce au semnat 
pentru unire să se întoarcă. 

Se pune deci o problemă hotărâtă 
pentru a pasa lovitura dușmanului și 
a da noi lovituri de nimicire, pentru a 
nu mai putea bandiții să ridice capul. 
Vom proceda totuşi cu tact: 
Hotărăște: 

- În noaptea de 28/29. X vor fi ridi- 
caţi toți bandiții care sprijină activi- 
tatea foștilor episcopi (maxim 40 
persoane) și vor fi duși într-o 
mănăstire sub pază; 

- Vor fi chemați la București cei 4 
episcopi, vor fi arestaţi și duși la 
aceeaşi mănăstire, arătată mai sus; 

- În ziua de 29. X. Consiliile de pre- 
luare, pregătite de Ministerul 
Cultelor vor proceda simultan la pre- 
luarea reședințelor episcopale și ale 
catedralelor. 

- Călugărițele din Blaj să fie ridicate 
și duse la Obreja 

- Să se ia măsuri ca popii profesori 
din Blaj să fie imediat mutaţi în cen- 
tre compacte ortodoxe; 

- Să fie adunaţi cei 300 preoţi greco- 
catolici care nu au trecut la ortodo- 
xism şi să li se arate: 

-Guvernul nu are nimic împotriva 
voinței lor de a-și păstra religia, însă, 
orice încercare de agitație, orice act 
dușmănos nu va fi sub nici un motiv 
tolerat, “ci dimpotrivă, “va fi 
sancționat așa cum se cuvine. 

Cere să se prezinte o dare de seamă 
asupra evenimentelor de la Bicsad și 
Lăpuș. 


ACNSAS, fond Documentar; dosar 
45, 7..39-40. 


| Andre Kom, Unificarea Bisericii Unite cu Biserica Ortodoxă Română în 1948, în "Studii de Istoria Bisericii”, sub redacția 
lect. O. Bozgan, Ed. Universităţii din Bucureşti, 2000, p. 88-124. 
2 Arhivele Naţionale ale României, Stenogramele şedinţelor Biroului politic al Comitetului Central al Partidului Muncitoresc 
Român, vol. | (1948), studiu introductiv de Ioan Scurtu, București, 2002, p. 269. 


3 Ibidem. 


4 *** Credinţa noastră este viața noastră. Memoriile Cardinalului Dr. luliu Hossu, Viaţa Creştină, 2003, p. 838-106. 

5 Ibidem, p- 116, 127, 130-131; *** loan Suciu, apostolul tinerilor, Vol. editat de Mitropolia Română unită cu Roma, Greco- 
catolică şi Fundaţia "Academia Civică”, septembrie 2003, p. 80-81. 
6 AMI, fond Penal, dosar 6632, vol. 2, £. 44-45. 

7 Ibidem, vol. |, £. 2; Ibidem, dosar 6626, vol. 2, f. 14v, dosar 6631, fi. 2; dosar 6630, f. 2. 

8 Cristian Vasile, Între Vatican și Kremlin. Biserica Greco-catolică în timpul regimului comunist, București, Curtea Veche, 


2003, p. 160-161. 

BISERICA ORrODORĂ 
şi Ecumenismul azi 


Cristian IVĂNUŢĂ 


cumenismul și organizația 
E care îl reprezintă, Consiliul 

Ecumenic al Bisericilor 
(CEB), s-au definit încă de la înce- 
puturile existenței lor în cadrul pri- 
mei adunări generale a acestui 
Consiliu din 1948 printr-o formulă 
ambiguă: “Aceasta este o asociaţie 
frățească a Bisericilor care acceptă 
pe Domnul nostru lisus Hristos ca 
Dumnezeu şi Mântuitor”. Trebuie 
precizat că la adunare au participat 
foarte puțini reprezentanți ai 
Bisericii Ortodoxe, iar for- 
mula amintită mai sus este 
de extracție pur protestantă. 

Primul semnal ortodox 
important la această 
inițiativă de realizare a 
unitați creștinilor l-a dat 
Patriarhul ecumenic 
Athenagora în 1950, care, 
printr-o enciclică, îndemna 
Bisericile Ortodoxe să parti- 
cipe cu prudență la lucrările 
Consiliului Ecumenic!. Dar 
clarificarea poziţiilor 
Ortodoxiei vizavi de ecu- 
menism s-a făcut abia 11 ani 
mai. târziu, cu! prilejul pri- 
mei Conferințe 
Panortodoxe de la Rodhos, 
desfăşurată între 24 septem- 
brie și 1 octombrie 1961. 
Urmare a acestei 
Conferinţe; - mai multe 
Biserici Ortodoxe au intrat 
în CEB cu conștiința că Ortodoxia 
"nu mai pot adăuga ceva esenţial la 
ceea ce are deja, ci pentru a arăta şi 
celorlalți. creștini; adevărata cale 
către unitate. și de asemenea, că 
Biserica Ortodoxă este singura 
adevărată Biserică”2. 

Anul 1961 înseamnă pentru 
Biserica Ortodoxă Română anul 
intrării în CEB. Aceasta a participat 
la “cea de-a treia Adunare a CEB, 

care a avut loc la New Delhi între 15 
noiembrie și 5 decembrie1961, fiind 
reprezentată de Mitropolitul de 
atunci al Moldovei, lustin Moises- 
cu. Caracterizată printr-o participa- 
re a Bisericilor Ortodoxe mult mai 
largă, la New Delhi, prin contribuția 
acestora s-au pus bazele unui minim 
doctrinar, s-a renunțat la o orientare 
doctrinară echivocă, protestantă și 
s-a realizat afirmarea comună a rea- 
lităţii “ fundamentale  treimice a 


creștinismului. 

Eforturile participanților la CEB 
pentru realizarea unui minim doctri- 
nar, ca bază pentru continuarea dia- 
logului între creștini s-au regăsit și în 
adunările generale ce au urmat şi ale 
căror lucrări s-au desfăşurat la 
Vancouver în 1983 şi Canberra în 
1991. Cu toate că aici s-au înregistrat 
şi unele progrese pe linia apropierii 
între creştinii de diferite confesiuni 


pentru refacerea mărturisirii comune 
de credință de dinaintea marii schis- 
me, tot în cadrul acestor adunări s-au 
formulat și cele mai vehemente criti- 
ci față de anumite grupuri de interese 
politice şi religioase ce au urmarit să 
folosească această mișcare în slujba 
atingerii propriilor “lor scopuri. 
Totodată, prin concluziile care s-au 
tras la Canberra s-a instalat, mai ales 
în rândul Bisericilor Ortodoxe, un 
scepticism în ceea ce privește dorința 
de unitate a creştinilort. 

Înainte de a prezenta 
unele critici făcute la adresa 
ecumenismului de către teo- 
logii străini, să vedem care 
a fost atitudinea adoptată de 
teologii români față de par- 
ticiparea Ortodoxiei la 
lucrările CEB, precum și 
activitatea desfășurată de 
ierarhii noştri în acest orga- 
nism. 


Biserica Ortodoxă 
Română versus 
Ecumenism 


Încă din 1948, la prima 
Adunare a Consiliului Ecu- 
menic, deşi nemembră a 
acestui organism, Biserica 
Ortodoxă Română și-a 
expus punctul de vedere în 
legatură cu ecumenismul 
prin Pr. prof. loan Coman. 
Acesta a sugerat un plan de pregătire 
a Ortodoxiei pentru a juca un rol'mai 
important în mişcarea ecumenică, 
plan care trebuia să aibă în vedere 
realizarea unor obiective cum ar fi: 
-preblema centrală a ecumenismului 
este eclesiologia; 

-unirea dintre Bisericile Ortodoxe şi 
cele vechi-orientale este posibilă și 
urgentă; 

-ansamblul Bisericilor Ortodoxe are 

dreptul şi datoria să convoace fără 
întârziere un Sinod Ecumenic$. 

Promotori consecvenți ai ecu- 
menismului au fost şi cei doi patri- 
arhi de după instaurarea comunismu- 
lui, Iustinian Marina şi lustin 
Moisescu. Atitudinea acestora tre- 
buie înțeleasă în noul context politie 
Şi religios creat după al doilea război 
mondial, caracterizat printr-un regim 
ateu şi antiuman cum rar s-a întâlnit 
în istoria omenirii. Din acest punct 
de vedere, Consiliul Ecumenic a fost 
locul unde teologii români au pre- 
zentat, deși într-un mod voalat, 
greutățile desfăşurării vieţii biseri- 
cești din România. Reacţia 
Consiliului, cu toate că nu a fost atât 
de promptă, a menţionat în anii '80, 
în defavoarea României, încălcarea 
drepturilor omului de către regimul 
comunistă. 

Dar poate cele mai vii contro- 
verse în Consiliu le-a generat întru- 
nirea Comitetului Central al CEB în 
luna iulie 1989 la Moscova. Biserica 
Ortodoxă Română a criticat Comi- 
tetul că nu a vorbit clar despre vio- 
larea drepturilor umane în România. 
Consiliul a mai fost acuzat că a prac- 
ticat “diplomația tăcerii” în anii de 
dictatură, fapt recunoscut şi de ofi- 
cialii acestui organism”. Nu vrem să 
tragem concluzii. definitive, nici să 
facem aprecieri de valoare față de 
rolul ecumenic al Ortodoxiei noastre 
în perioada comunistă. Cert este că 
prin participare şi dialog, Biserica 
noastră a reușit să slăbească contro- 
lul statului comunist asupra sa, să 
iasă din izolare și să-şi facă simțită 
prezenta printr-o, mărturisire de cre- 
dință ortodoxă pe care unii ierarhi și 
teologi au vrut și au urmărit s-o 
păstreze nepătată faţă de învățături şi 
termeni ecumeniști creați tocmai în 
cadrul acestor Adunări și Conferințe 
ale CEB. Au fost însă și o serie de 
teologi români care și-au însușit un 
limbaj ecumenist, poate pentru că 
le-a. lipsit adevărata trăire duhovni- 
cească. Z 

Pe lângă avantaje, un inconve- 
nient al participării noastre la CEB în 
anii comunismului a fost acela că 
angrenarea ortodoxă în ecumenism 
s-a făcut fără o consultare prealabilă 
a marilor duhovnici, dar și a laicatu- 
lui, situaţie explicabilă prin lipsa de 

drepturi și libertăţi din acel timp. 
Inexplicabilă ni se pare, însă, în anii 
de după 1989, lipsa unei asemenea 
comunicări între ierarhi şi marii 
duhovnici şi teologi pe de o parte, 
între ierarhi și poporul credincios pe 
de altă parte. O dovadă a faptului că 
această consultare poate funcționa la 
alte popoare, este aceea că decizia de 
ieșire din CEB a Bisericii Ortodoxe 
Sârbe a fost hotărâtă în 1997, de 
către Sfântul Consiliu al Episcopilor 
Sârbi și, de asemenea, luându-se în 
considerare și marea neliniște a 
poporului credincios din Serbia. 


Poziţii pro și contra 
ecumenism ale 
teologilor români 


Realizarea “unităţii văzute” a 
tuturor creştinilor, deci și a unei noi 
biserici este precedată de formarea 
unui nou limbaj, prin import occi- 
dental de cuvinte, coruperea limba- 
jului actual şi contaminarea termeni- 
lor legați de ecumenism și în special 
de Ortodoxie. Ecumenismul încearcă 
astfel din răsputeri să impună noi 
dogme, noi tradiţii. Am putea aminti 
aici câțiva dintre aceşti termeni: 
biserică văzută și nevăzută, liturghie 
ecumenică, reconciliere, liturghie 
după liturghie, biserici surori ete. 
Cum spuneam. și mai înainte, deja 
unii teologi ortodocși, indoctrinați în 
cadrul institutelor ecumeniste din 
Occident, și-au însușit un astfel de 
limbaj, dar și o învățătură, și argu- 
mentare dogmatică contrare 
adevărului de credință. Iată o mestră 
a unei asemenea învățături susținută 
de teologul ortodox lon Bria. în 
Ortodoxia în Europa. Locul spiritua- 
lității române: "Curentul ortodoxist, 
care suprasolicită eclesiologia pole- 
mică din secolele 18-19 pe baza 
vechilor canoane împotriva eretici- 
lor, cu pretenţia că apără o ortodoxie 
ideală, nu trebuie să fie încurajat în 
defavoarea celor care caută punți de 
unitate. între creștini”. Canoanele și 
dogmele Bisericii nu pot fi mai noi 
sau mai vechi, ci-acestea au fost date 
şi fixate odată pentru totdeauna de 
către. Sfinţii Apostoli. și Sfinții 
Părinţi ai Bisericii prin Sfântul Duh. 
Numai așa ele au o valabilitate 
eternă și nu pot fi înlocuite cu acele 


învățături omeneşti cu pretenții dog- 
matice şi canonice. Este chemat 
cumva CEB să eludeze o experiență 
duhovnicească bimilenară pentru a 
alcătui dispoziţii canonice noi, de o 
manieră care să faciliteze “apropie- 
rea” între creștini și eretici? Tot acest 
teolog încearcă să dezbată și să 
lămurească într-o carte conținutul 
expresiei ecumeniste “liturghie după 
liturghie”S. Chiar autorul ne spune în 
primul capitol că această noțiune 
apare în vocabularul CEB, la începu- 
tul anilor '70, în contextul unui stu- 
diu despre raportul dintre eclesiolo- 
gie şi misiologie. 

Adoptarea de către preotul Ion 
Bria a vocabularului și a doctrinei 
ecumeniste ce relativizează adevărul 
de credință în care au trăit generații 
de creştini este un fapt învederat și 
nu incidenta. lată cum un preot se 
face portavocea ecumenismului, cri- 
ticând de pe această poziţie hotărârea 
poporului român de a-și apăra și 
păstra credința ortodoxă. Cităm, în 
acest sens. fragmente din - cartea 
pomenită mai sus a preotului Ion 
Bria, Litujghie după Liturghie: "În 

„ faţa unei societăți eronate şi recalci- 
trante religios, Biserica nu poate să 
continue tradiția cu forța”. 

_ Diluarea învățăturii dar și a 
trăirii ortodoxe este evidentă. în 
următorul pasaj: "Bisericile. lasă! 
câmp liber acelor forțe care pretind. 
că salvează identitatea instituţiei. și 
ortodoxia credinţei. Orientate de 
vocile care apără identitatea orto- 
doxă, Bisericile adoptă teza fide- 
lității stricte faţă -de, tradiție, =recla-. 
mată cu strășnicie. Cu această viziu- 
ne istorică de salvgardare a identi- 
taţii ortodoxe este pe cale de a se 
forma un front fundamentalist for- 
mat din grupuri din Bisericile Rusă, 
Sârbă, Română, Bulgară, urmând 
exemplul ierarhiei de la Ierusalim și 
al călugărilor de la Muntele Athos”10: 

O pledoarie ecumenistă susține 
şi preot prof. Dumitru Popescu, în 
prefața cărţii “preotului Petru I. 
David, Ecumenismul - factor de sta- 
bilitate în lumea de astăzi: "Cu toate 
diferențele doctrinare intervenite 
între. Bisericile creștine acestea 
rămân însă unite în Hristos, dincolo 
de barierele confesionale”!!. Întâl- 
nim totodată termeni ecumeniști 

dintre cei amintiţi mai înainte: "Unul 
dintre temeiurile fundamentale ale 
ecumenismului contemporan urmă- 
reşte ca unitatea spirituală și nevă- 
zută a Bisericilor creștine în Mân- 
tuitorul să devină o unitate: vizi- 
bilă”2 

În studiul său, preotul Petru IL. 
David pledează pentru redescoperi- 
rea şi afirmarea vocației ecumenice 
a Ortodoxiei. Caracterizate prin pru- 
denţă și realism, dincolo de unele 
concesii făcute ideilor promovate de 
instituțiile ecumeniste, afirmaţiile 
părintelui David sunt uneori foarte 
dure atunci când evaluează roadele 
participării Ortodoxiei la Adunările 
generale ale CEB, precum și ale 
celorlalte confesiuni. El nu se sfieşte 
să-i numească pe unii membri ai 
CEB eretici pentru că nu respectă 
nici măcar un minim doctrinar!ă, 
Acești membri protestanți şi neopro- 
testanți socotesc acţiunea Sfântului 
Duh în afara Bisericii, iar comuniu- 
nea euharistică este neînțeleasă și 
refuzată. În acest sens concluzia 
trasă de Ortodoxie în urma Adunării 
generale a CEB de la Canberra a fost 
aceea că nu se percepe nici un avans 
spre unitate. 

La Thessalonic, între 29 aprilie 
și 2 mai 1998, din nou delegațiile 
Bisericilor Ortodoxe au evaluat cri- 


1. Petru I. David, Ecumenismul- factor de 
stabilitate în lumea de astăzi, Bucureşti, 
Edit. Gnosis, 1998,p. 68. 

2. Thimoty Ware, /storia Bisericii 
Ortodoxe, Edit. Aldo Press, Bucureşti, 
1999, p. 186. 

3, Petru I. David, op.cit pp. 70-71. 

4. Ibidem, p. 96 

5. Ion Bria, Ortodoxia, în Europa. Locul 
spiritualității române, laşi, Edit. Trinitas, 
1995, p. 122. 

6. Ibidem, p. 125 

7. Ibidem, p. 127. 

8. dem, Liturghie după Liturghie, 
București, Edit. Athena, 1996, p. 17 

9. Ibidem, p.212. 

10. /Bidem, p. 212. 

11. Petru 1. David, op. cit, p; 20 de la 
prefață. 

12. Ibidem, p. 21 de la prefață. 

13. Ibidem, pp. 96-97. 

14. “Vestitorul Ortodoxiei”, 10/1995, 
p.5 

tic activitatea ecumenistă ortodoxă. 
Astfel, în documentul final s-a arătat 
că după un secol de participare orto- 
doxă la mișcarea ecumenistă, Bise- 
ricile Ortodoxe nu văd și nu constată 
un progres. suficient în cadrul 
discuţiilor teologice multilaterale 
între creștini, ba, dimpotrivă, se 
adânceşte prăpastia dintre ortodocşi 
ŞI protestanți pe măsură ce aceștia 
din urmă se îndepărtează tot mai 
mult de învățătura Bisericii lui 
Hristos prin practica intercomuniu- 
nii indiferent de mărturisirea cre- 
dinței, prin limbajul inclusiv “prin 
care se relativizează nepermis teolo- 
gia, prin practica hirotonirii femei- 
lor, prin afirmarea drepturilor mino- 
rităților sexuale și prin tendinţe de 


sincretism religios. S-a hotărât aici 
că Ortodoxia nu are dreptul să se 
retragă din misiunea încredinţată 
nouă de Domnul nostru Iisus Hris- 
tos, misiunea  mărturisirii Adevă- 
rului înaintea lumii non-ortodoxe!4. 
Tot atunci s-a stabilit ca la Adu- 
narea generală a CEB din decem- 
bre „de la Hararre, Biserica Or- 
todoxă să adopte următoarele atitu- 
dini: preoții ortodocşi nu vor parti- 
cipa la slujbele ecumeniste, la 
rugăciunile comune, nu vor vota în 
plenul lucrărilor decât atunci când 
problemele vor fi legate de Biserica 
Ortodoxă, criticând în sesiuni ple- 
nare sau în grupurile de lucru 
aspectele deviante ale problematicii 
ecumenice. (Va urma) 

Serbia de răsărit: o inaro co romani (2) 


Viorel DOLHA* 


Se tot vorbește de sute de mii de români din Serbia de la 

sud de Dunăre care nu au nici cel mai mic drept la identi- 
tate națională. Am vizitat zona la sfârșit de august 2003 și 
am constatat situația dificilă în care se află fraţii noștri din 


această parte de lume. 


ă revin la Timoc şi să spun că 
N liderii românilor de aici sunt 

ŞI ei asemenea celor care i-am 
avut noi în Ardeal acum 100 de ani: 
unii mai curajoși, alţii mai rezervaţi 
în a se lua la trântă cu Belgradul și 
imobilismul Bucureștiului, unii mai 
tineri oțeliți, alții adepți ai 
pasivismului. 

Atât de mare este presiunea 
psihologică (și nu numai) asupra 
lor încât la sediul central al 
Mişcării Democrate a Românilor 
din Serbia, care este partid politie 
înregistrat oficial, nu este nici o 
firmă afișată. Sediul este în Zajecar 
pe strada Pozarevacka nr.8, într-o 
casă particulară a româncei Persida. 
Un partid care se află în cvasi-clan- 
destinitate. Președintele MDRS 
Dimitrie  Crăciunovici mi se 
plângea de lipsa rezultatelor în lupta 
lui de 12 ani pentru drepturilor 
românilor majoritari în zonă. D-na 
Persida mi-a spus că nu vrea să i 
se dea foc la casă. Acum am 
înțeles de ce în Timoc s-au 
declarat aşa puţini români sau 
valahi. Trebuie să ai sânge în tine 
în Serbia ca să te declari român. 
La sediul din Bor al Asociaţiei 
pentru Cultura Vlahilor/Românilor 
din Serbia de Nord-Est a fost scris pe 
ușă în sârbește „Marş din Serbia” și 
desenate obscenități în mai multe 
rânduri. 

Trebuie să nu lucrezi la stat ca să 
nu îţi pierzi slujba și să te aperi de o 
mașină infernală, care te face să îţi 
pară amarnic de grea crucea ce ţi-ai 
luat-o find altceva decât sârb într-o 
zonă pe care Serbia se teme că ar 
putea să o piardă. Serbia este 
suspicioasă și vede sau inventează 
peste tot posibili inamici. 


10: Bogdan Onofrei 

Nevoile românilor 
din Serbia 


Vicepreşedintele MDRS, Dra- 
ghişa Kostandinovici, din Kladova, a 
tăiat coada cățelului și a tras un sediu 
de filială într-o clădire reprezentativă şi 
cu firmă bilingvă la intrare. Nu a mai 
așteptat ajutor de la Bucureşti. Adresa 
este Kladovo str Kralja Aleksandra 
50 tel/fax ++381 19 87 526 şi 
88 755, acasă 19 86 546, mobil 063 
8 052 512, e-mail mdrsvorba(Aptt.yu 
și trajan/Q formanet.co.yu de la firma 


sa de contabilitate. Pentru finanțarea 
revistei Vorba Noastră (care, din 
lipsă de fonduri, apare cam o dată pe 
an) este deschis contul nr. 
54019/17217941 la Komercijalna 
banka  A.D. Beograd, filiala 
Kladovo. Redactor șef al revistei 
este Mihailo Vasilievici din 
Kladușniţa (tel. 19 83 297 și 064 255 
3007). 


“Preşedintele Asociaţiei Învăţătorilor din Arad, didactic/a inext.ro 

Am prezentat, într-un. interviu, 
redactorului Mircea Conrad de la 
Radio Novi Sad, aflat în vizită la 
Kladovo, acţiunile concrete de 
sprijin care au fost și care se 
preconizează a fi realizate de 
administrația publică arădeană și de 
inspectoratul şcolar în sprijinul 
timocenilor. În sediul acesta al 
românilor şi-ar avea locul vreo 10 
computere pentru tineri. S-ar putea 
dota modern o școală dintr-un sat 
românesc de aici în care sperăm să se 
studieze în curând și limba română. 
Într-un sat, românii, care și-au luat 
vreo 60 de soţii românce din 
România, ar vrea să ridice o biserică 
românească, fără să mai spere că în 
cea existentă se va mai permite 
vreodată slujbă românească. 

Și dl Marcel Drăgan, român 
voivodinean și secretar al 
Consiliului Naţional al Minorității 
Române din Serbia, era în ospeție la 
vicele Kostandinovici și înțelegea că 
frații români din Timoc trebuie să 
intre în acest consiliu și să fie ajutați 
în obținerea drepturilor. TV Novi 
Sad a filmat la un bâlci de trei zile 
din Kladovo. Nu prea erau nici 
vânzători și nici cumpărători care să 
nu „„șcie rumâneșce”. Nici unul însă 
nu poate scrie şi citi în limba 
părinţilor, conservată doar pe cale 
orală, Postul Novi Sad nu se 
recepționează din păcate în zonă. Ar 
mai trebui ca românii de aici să aibă 
pagină pe internet. 


Români curajoşi 


Încurajator este faptul că a 
apărut un post TV particular în 
localitatea Sălaş, care difuzează 
curajos. și făcând față tuturor 
presiunilor, şi folclor înregistrat la 
nunți românești/valahe din regiune. 
Raza de emisie este mică. Postul își 
doreşte să acceadă la satelit. Nu are 
curaj să transmită muzică din 
România, cu toate că ar primi 
numeroase casete cu muzică și nu 

numai. Despre acest post mi-a vorbit 
Sașa Iovanovici din Velika Jasikova, 
care ne-a primit cu lacrimi în ochi în 
casa sa unde s-au adunat să ne 
întâlnească și alți cunoscuţi români 
ai lui și ai fiului său Dragan. Sașa se 
simte trădat de românii din Alianţa 
Voivodinei, care refuză să îi ajute. 
Radio şi TV Zajecar tratează 
„problema valahă” doar în limba 
sârbă. 

Dragan lovanovici are 19 ani şi 
mi-a povestit la Arad cum a 
descoperit el dacă e român sau vlah. 
A curmat această îndoială când a dat 
unui funcţionar de la primărie un 
miel ca să îl lase să studieze arhiva 
locală. A găsit că toți străbunicii 
figurau ca români, iar apoi bunicii au 
fost trecuţi ca prin miracol valahi. A 
pus afişe prin. zonă. cu 
„Vlahi>Români”. Au avut ceva 
probleme cu poliția, dar tatăl lui e 
mândru că a stat o noapte la poliţie 
fiindcă a spus că e român. 

O vreme, Timocul a fost sub 
austrieci ca și Banatul și Oltenia. 
Încă de atunci în cartea funciară se 
mai păstrează formule românești, 
cuvinte - româneşti + standard de 
identificare a loturilor. Apare „în 
locul numit...” acest lucru mi l-a 
spus dl Kostandinovici care lucrează 
la o istorie a românilor timoceni 
bazată pe documente inedite ce va fi 
gata în câteva luni. 

Cu mult entuziasm lucrează. şi 
organizaţiile neguvernamentale. ro- 
mânești de acolo: „„Ariadnae Fi- 
lum”-Asociaţia pentru Cultura Vla- 
hilor/Românilor din Nord-estul Ser- 
biei, cu sediu în Zajecar strada Milosa 
Obiloca 48 (tel/fax ++381.19.420.396, 
mobil 064 22 434.96, e-mail 
ariadnaefilumi?pti.yu) și. în Bor 
Strada  Radnicka 15 (tel/fax 
++381.30.432.888 şi mobil 064 22 
386 80 e-mail predinafâptt:yu) şi 
având la conducere pe Predrag 
Balaşevici,  Slavoliub  Geaţovici, 
Zvonko  Trailovici,  Grozdana 
Blagoievici,  Darinka  Geaţovici, 
Liliana Makaici, Sașa Marianovici, 
Vladiţa “Roşcanovici, - Zorislav 
Stoianovici, Zavişa Giurgici şi Deian 
Ciuciulanovici; Centrul - Cultural 
Informativ din Brestovaț-Bor Boian 
Barbuţici. (e-mail. criyu(ghemo.net) 


şi „Forumul “pentru Cultura 

Românilor din Bor — preşedinte 
Dragomir Drăghici (e-mail 


boreas/2ptt.yu ). 


Cum de mai există 
români?! 


Fac public că un tânăr român 
timocean de 18 ani — Ivcea Iancovici 
a fost cel care de Zilele Aradului a 
purtat Steagul României în capul 
coloanei care a defilat prin oraş. A 
fost dorința lui. L-am prevenit ca nu 
cumva să aibă probleme acasă. Ar fi 
dorit și un steag pe care să îl ia în 
Serbia, dar nu am. reuşit să îi fac rost. 
Este elev la un liceu sanitar şi nu a 
citit nici un cuvânt românesc până la 
Arad. A fost familiarizat totuși la 
acest stagiu în Arad cu alfabetul 
românesc, Nu a citit şi nu a auzit 
până acum de Eminescu, Brâncuşi, 
Ardeal, Moldova, Valahia, Mureș, 
Olt, Decebal, Mihai Viteazul. Primul 
contact al lui cu toată cultura şi 
istoria de veacuri a neamului, din 
care evident că face parte, au fost 
arădenii care l-au înconjurat cu 
căldură și Aradul care l-a fermecat. 

Oare eu aș mai ține la originea 
mea română dacă nu aș şti scrie și 
citi românește, dacă nu aș fi auzit 
măcar că există o cultură română cu 
sumedenie de poeți, prozatori, artiști 
care au scris în limba mamei mele? 
Oare eu aș fi mândru de numele de 
român dacă nu aș ști de Ștefan cel 
Mare, de Brâncoveanu, de Avram 
Iancu, de Horea şi la școală aș învăța 
doar de cărturarii și eroii altei nații? 
Sper să nu cadă nici asupra 
duşmanilor un astfel de blestem care 
să îți ia orice punte spre neamul tău. 
Sper de asemenea să trăiesc să văd 
luat acest blestem şi de pe capul 
fraţilor timoceni. 


Vizitaţi-vă fraţii! 


Nu este simplu. Nu sunt 50 sau 
1000 de suflete pe care să le 
vindecăm aducându-i la Arad. Sunt 
către milion. Trebuie ca din fiecare 
localitate să aducem 1-2 să ia contact 
cu țara lor mamă. Să afle că limba pe 
care ei o vorbesc pe șoptite și din 
inerție doar în curtea casei este o 
limbă în care s-au creat capodopere, 
o limbă de care nu ai a te ruşina. 


Trebuie să afle că strămoșii 
neamului lor sunt scoborâtori din 
romanii care au stăpânit lumea și că 
faptele înaintașilor lor nu sunt mai 
prejos decât cele ale înaintaşilor 
sârbilor. 

Trebuie să vadă că țara lor mamă 
nu este o țară de mâna a doua (și 
credeți-mă că față de Serbia nu 
suntem mai prejos), că România 
acordă minorităților chiar privilegii. 
că aici sunt înconjurați și trataţi 
frățește. Trebuie să simtă că mâna 
țării mamă îi ocrotește oriunde ar 
trăi, că statul român nu va permite 
abuzuri asupra lor din cauză că cer 
drepturi naționale, că România va 
ridica glasul în apărarea lor nu ca un 
avocat leneș și plătit ci ca o mamă ce 
vrea să-și apere fiul. 

Trebuie ca toate satele lor să fie 
vizitate de delegaţii ale admi- 
nistraţiei publice românești, ale 
societăţii civile, de intelectuali 
români Şi de tineri români destoinici. 
Până acum la ei în zonă vin doar la 
muncă în construcții și agricultură 
români de mâna a doua (vreo 
15.000), români pe care sărăcia i-a 
adus în a-și întoarce spatele către 
România și nici vorbă să fie nişte 
ambasadori ai ei sau repere pozitive 
pentru românii timoceni. Din păcate, 
parlamentarii noștri își petrec mai 
mult timp prin insule exotice, iar 
delegaţiile sporadice ale celor din 
Departamentul Românilor de 
Pretutindeni se termină cu o diurnă și 
o cazare la hotel. Liderii românilor 
timoceni sunt chemați de fațadă la 
ambasadă, la Belgrad, de ziua 
României, ocazie cu care cheltuie 
din buzunar câștigul pe o săptămână 
ca să mai marcheze ambasada o 
acțiune în agendă şi ca să li se facă 
onoarea să mănânce într-un colț 
dintr-un bufet suedez. Mă gândesc 
cu invidie la cum s-a simțit Marko 
Bela când a dormit la el acasă 
premierul maghiar. Când vor face și 
ai noştri demnitari același gest în 
Timoc? 

Marile trusturi de presă române 
ar trebui să aibă trimiși în zonă mai 
des. Ziariştii români așteaptă cu 
sufletul la gură vreun război aiurea 
ca să își arate curajul de reporteni, 
dar au călcat rar printre românii din 
Serbia de răsărit. (Va urma) 

a 
O MARTURIE patilinile 
prsotilor aromâni (9) 


Pr. Dumitru CONSTANTINESCU 


Redăm în continuare mărturia Părintelui aromân Dumitru 
Constantinescu, din comuna Perivole - Pind (Epir), aşa 
cum a scris-o el în 1913. Acest text, intitulat, “Biografie” 
a fost trimis soţiei lui lancu Bacalbaşa, pe 20 august 

1913, pentru a fi publicat în ziarul acestuia, Înainte, 
dezvăluind astfel „suferințele şi tiraniile ce au pătimit 
preoții din Macedonia din partea Clerului de la Fanar”. 
Din pricini care ne scapă, documentul nu a mai fost publi- 
cat. Așadar, scrierea vede acum în premieră lumina 
tiparului. Redacţia a actualizat ortografia şi a îndreptat pe 
alocuri textul, astfel încât să poată fi citit și înțeles cu 
uşurinţă. Nu am modificat însă stilul autorului care are 
farmecul său incontestabil. Intertitlurile aparţin redacției. 
Se cuvine să le mulțumim doamnei Viorica Duliu — care a 
păstrat documentul pînă azi şi a încuviințat să-l tipărim — 
şi domnului Gheorghe Padioti, secretar general al 
Asociaţiei Vlahilor din Atena, prin intermediul căruia a 


ajuns la noi textul. 


e la 4 Decembrie 1884 fiind la 
P Grebena, prin depeşe am fost 

chemat de către dl. Apostol 
Mărgarit la biserica românească din 
Vlaho-Clisura, cu hramul Sfântului 
Nicolae. Zi de Sfântul Nicolae, 6 
Decembrie, pe când eu şi colegul 
meu, părintele Nicolae Papa Flora, 
eram în biserică în Sfânta Liturgie, 
vine. şi Mitropolitul Filaret din 
Castoria,: însoțit de toţi preoții, 
diaconii şi institutorii grecomani și 
de mare mulțime din aromânii 
grecomani, împreună cu Mudirul 
local și cu un ofițer din Castoria; 
anume Caraman-aga, care avea cu 
dânsul și peste 20 de soldați. Stau în 
curtea bisericii și se sfătuiesc. Prea 
Sfinția Sa vrea să fim scoşi din 
biserică și să slujească el în ea. 
Autoritățile nu știau cum să 
procedeze. Aromânii erau veniţi cu 
toţii în biserică. Eu mă găseam la 
Sfânta Masă în altarul bisericii, în 
momentele. acelea, iar Părintele 
Nicolae la proscamidie. Deodată ne 

pomenim cu arhiereul în biserică 
strigând: „Afară! Afară voi cuțo- 
vlahii!” Până să mă uit îndărăt să văd 
ce se întâmplă, Mitropolitul m-a 
lovit tare în cap cu bastonul şi a 
început să-mi curgă sângele. De 
ameţeală n-am simțit dar, când am 
văzut sânge peste obraz şi peste 
odăjdii picând jos, m-am speriat și 
am început să strig, şi să cer ajutor. 
Pe când strigam, preoții băteau pe 
Părintele Nicolae, i-au despicat gura 
şi l-au scos afară din altar. Diaconul 
Prea Sfinţiei Sale l-a lovit pe 
cântărețul Nicolae, care a căzut din 
strană leșinat. Atunci femeile 
aromâne s-au încăierat cu Arhiereul, 
iar la ţipetele lor au intrat autoritățile 
în biserică și ne-a scăpat pe noi 
românii de la moarte sigură. Noi 
eram puţini, iar inamicii erau 
înarmaţi cu cuțite, cu pistoale și cu 
sulițe în bastoane. După ce a 
restabilit liniştea, Autoritatea - ne-a 
scos- pe toţi afară din biserică ne-a 
trimis cu pază pe la casele fiecăruia. 


Biserica a fost încuiată, iar 
Autoritatea a luat cheile cu dânsul. 
Pe urmă a raportat la Caimacamul 
din Castoria cazul. După trei zile, a 
venit ordin de la Valiul prin care 
spunea să slujească la biserica 
Sfântul Nicolae o septămână grecii 
şi una aromânii. Așa a rămas până 
în timpul izbucnirii răsboiului 
balcanic. 


Alte înfruntări 


Pe la 25 Aprilie m-am întors de 
la Vlaho-Clisură la Perivale şi iar am 
început a-mi căuta de datoriile mele: 
Ca preot şi institutor român. N-au 
trecut două luni și am fost cerut prin 
ordin, eu și dl. 1. Tomescu institutorul 
din Abella, la Bitola (Monastir) ca 
să ni se dea autorizaţiile şcoalelor 
române de la Perivole și Abella: Pe 
drum, la: Valea. Întunecată, lângă 
Perivole, pândeau andarţii (răz- 
boinici greci n. 1.) ca să mă prindă. 
Am scăpat ca prin minune cu fuga 
din mânile lor, prin văi și prin munți. 

În anul 1885, toamna, fiind la 
Grebena, iar am fost chemat, prin 
depeșă, de către dl. Apostol Mărgărit 
la Vlaho-Clisura, unde am slujit șase 
luni de zile ca preot. 

N-a trecut o săptămână de la 
venirea mea din Vlaho-Clisura că 
aveam 110 de elevi în școala din 
Perivole și nu ne încăpeau, Am intrat 
în școala comunală cu asalt. 

Cu toate: ordinile aduse din 
Constantinopol, ca să ne lase în pace 
Clerul fanariot, Ciril, Mitropolitul 
din Grebena, nu a încetat niciodată a 
pune piedici contra cauzei noastre pe 
lângă Autorităţile turceşti. Așa, el a 
reușit să mă exileze şi a treia oară la 
Elasona şi  Serfige două luni, 
suferind mari neajunsuri și 
strimturări, eu și familia mea. 

Fiindcă paraclisul nostru cu 
hramul Sfântului Panteleimon era 
afară din comună, în anul 1887, vara, 

în bună înțelegere cu frații noștri 
grecomani, de la care am putut să iau 
iscăliturile, am trecut la biserica 
comunală Sfânta Vineri, unde am 
rămas mai mulți ani. Mai târziu, ni 
s-a recunoscut oficial, prin ordin din 
Constantinopol, că e biserică 
Românească. Cu cât noi ne simțeam 
la înălțimea cauzei, cu atât mai mult 
Prea Sfinţia Sa Mitropolit s-a mâniat 
în contra noastră! 

Cel mai liniștit an pentru mine 
fu anul 1888, și cu școala, și cu 
biserica la Perivale vara, şi cu şcoala 
iarna la Grebena. 


Bătut din ordinul 
Mitropolitului 


Î.P.S. Patriarh şi Sfântul Sinod, 
fiindcă li se încălcau niște privilegii 
bisericeşti de către Autorităţile 
turcești, au închis toate bisericele 
grecești din Turcia: se năștea, se 
căsătorea şi se înmormântau creştinii 
fără preoți. Comunitatea aromâ- 
nească din Turia nesuferind a sta fără 
preot, m-a chemat prin petițiune din 
Grebena (până atunci, la Grebena nu 
exista biserică românească), ca'să le 
slujesc ca preot. Le-am servit cele 
preoțești prin biserici și prin casele 
aromânilor 20 de zile, până la 
Crăciun, când s-au redeschis iar 
bisericele, că s-a împăcat Marea 
Biserică cu guvernul turc. 

Din multe cauze, dar mai ales 
pentru că n-am ascultat ordinul și am 
slujit cele preoțești la comuna 
română Turia, pe când erau închise 
bisericele, Mitropolitul Ciril s-a 
supărat. foarte pe mine. Așa că în 
Duminica  Orthodoxiei (1890), 
fiindcă n-aveam biserică, m-am dus 
și eu la biserica catedrală din 
Grebena (singura. biserică - din 
Grebena pe atunci), ca să mă închin. 
Am stat la o margine între poporul 
aflător în biserică. Când a venit 
Mitropolitul în biserică și m-a văzut, 
a început să strigă furios ca un tigru: 
„Afară! Afară preotul român! 
Diacone,  scoateți-l afară din 
biserică, zic!” Îndată, cu preotul I. 
Bahavelea din Sfântul Altar din 
liturghie, cu copia (sulița) în mână, 
cu diaconul şi cu paracliserul, m-au 
tras, ca lupii, din strană, m-au 
pălmuit și m-au târât spre ușa 

bisericii, ca să mă scoată afară 
Lângă uşă mi-am venit în fire, că 
fusesem amețit, m-am prins bine de 
o strană și am strigat: „Dar pentru ce 
Prea Sfinţite mă scoţi din casa lui 
Dumnezeu? Nu sunt creştin?” 
Acestea zicând eu, au sărit mulţi 
creştini şi m-au scăpat din mâinile 
călăilor și m-au luat lângă dânșii 
într-o strană, cu capul gol, că 
potcapul mi l-au făcut bucăţi 
vrăjmașii. 

Ciril Mitropolitul a strigat din 
nou: „Diacone, lăsați-l și chemaţi 
poliţia!” După ieșirea din biserică 
s-a strâns toţi românii la mine și Dr. 
Zisi din Băesa a dat un raport că am 
fost bătut tare și că 15 zile voi fi în 
pat. Am intentat proces, iar bătăușii 
au fost condamnaţi la 30 de zile de 
închisoare, dar Mitropolitul, având 
înfluiență mare, a scăpat în 15 zile! 


Atacuri asupra unor 
ierarhi 


După obicei, PS Climent a venit 
la Perivole şi a vrut să slujească 
Sfânta Liturghie, dar cu condiția să 
nu se cânte nici un „Doamne 
miluiește” în românește. Au început 
discuții și din discuţii bătaie între 
frații români și grecomani. Atunci 5- 
6 băieţi de ai naționaliștilor români, 
au sărit ca leii, fără să judece că e 
armată în comună, au intrat la 
Mitropolit, l-au: bătut, i-au smuls 
barba pe jumătate. La strigătele 
Arhiereului, a sărit multă lume și 
armata, i-au prins pe băieţi, i-au 
bătut şi i-au trimis la închisoarea din 
Grebena, unde au fost ţinuţi trei luni. 

Pe +26 iulie 1891, în locul 
Mitropolitului din Grebena, Climent, 
care se găsea la Sfântul Sinod din 
Constantinopol, a venit Protosin- 
ghelul Său la Perivole, ca să 
slujească Sfânta Liturghie. EI s-a 
sfătuit cu preoții grecomani și cu 
institutorii greci ca să ne scoată din 
biserica comunală Sfânta Vineri și să 
slujască Sfinţia Sa într-însa. Așa 
Protosinghelul, preoții, profesorii și 
cu mulțime mare de bărbați, femei și 
copii au venit la curtea bisericii și au 
încercat să deschidă ușa. Trei muierni 
aromâne s-au apropiat şi i-au zis 
Protosinghelului să nu spargă ușa 
bisericii care e făcută, nu de arhierei, 


ci cu banul şi cu sudoarea 
locuitorilor aromâni din Perivole. 

Sfinţia Sa le-a răspuns cu 
dispreţ: „Femei, plecați de-aici!”. Și 
a început să lovească cu tesla în ușă. 
O femeie s-a repezit asupra lui, l-a 
prins de barbă smulgându-i-o 
Jumătate și punând-o în furca de la 
brâu. Și a plecat de-acolo 
Protosinghelul. 


Ocuparea unei biserici 
greceşti 

A murit o fetiță a bunului român 
Cușu Tegu Iani și, fiindcă cimitirul şi 
până azi e în curtea bisericii centrale 
Sfântul George, nu ne lăsau greco- 
manii să o înmormântăm. Ne-am 
strâns câțiva aromâni, ne-am dus la 
ușa acelei biserici cu mortul și, cu o 
scară, un băiat s-a urcat pe 
acoperișul bisericei, a intrat şi ne-a 
deschis ușa. După ce-am citit şi am 
înmormântat mortul, am închis, cu 
alt lacăt, biserica și am ocupat-o. 
De-atunci am început să slujim 
româneşte într-însa mult timp. Apoi 
am fost scoşi de Autoritate, din 
ordinul Patriarhului, dar, după doi 
ani, iar am ocupat-o și am slujit 
într-însa până când au venit armatele 
greceşti și andarții, cu răsboiul la 
Perivole. 

În 1904-1905, dl. Lazăr Duma, 
inspectorul general al școlilor și 
bisericilor române din Turcia, m-a 
chemat prin depeșă să iau parte la 
deschiderea “paraclisului român din 
Monastir. După ce am slujit pe rând 
40 de zile, cu diaconul român 
Porfirescu, la Paraclisul deschis, am 
mai slujit până în luna mai. Am stat 
și în închisoare două seri și o zi la 
Bitolia, pentru: deschiderea paracli= 
sului. În mai, m-am întors la Perivole 
dispensat de şcoală şi am rămas 
numai ca preot. 

După ce am plecat cu familia din 
Perivale la Grebena, andarții au 
profanat biserica română și au 
devastat casa mea și pe urmă i-au dat 
foc. Tot atunci au măcelărit pe 
cumnatul meu, Manole Apostolina. 

În 1905-1906, am fost chemat 
de către d-nii Inspectori Duma și 
Tacit la deschiderea paraclisului 
român din Salonic. Pe 20 aprilie, am 
aflat trista veste că 250 de andarți au 

atacat familiile aromânilor care se 
duceau din Grebena la Perivole şi 
Abdela și i-au ucis pe doi nepoți ai 
mei şi pe Pitu Sdrulea. 

PS Mitropolit din Grebena 
Agathanghelos a venit la Perivole şi 
a încercat să mă scoată din biserica 
centrală Sfântul George şi să slujască 
Prea Sfinția Sa, dar n-a putut, căci 
chiar și grecomanii ne iubeau și 
veneau la Sfânta Liturghie. Atunci 
Prea Sfinția Sa a strâns pe toţi 
locuitorii grecomani, aromâni naţio- 
naliști și institutori și ne-a împăcat 
pe noi și împreună cu preoții, ca să 
slujim împreună cu EI și cu preoții 
Lui, lăsând să se zică numai 
apostolul în limba română. Ieşind 
din liturghie, a venit la mine acasă, 
unde a luat și masa, împreună cu 
mulți preoți și institutori greci. Prea 
Sfinția Sa a fost compromis față de 
Autoritate, că lucra, ca șef al 
bandelor de andarți greci şi a fost 
mutat la Drama. În locul Sfinţiei 
Sale a venit un alt Mitropolit care a 
venit și la Perivole, ca să ne tulbure 

liniştea comunei, dar fu bătut și 
aruncat într-o vâlcea stâncoasă de 
către un român. 


Crime ale andarţilor 


După atâtea lupte cu dușmanii 
limbii noastre, m-am mai liniştit și 
eu de la anul 1908 până la 1912, în 
octombrie. Atunci, cu războiul 
statelor aliate contra Turciei, când 
am aflat că au sosit la Grebena 
armatele greceşti, am luat și noi 
(vreo 22 de români) un steag grecesc 
şi ne-am pogorât la Grebena, să ne 
supunem la noile Autorităţi. Ca preot 
m-am dus mai înainte la Mitropolit 
să-i sărut mâna. Prea Sfinția Sa 
Emilianos, mi-a zis: „Te primesc ca 
preot grec, niciodată însă ca român și 
în caz de va recunoaște Guvernul 
Elen comunităţi româneşti, noi 
biserica vom lupta și niciodată nu 
vom primi.” 

Întorcându-ne la Perivole. au 
sosit și andarţii, ne-au luat biserica și 
şcoala și au început să-i jefuiască pe 


români. Când am aflat că la Grebena 
au măcelărit pe institutorul D. Cicma 
din Turia, ne-am speriat şi am părăsit 
casă, vite, avere și familie, fugind 
noaptea spre Ianina, alături de 11 alu 
naționaliști, între care și doi fii ai 
mei. Pe drum, lângă Ianina, niște 
andarţi rebeli ne-au bătut şi ne-au 
luat tot ce am avut, bani și haine. La 
Ianina am tras drept la Consulatul 
Român, unde am fost primiţi foarte 
bine de către dl. Consul Em. 
Pitoştean. După 15 zile de la 
plecarea noastră, au plecat și 
familiile noastre din Perivole și au 
venit la Ianina, de frica andarţilor, cu 
hainele de pe dânsele numai, 
Andarţii, după plecarea familiilor 
din Perivale, au devastat casa mea și 
încă două și ni le-au ars. Apoi au 
măcelărit trei armâni: pe Gh. 
Perdichi, Cușa Papatodor şi pe Sterie 
Fuscă, om bătrân și orb. 


Refugierea în ţara 
mamă 


După patru luni de război, zi şi 
noapte, pe când am ajuns muritori de 
foame că era asediat orașul, a căzut 
şi Ianina în mânile grecilor. Când au 
intrat andarții în oraș au venit la casa 
în care locuiam două familii (eu cu 


fiul meu, Leon), și au găsit numai! 


femeile, că noi ne adăpostisem în 
Consulatul Românesc. Ne-au căutat 
prin podul casei și prin pivniță ca să 
ne  măcelărească. La Dl. Em. 
Pitiştean erau strânși mulți aromâni 
şi musulmani și am fost primiţi bine. 

După 16 zile de la venirea 
grecilor, prin hârtii de liberă trecere 
obținute de Dl. Pitiștean, am plecat 
prin  Previza, mârea “Adriatică, 
Trieşti, Ardial, ne-am refugiat în țara 
mamă, unde ni s-au dat ajutoare și 
încă ni se dau. 

La Înalt Prea Sfinţia Sa 
Mitropolit Primat Konon am fost 
primit cu mare afecţiune şi, după ce 
mi-a ajutat cu 100 lei, mi-a dat și 
post, locuință gratis la biserica 
Sfântul Nicolae Jigniţa, Calea 
Văcărești 66, unde am slujit regulat 
ca preot în biserică și prin casele 
enoriașilor până la 10 septembrie 
1913, 

Scriu acestea pe cât mi-aduc 
aminte, dar am văzut multe. 

